Kannada-LLM-Labs/Wikipedia-Kn huggingface dataset:
ಬೆಳಕಿನ ಚೆದರಿಕೆ

ದೂಳಿನಂತಹ ಸೂಕ್ಷ್ಮಕಣಗಳ ಮೇಲೆ ಬೀಳುವ ಬೆಳಕಿನ ಕಿರಣಗಳ ದಿಕ್ಕು ಬದಲಾಗುತ್ತದೆ . ಇದೇ ಬೆಳಕಿನ ಚೆದರಿಕೆ. ಹೀಗೆ ಚೆದರಿದ ಬೆಳಕಿನ ತರಂಗ ದೂರ ಬದಲಾಗದಿದ್ದರೆ ಇದನ್ನು 'ಸಂಸಕ್ತ ಚೆದರಿಕೆ 'ಎನ್ನುತ್ತಾರೆ. ಚೆದರಿದ ಬೆಳಕಿನ ತರಂಗ ದೂರ ಬದಲಾದರೆ ಅದು 'ಅಸಂಸಕ್ತ ಚೆದರಿಕ'. ಸಣ್ಣ ಕಿಟಕಿ ಅಥವಾ ರಂಧ್ರದ ಮೂಲಕ ಕೋಣೆಯೊಳಗೆ ಬೆಳಕು ತೂರಿ ಬಂದಾಗ ಬೆಳಕಿನ ದೂಲವನ್ನು ಗುರುತಿಸಬಹುದು . ಸಾಮಾನ್ಯವಾಗಿ ಕಣ್ಣಿಗೆ ಕಾಣದ ದೂಳಿನ ಕಣಗಳು ಹೊಳೆಯುತ್ತ ಇದರಲ್ಲಿ ತೇಲಾಡುತ್ತಿರುತ್ತದೆ. ಗಾಳಿಯಲ್ಲಿರುವ ದೂಳಿನ ಕಣಗಳು ತಮ್ಮ ಮೇಲೆ ಬಿದ್ದ ಬೆಳಕನ್ನು ಚೆದರಿಸುವುದೇ ಇದಕ್ಕೆ ಕಾರಣ.ಚೆದರಿಕೆಯಿಂದಾಗಿ ನಿಲಂಬಿತ ಕಣಗಳಿರುವ ದ್ರವದ ಮೂಲಕವು ಬೆಳಕಿನ ದೂಲವನ್ನು ಗುರುತಿಸಬಹುದು . ಇದಕ್ಕೆ 'ಟಿಂಡಲ್ ಪರಿಣಾಮ ' ಎಂದು ಹೆಸರು . ಆಕಾಶದ ನೀಲಿ ಸಹ ಬೆಳಕಿನ ಚೆದರಿಕೆಯ ಪರಿಣಾಮವೇ, ಆಕಾಶದ ನೀಲಿ ಬಣ್ಣಕ್ಕೆ ರಾಯಿಲೆ ಎಂಬ ವಿಜ್ಞಾನಿ ಸೂಕ್ತ ವಿವರಣೆ ನೀಡಿದ್ದರಿಂದ ಇದಕ್ಕೆ 'ರಾಯಿಲೆ ಚೆದರಿಕೆ ' ಎಂದು ಹೆಸರು . ರಾಯಿಲೆ ಪ್ರಕಾರ ದೂಳಿನ ಅಥವಾ ವಾಯು ಕಣಗಳ ಮೂಲಕ ಚೆದರಿದ ಬೆಳಕಿನ ತೀವ್ರತೆ ಅದರ ಆ‍ವೃತ್ತಿಯ ನಾಲ್ಕನೇ ಘಾತಕ್ಕೆ ಸಮಾನುಪಾತದಲ್ಲಿರುತ್ತದೆ . ಬಿಳಿಬೆಳಕಿನ ಘಟಕವಾದ ನೀಲಿ ನೇರಿಳೆ ಬೆಳಕಿನ ಆವೃತ್ತಿ ಮಿಕ್ಕ ಘಟಕಗಳ ಆವೃತ್ತಿಗಳಿಗಿಂತ ಹೆಚ್ಚು . ಆದ್ದರಿಂದ ನೀಲಿ -ನೇರಿಳೆ ಬೆಳಕು ಹೆಚ್ಚು ಚೆದರುತ್ತದೆ . ಇದರಿಂದಾಗಿ ಆಕಾಶ ನೀಲಿಯಾಗಿ ಕಾಣುತ್ತದೆ . ಸಿಗರೇಟಿನ ಹೊಗೆ ತುಸು ನೀಲಿಯಾಗಿ ಕಂಡು ಬರುವುದಕ್ಕೂ ಇದೇ ಕಾರಣ.ಮೇಲಿನವು ಬೆಳಕಿನ ಸಂಸಕ್ತ ಚೆದರಿಕೆಗೆ ಉದಾಹರಣೆಗಳು . ಸೂರ್ಯಸ್ತ ಅಥವಾ ಸೂರ್ಯೋದಯ ಸಮಯದಲ್ಲಿ ಸೂರ್ಯನ ಕಿರಣಗಳು ಭೂಮಿಯನ್ನು ತಲುಪಬೇಕಾದರೆ ವಾತಾವರಣದ ಮೂಲಕ ಹೆಚ್ಚು ದೂರ ಚಲಿಸುತ್ತದೆ . ಬಹು ಕಡಿಮೆ ಚೆದರುವ ಕೆಂಪು ಬೆಳಕು ವಾತಾವರಣವನ್ನು ಹಾದು ಭೂಮಿಯನ್ನು ತಲುಪುತ್ತದೆ . ಆದ್ದರಿಂದಲೇ ಆ ಸಮಯದಲ್ಲಿ ದಿಗಂತ ಕೆಂಪು ಬಣ್ಣದ್ದಾಗಿ ಕಂಡು ಬರುವುದು . ಅಸಂಸಕ್ತ ಚೆದರಿಕೆಗೆ ರಾಮನ್ ಪರಿಣಾಮ ಒಂದು ಅತ್ಯುತ್ತಮ ಉದಾಹರಣೆ.
ಕಣ್ಣಪ್ಪ

ಬೇಡರ ಕಣ್ಣಪ್ಪ :ವೀರಶೈವರು ಆರಾಧಿಸುವ 63 ಪುರಾತನರಲ್ಲಿ ಪ್ರಸಿದ್ಧನಾದವ. ತನ್ನ ಮುಗ್ಧ ಭಕ್ತಿಯಿಂದ ಶಿವನಿಗೆ ತನ್ನ ಕಣ್ಣುಗಳನ್ನೇ ಅರ್ಪಿಸಿ ಶಿವಸಾನ್ನಿಧ್ಯವನ್ನು ಪಡೆದ ಶರಣ.ತಮಿಳಿನ ಪೆರಿಯಪುರಾಣದಲ್ಲೂ ಕನ್ನಡದಲ್ಲಿ ಹರಿಹರನ ರಗಳೆಗಳಲ್ಲೂ ಷಡಕ್ಷರಿಯ ವೃಷಭೇಂದ್ರ ವಿಜಯದಲ್ಲೂ ಈತನ ಕಥೆ ಬರುತ್ತದೆ. ಈ ಕಥೆಯನ್ನು ಆದರಿಸಿ ಚಲನಚಿತ್ರವೂ ಸಿದ್ಧವಾಗಿದೆ. ಕಣ್ಣಪ್ಪ ಬೇಡರ ಜಾತಿಯವನಾದುದರಿಂದ ಬೇಡರ ಕಣ್ಣಪ್ಪನೆಂದು ಪ್ರಸಿದ್ಧನಾಗಿದ್ದಾನೆ.

ಕಥೆ

ಜನಜನಿತವಾದ ಈತನ ಕಥೆ ಹೀಗಿದೆ:ಚೋಳಮಂಡಲದ ತಿರುಕಾಲತ್ತಿ (ಶ್ರೀಕಾಳಹಸ್ತಿ) ಒಂದು ಶೈವಕ್ಷೇತ್ರ. ಆ ಬೆಟ್ಟದ ತಪ್ಪಲಲ್ಲಿ ಕಿರಾತರ ಗುಂಪೊಂದಿತ್ತು. ಅದರ ಒಡೆಯ ಕಣ್ಣಪ್ಪ. ಒಂದು ಸಂಜೆ ಮರದಡಿಯಲ್ಲಿ ಮಲಗಿದ್ದಾಗ ಕಣ್ಣಪ್ಪನ ಕನಸಿನಲ್ಲಿ ಶಿವ ಬಂದು ಆ ಕಾಡಿನಲ್ಲಿ ಶಿವಲಿಂಗವಿರುವುದನ್ನು ತಿಳಿಸಿ ಅದನ್ನು ಅನುನಯದಿಂದ ಪೂಜಿಸಬೇಕೆಂದು ಹೇಳುತ್ತಾನೆ. ಕನಸು ನಿಜವೆನ್ನುವಂತೆ ದೂರದಲ್ಲಿ ಶಿವಲಿಂಗ ಕಾಣುತ್ತದೆ. ಅದನ್ನು ನೋಡಿದ ಕಣ್ಣಪ್ಪ ಆನಂದಭರಿತನಾಗಿ ಮುಗ್ಧಮನಸ್ಸಿನಿಂದ ಶಿವಲಿಂಗವನ್ನು ಅಪ್ಪಿ ಎಳೆಯ ಮಕ್ಕಳನ್ನು ಲಾಲಿಸುವಂತೆ ಮಾತನಾಡಿಸಿ ಪೂಜಾಕೈಂಕರ್ಯವನ್ನರ್ಪಿಸುತ್ತಾನೆ. ಶಿವನಿಗೆ ಆಹಾರವಾಗಿ ಜಿಂಕೆಯ ಮಾಂಸವನ್ನು ಬೇಯಿಸಿ ತಂದು, ನೆಕ್ಕಿ, ನೋಡಿ, ರುಚಿಯಾದ ಭಾಗವನ್ನು ಶಿವನ ಪಾದದಡಿಯಿಟ್ಟು ತಾನು ಮುಡಿದಿದ್ದ ಕಕ್ಕೆ ಮೊದಲಾದ ಹೂಗಳಿಂದಲೇ ಪೂಜಿಸಲು ಉದ್ಯುಕ್ತನಾಗುತ್ತಾನೆ. ಆ ಮೊದಲೇ ವಿಧ್ಯುಕ್ತವಾಗಿ ಪೂಜೆಗೊಂಡಿದ್ದ ಲಿಂಗದ ತಲೆಯ ಮೇಲಿದ್ದ ಹೂವುಗಳನ್ನು ತನ್ನ ಕೆರದ ಕಾಲಿನಿಂದ ಅತ್ತ ನೂಕಿ ತನ್ನ ಬಾಯಲ್ಲಿ ನೀರನ್ನು ತುಂಬಿ ತಂದು ಲಿಂಗಕ್ಕೆ ಅಭಿಷೇಕ ಮಾಡಿ ತಾನು ಮುಡಿದಿದ್ದ ಹೂಗಳನ್ನೇ ಸೂಡಿ ಮಾಂಸವನ್ನು ನೈವೇದ್ಯ ಮಾಡುತ್ತಾನೆ. ಅಕಳಂಕ ನಿಸ್ಸ್ವಾರ್ಥ ಭಕ್ತಿಯಿಂದ ಮಾಡಿದ ಈ ಪೂಜೆಯಿಂದ ಶಿವ ಸಂಪ್ರೀತನಾಗುತ್ತಾನೆ.
ಹೀಗೆ ಪೂಜಾವಿಧಾನ ನಿತ್ಯವೂ ನಡೆಯುತ್ತಿರುತ್ತದೆ. ಶಿವದೇವಾಲಯದಲ್ಲಿ ನಿತ್ಯವೂ ಮಾಂಸ ಮೂಳೆಗಳಿರುವುದನ್ನು ಕಂಡು ಪೂಜಾರಿ ಭಯಗೊಂಡು ಪಾತಕಿಯನ್ನು ಪತ್ತೆಹಚ್ಚಲು ಒಂದು ದಿನ ಲಿಂಗದ ಹಿಂದೆ ಅವಿತು ಕುಳಿತು ಕಣ್ಣಪ್ಪ ಮಾಡುವ ವಿಚಿತ್ರ ಲಿಂಗಪೂಜೆಯನ್ನು ಕಂಡು ಕೆಂಡವಾಗುತ್ತಾನೆ. ಕಣ್ಣಪ್ಪನ ಪುಜಾನಿಷ್ಠೆಯನ್ನು ಪುಜಾರಿಗೂ ಆ ಮೂಲಕ ಲೋಕಕ್ಕೂ ಪ್ರಕಟಗೊಳಿಸಬೇಕೆಂದು ಬಗೆದ ಶಿವ ತನ್ನ ಕಣ್ಣಿನಿಂದ ನೀರು (ಬೇರೆ ಕಥೆಯಂತೆ ರಕ್ತ) ಹರಿಸುತ್ತಾನೆ. ಶಿವನ ದುಃಖಕ್ಕೆ ಕಾರಣವನ್ನು ತಿಳಿಯದ ಕಣ್ಣಪ್ಪ ಬಹಳವಾಗಿ ಪೇಚಾಡಿ ಇದು ಏನೋ ಕಣ್ಣಿನ ರೋಗವಿರಬೇಕೆಂದು ಬಗೆದು ತನ್ನ ನಿರ್ಮಲವಾದ ಕಣ್ಣನ್ನು ಬಾಣದ ಕೊನೆಯಿಂದ ಕಿತ್ತು ನೀರೊಸರುತ್ತಿದ್ದ ಶಿವನ ಕಣ್ಣಿದ್ದ ಕಡೆ ಇಡುತ್ತಾನೆ. ಕ್ಷಣದಲ್ಲಿ ಕಣ್ಣು ಒಸರುವುದು ನಿಲ್ಲುತ್ತದೆ. ಆದರೆ ಶಿವನ ಇನ್ನೊಂದು ಕಣ್ಣು ಜಿನುಗಲು ಪ್ರಾರಂಭವಾಗುತ್ತದೆ. ಆಗ ಕಣ್ಣಪ್ಪ ತನ್ನ ಕಾಲಿನ ಉಂಗುಷ್ಠವನ್ನು ಗುರುತಿಗಾಗಿ ಶಿವನ ಕಣ್ಣಿನ ಬಳಿಯಿಟ್ಟುಕೊಂಡು ತನ್ನ ಇನ್ನೊಂದು ಕಣ್ಣನ್ನೂ ಕೀಳಲು ಉದ್ಯುಕ್ತನಾಗುತ್ತಾನೆ. ಮುಗ್ಧ ಭಕ್ತನ ಅದ್ವಿತೀಯ ತ್ಯಾಗಕ್ಕೆ ಶಿವ ಪ್ರಸನ್ನನಾಗುತ್ತಾನೆ. ಕಣ್ಣಪ್ಪ ಕಳೆದುಕೊಂಡಿದ್ದ ಕಣ್ಣುಗಳನ್ನು ಪಡೆಯುತ್ತಾನೆ. ಲಿಂಗದ ಹಿಂದೆ ಅವಿತು ನಿಂತಿದ್ದ ಪುಜಾರಿ ಪಶ್ಚಾತ್ತಾಪ ಪಟ್ಟು ಮುಂದೆ ಬಂದು ಕಣ್ಣಪ್ಪನನ್ನು ಹೃದಯ ತುಂಬಿ ಪ್ರೀತಿಸುತ್ತಾನೆ. ಅಂದಿನಿಂದ ಕಣ್ಣಪ್ಪನ ಕಥೆ ಲೋಕಪ್ರಸಿದ್ಧವಾಗುತ್ತದೆ.

ಬಾಹ್ಯ ಸಂಪರ್ಕಗಳು
 Shaivam.org: Kannappa Nayanar
 Srividya.org: Kannappa Nayanar 

ವೀರಶೈವ ಮತ
ಪುರಾಣ ಪುರುಷ
ಕತ್ತಿ ಮೀನು

ಕತ್ತಿ ಮೀನು ಉಷ್ಣ ಮತ್ತು ಸಮಶೀತೋಷ್ಣ ವಲಯಗಳ ಸಮುದ್ರಗಳಲ್ಲಿ ವಾಸಿಸುವ ಮೀನು. ಉದ್ದವಾದ ಕತ್ತಿಯಾಕಾರದ ಮೂತಿಯೂ ಬೆನ್ನಿನ ಮೇಲಿರುವ ಎತ್ತರವಾದ ರೆಕ್ಕೆಯೂ ಹಲ್ಲುಗಳಿಲ್ಲದ ಬಾಯಿಯೂ ಮೈಮೇಲೆ ಹುರುಪೆಗಳಿಲ್ಲದಿರುವುದೂ ಈ ಮೀನಿನ ವಿಶಿಷ್ಟ ಲಕ್ಷಣಗಳು.

ವೈಜ್ಞಾನಿಕ ವರ್ಗೀಕರಣ
ಕ್ಸಿಫಿಯಿಡೆ ಕುಟುಂಬದ ಕ್ಸಿಫಿಯಾಸ್ ಗ್ಲೇಡಿಯಸ್ ಎಂಬದು ವೈಜ್ಞಾನಿಕ ಹೆಸರು.

ಲಕ್ಷಣಗಳು

ಇದು ಉದ್ದದಲ್ಲಿ ಸು. 4.5 ಮೀ ಇದೆ. ತೂಕ 1,000 ಪೌಂಡ್ ಇರುವುದೂ ಉಂಟು. ಇದರ ಮೂತಿಯ ಉದ್ದ ಸು. ಕೆಲವೊಮ್ಮೆ ದೇಹದ ಉದ್ದದ ಮೂರನೇ ಒಂದು ಭಾಗ ಇರುತ್ತದೆ. ಬಹು ವೇಗವಾಗಿ ಈಜಬಲ್ಲ ಕತ್ತಿಮೀನು ಇತರ ಸಣ್ಣ ಮೀನುಗಳ ತಂಡದ ಮೇಲೆ ಹಟಾತ್ತನೆ ಧಾಳಿ ಮಾಡಿ ತನ್ನ ಕತ್ತಿಯಂತ ಮೂತಿಯಿಂದ ಅವನ್ನು ಊನಮಾಡಿ ಅನಂತರ ಒಂದೊಂದನ್ನಾಗಿ ನುಂಗುತ್ತದೆ. ನೀರಿನ ಮೇಲ್ಮೈಯಿಂದ ಹಿಡಿದು ಸು. 183 ಮೀ ಗಳಷ್ಟು ಆಳದಲ್ಲೂ ಆಹಾರಕ್ಕಾಗಿ ಬೇಟೆಯಾಡುತ್ತ ಸರಾಗವಾಗಿ ಈಜುತ್ತಿರುತ್ತದೆ. ಕೆಲವೊಮ್ಮೆ ಸಣ್ಣ ಹಡಗುಗಳ ತಳಭಾಗವನ್ನು ಮೂತಿಯಿಂದ ಹೊಡೆದು ಕತ್ತರಿಸುವುದೆಂದು ಹೇಳುತ್ತಾರೆ.

ಆಹಾರವಾಗಿ
ಕತ್ತಿಮೀನು ಒಳ್ಳೆಯ ಆಹಾರದ ಮೀನೆಂದು ಹೆಸರಾಗಿದೆ. ಇದರ ಮಾಂಸದಲ್ಲಿ ಪ್ರೋಟೀನಿನ ಅಂಶ ಅಧಿಕವಾಗಿರುವುದರಿಂದ ಬಹು ಪುಷ್ಟಿಕರವಾದ ಆಹಾರವೆನಿಸಿದೆ. ಬೆಸ್ತರು ಹಿಡಿಯುವ ಹಲವಾರು ಬಗೆಯ ಮೀನುಗಳಲ್ಲಿ ಇದು ವಾಣಿಜ್ಯ ದೃಷ್ಟಿಯಿಂದ ಮುಖ್ಯವಾದುದು.

ವಲಸೆ
ಇವು ಬೇಸಿಗೆಯಲ್ಲಿ ಶೀತ ವಲಯದೆಡೆಗೆ ವಲಸೆಹೋಗುತ್ತವೆ ಹಾಗೂ ಛಳಿಗಾಲದಲ್ಲಿ ಮತ್ತೆ ಹಿಂತಿರುಗುತ್ತವೆ.

ಸಂತಾನೋತ್ಪತ್ತಿ
ಇವು ವಸಂತ ಋತುವಿನಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Swordfish, Seafood Watch, Monterey Bay Aquarium
 FDA Consumer:Mercury In Fish:Cause For Concern? 

ಮೀನುಗಳು
ಜೆ.ಜೆ.ಥಾಮ್ಸನ

ಥಾಮ್ಸನ್‍ನ ತಂದೆ ಪುಸ್ತಕದ ವ್ಯಾಪಾರಿಯಾಗಿದ್ದನು.  ಈಗ ಮ್ಯಾಂಚೆಸ್ಟರ್ ವಿಶ್ವವಿದ್ಯಾಲಯವೆಂದು ಹೆಸರಾಗಿರುವ ಆಗಿನ ಓವೆನ್ಸ್ ಕಾಲೇಜಿನಲ್ಲಿ ಥಾಮ್ಸನ್ ಇಂಜಿನಿಯರಿಂಗ್ ಪದವಿಗೆ ಸೇರಿದನು.  1872ರಲ್ಲಿ ತಂದೆಯ ಸಾವಿನಿಂದಾಗಿ ಆರ್ಥಿಕ ಸಂಕಷ್ಟಕ್ಕೊಳಗಾಗಿ ಇಂಜಿನಿಯರಿಂಗ್ ವಿದ್ಯಾಭ್ಯಾಸ ಬಿಟ್ಟು ಗಣಿತ, ಭೌತಶಾಸ್ತ್ರ, ರಸಾಯನಶಾಸ್ತ್ರದ ಅಧ್ಯಯನ ಆರಿಸಿಕೊಳ್ಳಲು ಯತ್ನಿಸಿದನು.  ಇದು ಸಾಧ್ಯವಾಗದೇ ಹೋದಾಗ ಇಂಜಿನಿಯರಿಂಗ್ ಸಹಾಯಕನ ತರಬೇತಿ ಪಡೆದುಕೊಂಡನು. ಇಲ್ಲಿ ಉತ್ತಮ ಅಂಕಗಳಿಸಿ, ಕೇಂಬ್ರಿಜ್‍ನ ಟ್ರಿನಿಟಿ ಕಾಲೇಜಿನಲ್ಲಿ ಓದಲು ವಿದ್ಯಾರ್ಥಿ ವೇತನ ಗಳಿಸಿದನು.  1880ರಲ್ಲಿ ಎರಡನೇ ರ್ಯಾಂಗ್ಲರ್, ಗೌರವದೊಂದಿಗೆ ಹೊರ ಬಂದನು. ರ್ಯಾಲೆಯ ಮರಣದ ನಂತರ ಥಾಮ್ಸನ್ ಕ್ಯಾವೆಂಡಿಷ್ ಪ್ರಾಧ್ಯಾಪಕ ಹಾಗೂ ಟ್ರಿನಿಟಿ ಕಾಲೇಜಿನ ಫೆಲೋ ಆಗಿ ಆಯ್ಕೆಗೊಂಡನು. ಥಾಮ್ಸನ್ ಅತ್ಯುತ್ತಮ ಪ್ರಯೋಗ ಪಟುವಲ್ಲವಾದರೂ ತನ್ನ ವಿದ್ಯಾರ್ಥಿಗಳಿಂದ ತನಗೆ ಬೇಕಾದ ರೀತಿಯಲ್ಲಿ ನಿಖರವಾದ ಪ್ರಯೋಗಗಳನ್ನು ಮಾಡಿಸುವುದರಲ್ಲಿ ಖ್ಯಾತನಾಗಿದ್ದನು. 1883ರಲ್ಲಿ ಸುಳಿ ಉಂಗುರಗಳ ಗಣಿತೀಯ ವಿಶ್ಲೇಷಣೆ ಮಂಡಿಸಿದ ಥಾಮ್ಸನ್, ಕಲ್ಪಿತ ವೈದ್ಯುತ್ ಕಾಂತೀಯ ಕ್ಷೇತ್ರದ ಸುಳಿಗಳಲ್ಲಿನ ಉಂಗುರಗಳೇ ಪರಮಾಣುಗಳೆಂದು ಭಾವಿಸಿದ್ದನು.  ಇದರ ಅಧ್ಯಯನಕ್ಕಾಗಿ, ಅಲ್ಪ ಒತ್ತಡದಲ್ಲಿರುವ ಅನಿಲಗಳಲ್ಲಿ, ಅಧಿಕ ವೈದ್ಯುತ್ ಕ್ಷೇತ್ರ ಪ್ರೇರೇಪಿಸಿ, ಕ್ಯಾಥೋಡ್ ಕಿರಣಗಳನ್ನು ಪಡೆದನು.  ಹಲವಾರು ಜರ್ಮನ್ ವಿಜ್ಞಾನಿಗಳು ಕ್ಯಾಥೋಡ್ ಕಿರಣಗಳನ್ನು ತರಂಗಗಳೆಂದು ಭಾವಿಸಿದ್ದರು.  ಹಟ್ರ್ಸ್, ಕಾಂತಕ್ಷೇತ್ರದಲ್ಲಿ ಇವು ಪಲ್ಲಟಗೊಳ್ಳದ ಕಾರಣ ಇವು ಕಣಗಳಾಗಿರಲಾರವೆಂದು ತೋರಿಸಲು ಯತ್ನಿಸಿದ್ದನು.  ಥಾಮ್ಸನ್ ಹಟ್ರ್ಸ್ ರೀತಿಯ ಪ್ರಯೋಗಗಳನ್ನು ಸುಧಾರಿತ, ಬಾಹ್ಯ ಪ್ರಭಾವವಿಲ್ಲದ ಪರಿಸರಗಳಲ್ಲಿ ನಡೆಸಿದನು.  1897ರಲ್ಲಿ ನಿರ್ದಿಷ್ಟ ಪ್ರಯೋಗಗಳಿಂದ ಕ್ಯಾಥೋಡ್ ಕಿರಣಗಳು ಕಾಂತಕ್ಷೇತ್ರದಿಂದ ಪಲ್ಲಟಗೊಳ್ಳುವುದು ಸ್ಪಷ್ಟವಾಯಿತು.  ಇದರಿಂದ ಕ್ಯಾಥೋಡ್ ಕಿರಣಗಳನ್ನು ಋಣಾತ್ಮಕವಾಗಿ ಆವಿಷ್ಟಗೊಂಡ ಕಣಗಳೆಂದು ಥಾಮ್ಸನ್ ಸಂಶಯಾತೀತವಾಗಿ ತೋರಿಸಿದನು.  ಇವು ಕಾಂತ ಹಾಗೂ ವೈದ್ಯುತ್ ಕ್ಷೇತ್ರಗಳೆರಡರಲ್ಲಿ ಪಲ್ಲಟಗೊಳ್ಳುವುದು ತಿಳಿಯಿತು.  ಬೇರೆ ಬೇರೆ ಮೂಲದಿಂದ ಪಡೆದ ಈ ಕಣಗಳ ಆವಿಷ್ಟ ಹಾಗೂ ದ್ರವ್ಯ ರಾಶಿಗಳು ಒಂದೇ ಆಗಿದ್ದವು. 1896ರಲ್ಲಿ ಥಾಮ್ಸನ್ ಅಸಂಸಂದ ಪ್ರಿನ್ಸ್’ಟನ್ ವಿಶ್ವವಿದ್ಯಾಲಯದಲ್ಲಿ ನಾಲ್ಕು ಉಪನ್ಯಾಸಗಳನ್ನು ನೀಡಿ ಅನಿಲಗಳ ಮೂಲಕ ವಿದ್ಯುದ್ವಿಸರ್ಜನೆಯ ಕ್ರಿಯೆ ವಿವರಿಸಿದನು. 1897ರಲ್ಲಿ ಥಾಮ್ಸನ್ ಹೊಸ ಕಣದ ಅಸ್ತಿತ್ವವನ್ನು ಪ್ರಕಟಿಸಿದನು.  ಥಾಮ್ಸನ್, ಮುಂದುವರೆದ ಪ್ರಯೋಗಗಳಿಂದ ಈ ಹೊಸ ಕಣಗಳ ಆವಿಷ್ಟ ಜಲಜನಕದ ಪರಮಾಣುವಿಗೆ ಸಮನಾಗಿದೆಯೆಂದು ತಿಳಿಯಿತು.  ಆದರೆ, ಈ ಕಣದ ದ್ರವ್ಯ ತೂಕ ಮಾತ್ರ ಜಲಜನಕದ ಸಾವಿರದಲ್ಲಿ ಒಂದರಷ್ಟಿದ್ದಿತು.  ಥಾಮ್ಸನ್ ಗುರುತಿಸಿದ ಹೊಸ ಕಣಗಳನ್ನು 20 ವರ್ಷಗಳ ನಂತರ ಸ್ಟೋನಿ ಎಲೆಕ್ಟ್ರಾನ್ ಎಂದು ಹೆಸರಿಸಿದನು.  ಥಾಮ್ಸನ್ ನಂತರ ಕ್ಯಾವೆಂಡಿಷ್ ಪ್ರಾಧ್ಯಾಪಕ ಹುದ್ದೆ ಅಲಂಕರಿಸಿದ ರುದರ್ಫೋರ್ಡ್ ಪರಮಾಣು ರಾಚನಿಕ ಸ್ವರೂಪದ ಮೇಲೆ ಹೊಸ ಬೆಳಕು ಚೆಲ್ಲಿದನು.  ಥಾಮ್ಸನ್ ತನ್ನ ಪ್ರಯೋಗಗಳಿಗೆ ರೂಪಿಸಿಕೊಂಡಿದ್ದ ಕ್ಯಾಥೋಡ್ ನಳಿಕೆ ಎಲೆಕ್ಟ್ರಾನ್ ಪ್ರಯೋಗಗಳ, ದೂರ ದರ್ಶಕಗಳ ಮೂಲ ಅಂಗವಾಯಿತು. ಗೋಲ್ಡ್‍ಸ್ಟೀನ್, ಧನ ಕಿರಣಗಳನ್ನು ಪಡೆದಿದ್ದನು.  ಇವು ಕ್ಯಾಥೋಡ್ ಕಿರಣಗಳಂತೆ, ವಿಭಿನ್ನ ಅನಿಲಗಳಿಗೆ ಒಂದೇ ಆಗಿರದೆ ಬೇರೆಯಾಗಿದ್ದಿತು.  ಈ ಧನ ಕಿರಣಗಳನ್ನು ಬಳಸಿ, ವಿವಿಧ ಧಾತುಗಳ ಪರಮಾಣು ತೂಕವನ್ನು ಹೇಗೆ ನಿರ್ಧರಿಸಬಹುದೆಂದು 1912ರಲ್ಲಿ ಥಾಮ್ಸನ್ ತೋರಿಸಿದನು.  ಇದರ ಮುಂದುವರೆದ ಪ್ರಯೋಗಗಳಿಂದ ನಿಯಾನ್ ಅನಿಲ ನಿಯಾನ್-20 ಹಾಗೂ ನಿಯಾನ್-22 ಎಂಬ ಎರಡು ಸಮಸ್ಥಾನಿಗಳನ್ನು (Isotopes) ಹೊಂದಿರುವುದು ತಿಳಿಯಿತು.  ಋಣಾವೇಶಗೊಳಿಸಿದ ಸತುವಿನ ಫಲಕವನ್ನು ಅತಿನೇರಳೆ ವಿಕಿರಣಗಳಿಗೆ ಒಡ್ಡಿದಾಗಲೂ ಎಲೆಕ್ಟ್ರಾನ್‍ಗಳೂ ಉತ್ಸರ್ಜನೆಗೊಳ್ಳುವುವೆಂದು ಥಾಮ್ಸನ್ ತೋರಿಸಿದನು. 1906ರಲ್ಲಿ ಥಾಮ್ಸನ್‍ಗೆ ನೊಬೆಲ್ ಪ್ರಶಸ್ತಿ ದಕ್ಕಿತು.  ಥಾಮ್ಸನ್ ಕ್ಯಾವೆಂಡಿಷ್ ಪ್ರಯೋಗಾಲಯವನ್ನು ಜಗತ್ತಿನ ಪ್ರಯೋಗಶೀಲ ಭೌತಶಾಸ್ತ್ರದ ಕೇಂದ್ರವಾಗುವಂತೆ ಬೆಳೆಸಿದನು.  ಇಲ್ಲಿಂದ ಮುಂದೆ ಹಲವಾರು ನೊಬೆಲ್ ಪುರಸ್ಕೃತರು ಹೊರಬಂದರು. ಥಾಮ್ಸನ್ ಮಗ ಜಾರ್ಜ್ ಪಗೆಟ್ ಥಾಮ್ಸನ್ (ಜೆ.ಪಿ.ಥಾಮ್ಸನ್) ಎಲೆಕ್ಟ್ರಾನ್ ಕಣ ಹಾಗೂ ತರಂಗ ಎರಡರಂತೆಯೂ ವರ್ತಿಸುವುದೆಂದು ತೋರಿಸಿ, ನೊಬೆಲ್ ಪ್ರಶಸ್ತಿ ಗಳಿಸಿದನು. 30 ಆಗಸ್ಟ್ 1940 ರಂದು ಥಾಮ್ಸನ್ ನಿಧನನಾದನು. ವೆಸ್ಟ್ ಮಿನ್‍ಸ್ಟರ್ ಅಬ್ಬೆಯಲ್ಲಿ ನ್ಯೂಟನ್‍ನ ಸಮಾಧಿಯ ಪಕ್ಕ ಈತನನ್ನು ಹೂಳಲಾಯಿತು.

ವಿಜ್ಞಾನಿಗಳು
ವ್ಯವಹಾರ ನಿರ್ಣಯ

ಅರ್ಥ:
ವ್ಯವಹಾರದ ಮುಖ್ಯ ಕಾರ್ಯಗಳಾದ ಯೋಜನೆ, ಸಂಘಟನೆ, ನಿರ್ದೇಶನ, ನೇಮಕ, ಹತೋಟಿ, ಮುಂತಾದ ಕ್ಷೇತ್ರಗಳಲ್ಲಿ ವ್ಯವಹಾರ ನಿರ್ಣಯಗಳನ್ನು ಕೈಗೂಳ್ಳಲಾಗುತ್ತದೆ. ವ್ಯವಹಾರದ ಕಾರ್ಯ ನಿರ್ವಾಹಕ ಚಟುವಟಿಕೆಗಳಲ್ಲಿ ನಿರ್ಣಯ ಕೈಗೊಳ್ಳವಿಕೆಯನ್ನು ವ್ಯಾಪಕವಾಗಿ ಬಳಸಲಾಗುತ್ತದೆ. ನಿರ್ಣಯ ಕೈಗೊಳ್ಳವಿಕೆ ಎಂದರೆ ಒಂದು ಮಾರ್ಗವನ್ನು ಆಯ್ಕೆ ಮಾಡಿಕೊಳ್ಳುವುದೆಂದರ್ಥ.
ಜಾರ್ಜ್ ಆರ್.ಟೆರ್ರಿಯವರು ನಿರ್ಣಯ ಕೈಗೊಳ್ಳವಿಕೆಯನ್ನು ಈ ರೀತಿ ವ್ಯಾಖ್ಯಾನಿಸಿದ್ದಾರೆ "ಎರಡು ಅಥವಾ ಹೆಚ್ಚು ಸಾಧ್ಯವಾದ ಪರ್ಯಾಯಗಳಲ್ಲಿ ಆಯ್ಕೆ ಆಧಾರಿತ ಮೂಲ ಲಕ್ಷಣವೇ ನಿರ್ಧಾರ ಕೈಗೊಳ್ಳವಿಕೆಯಾಗಿದೆ."
ವ್ಯವಹಾರ ನಿರ್ಣಯಗಳ ಲಕ್ಷಣಗಳು:
1.ಗುರಿ ಆಧಾರಿತ:
ವ್ಯವಹಾರ ನಿರ್ಣಯಗಳು ಗುರಿ ಆಧಾರಿತವಾಗಿರುತ್ತದೆ.
 
2.ವಿವಿಧ ಪರ್ಯಾಯಗಳನ್ನೊಳಗೊಂಡಿರುತ್ತದೆ:
ನಿರ್ದಿಷ್ಟ ಗುರಿ ಸಾಧನೆಗೆ ಈ ವಿವಿಧ ಪರ್ಯಾಯಗಳಲ್ಲಿ ಒಂದನ್ನು ಆಯ್ಕೆ ಮಾಡಲಾಗುತ್ತದೆ.
3.ಇದು ತೀರ್ಮಾನಿತ ಮತ್ತು ಭಾವನಾತ್ಮಕವಾಗಿದೆ:
ಇದು ವೈಯಕ್ತಿಕ ಒಲವು ಮತ್ತು ನಿರ್ಣಯ ಕೈಗೊಳ್ಳುವ ಮೌಲ್ಯಗಳಿಂದ ನಿರ್ಧರಿಸಲ್ಪಡುವುದರಿಂದ ಇದು ತೀರ್ಮಾನಿತವಾಗಿದೆ ಹಾಗೂ ಭಾವನಾತ್ಮಕವಾಗಿದೆ ಎಂದು ಹೇಳಬಹುದು.

ವ್ಯವಹಾರ
ಸಾಲೆಮಾಂಡರ್

ಸಾಲೆಮಾಂಡರ್
ಬೆಂಕಿಮೊಸಳೆಗಳು ಒಂದು ಗುಂಪಾಗಿದೆ ಉಭಯಚರಗಳು ವಿಶಿಷ್ಟವಾಗಿ ಲಕ್ಷಣಗಳಿಂದ ಹಲ್ಲಿ ದೇಹದ ಬಲಭಾಗದ ಕೋನಗಳಲ್ಲಿ ಚಾಚಿಕೊಂಡಿರುವ ತೆಳುವಾದ ದೇಹ, ಮೊಂಡಾದ snouts, ಸಣ್ಣ ಅಂಗಗಳು -like ಕಾಣಿಸಿಕೊಂಡ, ಮತ್ತು ಮರಿಗಳು ಮತ್ತು ವಯಸ್ಕರ ಎರಡೂ ಬಾಲ ಉಪಸ್ಥಿತಿ. ಎಲ್ಲಾ ಇಂದಿನ ಬೆಂಕಿಮೊಸಳೆಗಳು ಕುಟುಂಬಗಳು ವೈಜ್ಞಾನಿಕ ಹೆಸರು ಉರೊಡೆಲಾ ವರ್ಗ ಅಡಿಯಲ್ಲಿ ಒಟ್ಟಿಗೆ ಸೇರಿಸಲಾಗಿದೆ. ಬೆಂಕಿಮೊಸಳೆಗಳು ವೈವಿಧ್ಯತೆ ಉತ್ತರ ಗೋಳಾರ್ಧದಲ್ಲಿ ಅತ್ಯಂತ ಹೇರಳವಾಗಿರುವ ಮತ್ತು ಬಹುತೇಕ ತಳಿಗಳು ಕಂಡುಬರುತ್ತವೆ ಹೊಲಾರ್ಕ್ಟಿಕ್ ಪರಿಸರ ಇರುತ್ತವೆ ಕೆಲವು ಪ್ರಭೇದಗಳನ್ನು, ನವ ಉಷ್ಣವಲಯದ ವಲಯ.
ಬೆಂಕಿಮೊಸಳೆಗಳು ಎಂದಿಗೂ ಹೆಚ್ಚು ನಾಲ್ಕು ತಮ್ಮ ಮುಂದೆ ಕಾಲುಗಳ ಮೇಲೆ ಕಾಲ್ಬೆರಳುಗಳನ್ನು ಮತ್ತು ತಮ್ಮ ಹಿಂದಿನ ಕಾಲುಗಳ ಮೇಲೆ ಐದು ಹೊಂದಿರುತ್ತವೆ, ಕೆಲವು ಜಾತಿಯ ಕಡಿಮೆ ಅಂಕೆಗಳು ಮತ್ತು ಇತರರು ಹಿಂದ್ ಅವಯವಗಳ ಕೊರತೆ ಹೊಂದಿವೆ. ತಮ್ಮ ಪ್ರವೇಶಸಾಧ್ಯ ಚರ್ಮ ಸಾಮಾನ್ಯವಾಗಿ ಅಥವಾ ನೀರಿನ ಅಥವಾ ತಂಪಾದ, ತೇವವಿರುವ ಸ್ಥಳಗಳಲ್ಲಿ ಬಳಿ ಆವಾಸಸ್ಥಾನಗಳ ಅವುಗಳನ್ನು ಮಾಡಲೇಬೇಕಾದ ಮಾಡುತ್ತದೆ. ಕೆಲವು ಬೆಂಕಿಮೊಸಳೆಗಳು ಜಾತಿಯ ಕೆಲವು ಸಾಂದರ್ಭಿಕವಾಗಿ ನೀರಿನ ತೆಗೆದುಕೊಳ್ಳಬಹುದು, ಮತ್ತು ಇತರರು ಹಿರಿಯರಾಗಿ ಸಂಪೂರ್ಣವಾಗಿ ಭೂಮಿಯ ಇವೆ, ತಮ್ಮ ಜೀವಮಾನದುದ್ದಕ್ಕೂ ಸಂಪೂರ್ಣ ಜಲಜೀವಿ ಇವೆ. ವೈಶಿಷ್ಟ್ಯವೆಂದರೆ ಕಶೇರುಕಗಳು, ಅವರು ಸಾಮರ್ಥ್ಯವನ್ನು ಮರುಸೃಷ್ಟಿ ಕಳೆದುಕೊಂಡ ಅಂಗಗಳು, ಹಾಗೂ ತಮ್ಮ ದೇಹಗಳನ್ನು ಇತರ ಹಾನಿಗೊಳಗಾದ ಭಾಗಗಳನ್ನು. ಸದಸ್ಯರು ಕುಟುಂಬ Salamandridae ಹೆಚ್ಚಾಗಿ ಕರೆಯಲಾಗುತ್ತದೆ ನ್ಯೂಟ್ಗಳು ಮತ್ತು ಕೊರತೆ ಕರಾವಳಿ ಮಣಿಯನ್ನು ಇತರ ಗುಂಪುಗಳ ವಿಶಿಷ್ಟ ತಮ್ಮ ದೇಹಗಳನ್ನು ಬದಿಗಳಲ್ಲಿ. ಕೆಲವು ಜಾತಿಯ ಚರ್ಮ ಪ್ರಬಲ ವಿಷ ಹೊಂದಿದೆ tetrodotoxin ಮತ್ತು ಈ ಬೆಂಕಿಮೊಸಳೆಗಳು ನಿಧಾನವಾಗಿ ಚಲಿಸುತ್ತದೆ ಮತ್ತು ಪ್ರಕಾಶಮಾನವಾದ ಹೊಂದಿವೆ ಎಚ್ಚರಿಕೆ ವರ್ಣವಿನ್ಯಾಸ ವಿಷತ್ವವನ್ನು ಜಾಹೀರಾತು. ಬೆಂಕಿಮೊಸಳೆಗಳು ಸಾಮಾನ್ಯವಾಗಿ ನೀರಿನಲ್ಲಿ ಮೊಟ್ಟೆಗಳನ್ನು ಇಡುತ್ತವೆ ಮತ್ತು ಜಲವಾಸಿ ಮರಿಗಳು, ಆದರೆ ಮಹತ್ವದ ಬದಲಾವಣೆಯು ತಮ್ಮ ಕಂಡುಬರುತ್ತದೆ ಲೈಫ್ಸೈಕಲ್ಸ್. ಕೆಲವು ಜಾತಿಗಳು ಮತ್ತು ಕೆಲವು ಕಠಿಣ ಪರಿಸರದಲ್ಲಿ, ಬೆಂಕಿಮೊಸಳೆಗಳು ಮರಿ ರಾಜ್ಯದಲ್ಲಿ ಇನ್ನೂ ಸಂತಾನೋತ್ಪತ್ತಿ.
ಅದರ ಚರ್ಮ ಅಥವಾ 'ಉಣ್ಣೆ' ಮಾಡಿದ ಬಟ್ಟೆಗಳು ಉರಿಸಿಹಾಕಲಾಗದ ಎಂದು ನಂಬಲಾಗಿತ್ತು ಆದರೆ ಸಾಹಿತ್ಯ ಮತ್ತು ಐತಿಹ್ಯದಲ್ಲಿ ಬೆಂಕಿಮೊಸಳೆಗಳು, ಜ್ವಾಲೆ ಬಹುಶಃ ಹಾನಿಗೊಳಗಾಗದೆ ಎಂಬ ಬೆಂಕಿ ಸಂಬಂಧಿಸಿದೆ. ಹೆಚ್ಚು ತೋರಿಕೆಯ, ಬೆಂಕಿಮೊಸಳೆಗಳು ತೀವ್ರವಾಗಿ ವಿಷಕಾರಿ ಎಂದು ಮಾಡಲಾಯಿತು. ಈ ಹೊರತಾಗಿಯೂ, ಬೆಂಕಿಮೊಸಳೆಗಳು ಬ್ರಾಂದಿ, ಹಣ್ಣಿನ ರಸವನ್ನು ಹುದುಗಿಸುವ ಲೈವ್ ಬೆಂಕಿಮೊಸಳೆಗಳು ಅದ್ದುವ ಸಿದ್ಧಪಡಿಸಿದ ಒಂದು ಪಾನೀಯ, ಪ್ರಸಿದ್ಧಿ ಹೊಂದಿದವನು ಭ್ರಾಮಕ ಮತ್ತು ಕಾಮೋತ್ತೇಜಕ ಗುಣಗಳನ್ನು. ಕಳೆದುಹೋದ ದೇಹದ ಭಾಗಗಳು ಮತ್ತೆ ಬೆಂಕಿಮೊಸಳೆಗಳು ಸಾಮರ್ಥ್ಯವನ್ನು ತನಿಖೆ ಮತ್ತು ಸಂಶೋಧನೆ ಈ ಮಾನವ ವೈದ್ಯಕೀಯ ಯಾವುದೇ ಅಪ್ಲಿಕೇಶನ್ಗಳನ್ನು ನಡೆಯುತ್ತಿರುವ ಕಾದಿದೆ. 
                                                                                                         
ವಿವರಣೆ

ಪ್ರಾಣಿಗಳು
ಮಾರ್ಜಕ

ಮಾರ್ಜಕ ಎಂಬುದು ಲ್ಯಾಟಿನ್ ಪದದಿಂದ ನಿಷ್ಪತ್ತಿಯಾಗಿದೆ.ಮೇಲ್ಮ್ಯ್ ಪಟುತ್ವ ಉಳ್ಳದ್ದು ಎಂಬುದು ಅದರ ಅರ್ಥ.ಸಂಶ್ಳೇಷಿತ ಮಾರ್ಜಕಗಳನ್ನು ಸರಲವಾಗಿ ಮಾಡುವುದ ಎನ್ನುವುದು ವಾಡೀಕೆ.ಮಾರ್ಜಕಗಳ್ಳನ್ನು ಸಾಬೂನಲ್ಲದ ಸಾಬೂನು ಎಂದು ಕರೆಯುತ್ತಾರೆ.ಮಾರ್ಜಕಗಳು ಗಡಸು ನೀರಿನಲ್ಲಿರುವ ಮೆಗ್ನೆಸಿಯಂ ಆಯಾನುಗಳು  ಮತ್ತು ಕ್ಯಾಲ್ಸಿಯಂ ಆಯಾನುಗಳೊಂದಿಗೆ ವಿಲೀನಗೊಳ್ಳದಿರುವುದರಿಂದ ಚರಟ ಉಂಟು ಮಾಡುವುದಿಲ್ಲ.ಆದ್ದರಿಂದ ಮಾರ್ಜಕಗಳು ಗಡಸು ನೀರಿನ್ನಲ್ಲಿಯು ಸಹ ಸಾಬೂನಿಗಿಂತ ಚೆನ್ನಾಗಿ ಸ್ವಛ್ಹಗೊಳಿಸುತ್ತದೆ.ಮಾರ್ಜಕ ಎಂಬುದು ಉದ್ದ ಸರಪಣಿ ಬೆಂಜಿನ್ ಸಲ್ಫೊನಿಕ್ ಆಮ್ಲಗಲ ಸೋಡಿಯಂ ಲವಣ ಅಥವಾಾ ಉದ್ದ ಸರಪಣೀಯ ಆಲ್ಕ್ಯ್ ಲ್ ಹೈಡ್ರೋಜನ್ ಸಲ್ಫೆಟ್ ಸೋಡಿಯಂ ಲವಣ. ಮಾರ್ಜಕದ ಅಣುವಿನಲ್ಲಿ ಆಯಾನೀಕರವಲ್ಲದ ಒಂದು ದೊಡ್ಡ ಹೈಡ್ರೋಕಾರ್ಬನ್ ಗುಂಪು ಮತ್ತು ಆಯಾನಿಕರವಾದ ಸಲ್ಫೋನೇಟ್  ಗುಂಪು-(SO3 Na)
ಅಥವಾ ಸಲ್ಫೆಟ್ ಗುಂಪು-(SO4 Na)             ಇರುತ್ತದೆ.ಸೋಡಿಯಂ  ಡುಡೇಸ್ಯಿಲ್  ಬೆಂಜಿನ್ ಸಲ್ಫೊನೇಟ್ ಮತ್ತು ಸೊಡಿಯಂ  ಡುಡೆಸೆಯ್ಲ್ ಸಲ್ಫೇಟ್ ಎಂಬುವು ಮಾರ್ಜಕಗಳಿಗೆ ಉದಾಹರಣೆಗಳು. 
ಮಾರ್ಜಕಗಳ ಉಪಯೋಗಗಳು
.ಮಾರ್ಜಕಗಳು ಗಡಸು ನೀರಿನಲ್ಲಿ ಚೆನ್ನಾಗಿ ತೊಳೆಯುತ್ತದೆ.ಗಡಸು ನೀರಿನ್ನಲ್ಲಿ ತೊಳೆಯುವ ಕೆಲಸಕ್ಕೆ ಸಾಬೂನು ಅಷ್ತು ಯುಕ್ತವಲ್ಲ.
.ಮಾರ್ಜಕಗಳನ್ನು ಪೆಟ್ರೋಲಿಯಂನಿಂದ ಪಡೆಯುವ ಹೈಡ್ರೋಕರ್ಬನ್ನುಗಳಿಂದ ತಯಾರಿಸುವರು.ತಿನ್ನಲು ಉಪಯೋಗಿಸಬಹುದಾದ ವನಸ್ಪತಿ ಎಣ್ಣೆ ಅಥವಾ ಪ್ರಾಣಿಕೊಬ್ಬಿನಿಂದ ಸಾಬೂನನ್ನು ತಯಾರಿಸುವರು.
ಮಾರ್ಜಕಗಳಿಂದ ಅನಾನುಕೂಲವೂ ಉಂಟೂ.ಮಾರ್ಜಕಗಳು ಜೀವ ಶಿಥಿಲೀಯವಲ್ಲ.ಅವು ನೀರು ಮತ್ತು ಮಣ್ಣನ್ನು ಮಲಿನಗೊಳಿಸುತ್ತದೆ.

ರಾಸಾಯನಿಕ ಸಂಯುಕ್ತಗಳು
ಆರ್‍.ಎನ್.ಎ

ಆರ್‍.ಎನ್.ಎ. ರೈಬೋನ್ಯೂಕ್ಲಿಕ್ ಆಮ್ಲವನ್ನು ಹೊಂದಿಕೊಂಡಿದೆ.  ಡಿಎನ್ಎ ಯಂತೆಯೇ ಆರ್‍.ಎನ್.ಎ. ಯು ಕೂಡ ಜೀವಿಗಳಿಗೆ ಅತ್ಯಗತ್ಯವಾಗಿವೆ. ಇದು ನ್ಯೂಕ್ಲಿಯೋಟೈಡ್‍ಗಳ ದೀರ್ಘ ಸರಪಳಿಯಲ್ಲಿ ಪ್ರಮುಖ ಅಣು.ಆರ್ಎನ್ಎಯ ಮುಖ್ಯ ಕೆಲಸ ರೈಬೋಸೋಮ್ ನ್ಯೂಕ್ಲಿಯಸ್‍ನಿಂದ ಪ್ರೋಟೀನ್ ಸೃಷ್ಟಿಗೆ ಆನುವಂಶಿಕ ಕೋಡ್ ಅಗತ್ಯ ವರ್ಗಾವಣೆ ಮಾಡುವುದು. ಕೆಲವು ಆರ್ಎನ್ಎ ಕಣಗಳು ಜೈವಿಕ ಪ್ರತಿಕ್ರಿಯೆಗಳ ವೇಗವರ್ಧಕದ ಮೂಲಕ ಕೋಶಗಳ ಒಳಗೆ ಸಕ್ರಿಯ ಪಾತ್ರವನ್ನು ನಿರ್ವಹಿಸುತ್ತದೆ ಹೇಗೆಂದರೆ, ವಂಶವಾಹಿ ಅಭಿವ್ಯಕ್ತಿಯ ನಿಯಂತ್ರಣ ಅಥವಾ ಸಂವೇದನಾಶೀಲ ಮತ್ತು ಸೆಲ್ಯುಲರ್ ಸಂಕೇತಗಳಿಗೆ ಪ್ರತಿಕ್ರಿಯೆಗಳನ್ನು ಸಂವಹನ ಮಾಡುತ್ತವೆ. ಆರ್‍ಎನ್ಎ ಯು ಡಿಎನ್ಎ ಮತ್ತು ಆನುವಂಶಿಕ ಕೋಡನ್ನು ಹಾನಿಯಿಂದ ರಕ್ಷಿಸುತ್ತದೆ. ಕೆಲವು ಆರ್‍ಎನ್ಎ ಕಣಗಳು ಜೈವಿಕ ಪ್ರತಿಕ್ರಿಯೆಗಳ ವೇಗವರ್ಧಕದ ಮೂಲಕ ಕೋಶಗಳ ಒಳಗೆ ಸಕ್ರಿಯ ಪಾತ್ರವನ್ನು ನಿರ್ವಹಿಸುತ್ತದೆ ಹೇಗೆಂದರೆ, ವಂಶವಾಹಿ ಅಭಿವ್ಯಕ್ತಿಯ ನಿಯಂತ್ರಣ ಅಥವಾ ಸಂವೇದನಾಶೀಲ ಮತ್ತು ಸೆಲ್ಯುಲರ್ ಸಂಕೇತಗಳಿಗೆ ಪ್ರತಿಕ್ರಿಯೆಗಳನ್ನು ಸಂವಹನ ಮಾಡುತ್ತವೆ. ಆರ್ಎನ್ಎ ಮತ್ತು ಡಿ.ಎನ್.ಎಗಳು ನ್ಯೂಕ್ಲಿಯಿಕ್ ಆಮ್ಲವಾಗಿವೆ, ಇವುಗಳು ಪ್ರೋಟೀನ್ ಹಾಗು ಕಾರ್ಬೋಹೈಡ್ರೇಟ್ಗಳ ಜೊತೆಗೆ ಸೇರಿ ದೇಹದ ಎಲ್ಲಾ ತಿಳಿದಿರುವ ರೂಪಗಳಿಗೆ ಅಗತ್ಯವಾದ ಮೂರು ಪ್ರಮುಖ ಅತಿಸೂಕ್ಷ್ಮ ಅಣುಗಳನ್ನು ಒದಗಿಸುತ್ತವೆ. ಆರ್ಎನ್ಎ ನ್ಯೂಕ್ಲಿಯೋಟೈಡ್ ಸರಣಿಯ ಒಂದು ಜೋಡಿಕೆ, ಆದರೆ ಡಿಎನ್ಎ ಭಿನ್ನವಾಗಿ ಹಾಗು ಹೆಚ್ಚು ಹೆಚ್ಚಾಗಿ ಜೋಡಿಯಾದ ದ್ವಿ ಎಳೆಯನ್ನು ಹೊಂದಿರುವುದಲ್ಲದೆ, ಸ್ವತಃ ಮೇಲೆ ಮಡಿಸಿದ ಒಂದು ಏಕೈಕ-ತಂತುವಿನ ಮಾದರಿಯಲ್ಲಿ ಕಂಡುಬರುತ್ತದೆ. ಅನುವಂಶಿಕ ಮಾಹಿತಿಯನ್ನು ರವಾನಿಸಲು ಕೋಶಗಳು ಸಂದೇಶವಾಹಕ ಆರ್ಎನ್ಎ (mRNA ) ಅನ್ನು ಬಳಸಿಕೊಳ್ಳುತ್ತದೆ (ಸಾರಜನಕಯುಕ್ತ ನೆಲೆಗಳ ನಾರು, ಪ್ರತ್ಯಾಮ್ಲ, ಅಡೆನಿನ್ ಮತ್ತು ಸೈಟೊಸಿನ್ಗೆ ಸೂಚಿಸಲು ಅಕ್ಷರಗಳು ಜಿ, ಯು, ಎ, ಮತ್ತು ಸಿ ಬಳಸಿಕೊಂಡು). ಅನೇಕ ವೈರಸ್ಗಳು ಒಂದು ಆರ್ಎನ್ಎ ಜೀನೋಮ್ ಬಳಸಿಕೊಂಡು ತಮ್ಮ ಆನುವಂಶಿಕ ಮಾಹಿತಿಯನ್ನು ಎನ್ಕೋಡ್ ಮಾಡುತ್ತವೆ.

ಉಲ್ಲೇಖ
ವಾಯೇಜ ನೌಕೆಗಳು

ಭೂಕಕ್ಷೆಯ 'ಹೊರವಲಯದಲ್ಲಿರುವ ' ಗ್ರಹಗಳಾದ ಗುರು, ಶನಿ, ಯುರೇನಸ್ ಮತ್ತು ನಪ್ಚೂನ್ ಗಳನ್ನು ಹಾಗು ಅವುಗಳ ದೊಡ್ಡ ಪರಿವಾರವನ್ನು ಸ್ವಚಾಲಿತ ಅಂತರಿಕ್ಷ ನೌಕೆಗಳ ನೆರವಿನಿಂದ ಅನ್ವೇಷಿಸಲಾಯಿತು. ಅಮೇರಿಕಾದ ಈ ಕಾರ್ಯಕ್ರಮಕ್ಕೆ ಸೇರಿದ ವಾಯೇಜರ್ ೧ ಮತ್ತು ೨ ರೋಬಾಟ್ ನೌಕೆಗಳು . ಅದರಲ್ಲೂ ವಾಯೇಜರ್ ೨ ನಡೆಸಿದ ಹೊರವಲಯದ ಗ್ರಹಗಳ ಅನ್ವೇಷಣೆ ಅದ್ಭುತವಾದದ್ದು . ಕೇವಲ ೮೨೫ ಕಿ.ಗ್ರಾ. ತೂಕದ ಈಎರಡು ನೌಕೆಗಳು ವಿವಿಧ ದಿಕ್ಕುಗಳಲ್ಲಿ ಕೈ ಕಾಲುಗಳನ್ನು ಚಾಚಿಕೊಂಡ ದೊಡ್ಡ ತಟ್ಟೆಯಂತೆ ಮೊದಲ ನೋಟಕ್ಕೆ ಕಾಣುತ್ತವೆ . ಸೂರ್ಯನಿಗೆ ವಿರುದ್ಧ ದಿಕ್ಕಿನಲ್ಲಿ ದೀರ್ಘ ಪಯಣ ಕೈಗೊಂಡ ಈ ನೌಕೆಗಳ ಕಾರ್ಯನಿರ್ವಾಹಣೆಗೆ ಅಗತ್ಯವಾದ ವಿದ್ಯುತ್ತನ್ನು ಒದಗಿಸಲು ಅವುಗಳಲ್ಲಿ ನ್ಯುಕ್ಲಿಯರ್ ವಿದ್ಯುತ್ತ್ ಕೋಶಗಳನ್ನು ಅಳವಡಿಸಲಾಗಿತ್ತು . ಈ ನೌಕೆಗಳ ಕ್ಯಾಮರಗಳು ತೆಗೆದ ಚಿತ್ರಗಳು ಹಾಗು ಅವುಗಳ ವೈಜ್ಞಾನಿಕ ಉಪಕರಣಗಳು ಸಂಗ್ರಹಿಸಿದ ಮಾಹಿತಿಗಳನ್ನು , ಕಟ್ಟೆ ಆಕಾರದ ಆಂಟನಗಳನ್ನು ದೂರದ ಭೂಮಿಗೆ ವರಧಿಮಾಡುತ್ತಿದ್ದವು . ಕ್ಷುದ್ರಗ್ರಹಗಳ ಪಟ್ಟಿಯ ಒಳ ವಲಯದಲ್ಲಿರುವ ಶುಕ್ರ, ಬುಧ ಇಲ್ಲವೆ ಮಂಗಳ ಗ್ರಹಗಳ ದೂರಕ್ಕೆ ಹೋಲಿಸಿದಲ್ಲಿ ಹೊರವಲಯದಲ್ಲಿ ಇರುವ ಗುರು ,ಶನಿ , ಯುರೇನಸ್  ಹಾಗೂ ನೆಪ್ಚೂನ್  ಗ್ರಹಗಳು ನಮ್ಮಿಂದ ಬಹು ದೂರದಲ್ಲಿದೆ . ಅವುಗಳ ಪೈಕಿ ಗುರು ಮತ್ತು ಶನಿ  ಬರಿವಗಣ್ಣಿಗೆ ಬೆಳಕಿನ ಚುಕ್ಕಿಗಳಾಗಿ ಕಾಣುತ್ತವೆ . ಯುರೇನಸ್ ಬರಿಗಣ್ಣಿಗೆ ಕಾಣುವುದಿಲ್ಲ . ಇನ್ನು ಅದರ ಬದಿಗಿರುವ ನೆಪ್ಚೂನ್ ಬರಿಗಣ್ಣಿಗೆ ಕಾಣುವ ಪ್ರಶ್ನೆಯೇ ಇಲ್ಲ . ಈ ದೂರದ ದೈತ್ಯ ಗ್ರಹಗಳ ಹಾಗು ಅವುಗಳ ದೊಡ್ಡ ಉಪಗ್ರಹಗಳ ಪರಿವಾರವನ್ನು  ವಿವರವಾಗಿ ಪರಿಚಯ ಮಾಡಿಕೊಳ್ಳಲು ವಾಯೇಜರ್ ೨ ನೌಕೆಗಳನ್ನು ೧೯೭೭ ರ ಆಗಸ್ಟ್ , ಸೆಪ್ಟಂಬರ್ಗಳಲ್ಲಿ ಅಮೇರಿಕಾದಿಂದ ಉಡಾಯಿಸಲಾಯಿತು . ಮುಂದಿನ ಎರಡು ವರ್ಷಗಳಲ್ಲಿ ಈಎರಡು ನೌಕೆಗಳೂ ಮಂಗಳ ಹಾಗೂ ಗುರು ಗ್ರಹಗಳ ನಡುವಿನ ಕ್ಷುದ್ರ ಗ್ರಹಗಳ ಪಟ್ಟಿಯನ್ನು ದಾಟಿದವು . ಆ ಪೈಕಿ ವಾಯೇಜರ್ ೧ ೧೯೭೯ರ ಮಾರ್ಚ್ ನಲ್ಲಿ ಗುರು ಗ್ರಹವನ್ನು ಸಮೀಪಿಸಿತು . ಅನಂತರ ಅದು ಗುರು ಗ್ರಹದ ಸ್ವರೂಪವನ್ನು ಕುರಿತ ಸ್ಪಷ್ಡ ವರ್ಣ ಚಿತ್ರಗಳನ್ನು ಭೂಮಿಗೆ ರವಾನಿಸುವುದರೊಂದಿಗೇ ಆ ದೈತ್ಯ ಗ್ರಹಕ್ಕೆ ತೆಳುವಾದ ಉಂಗುರವೊಂದು ಇರುವುದನ್ನು ಗುರುತಿಸಿತು .

ಬಾಹ್ಯಾಕಾಶ ನೌಕೆಗಳು
ಇಂದ್ರಯಾಣಿ ಎಕ್ಸುಪ್ರೆಸ್

22105/22106 ಇಂದ್ರಯಾಣಿ ಎಕ್ಸುಪ್ರೆಸ್ (ಮರಾಠಿ: इंद्रायणी एक्स्प्रेस) ಮುಂಬಯಿ ಸಿಎಸ್ಟಿ ಮತ್ತು ಪುಣೆ ಜಂಕ್ಷನ್ ನಡುವೆ ಚಲಿಸುವ ಭಾರತೀಯ ರೈಲ್ವೆಗೆ ಸೇರಿದ ಅತಿವೇಗದ ಎಕ್ಸ್ಪ್ರೆಸ್ ರೈಲು. ಇದು ದೈನಂದಿನ ಸೇವೆಯಾಗಿದೆ ಮತ್ತು ಪುಣೆಯಲ್ಲಿ ಹರಿಯುವ ನದಿ ಇಂದ್ರಯಾಣಿ ಇಂದ ಪ್ರೇರಿಪೀಠವಾಗಿ ಈ ಹೆಸರಿಡಲಾಗಿದೆ.  ಈ ಹಿಂದೆ ಮುಂಬಯಿ ಇಂದ ಪೂನಾಗೆ ಚಲಿಸುವಾಗ 1021 ಕ್ರಮಾಸಂಖ್ಯೆ ಮತ್ತು ಪುಣೆ ಇಂದ ಮುಂಬಯಿಗೆ ಚಲಿಸುವಾಗ 1022 ಕ್ರಮಸಂಖ್ಯೆಯನ್ನು ಹೊಂದಿತ್ತು, ಈಗ ಸೂಪರ್ಫಾಸ್ಟ್ 22105 (ಪುಣೆ ಜಂಕ್ಷನ್ - ಮುಂಬಯಿ ಸಿಎಸ್ಟಿ) ಮತ್ತು 22106 (ಪುಣೆ ಜಂಕ್ಷನ್- ಮುಂಬಯಿ ಸಿಎಸ್ಟಿ) ಎಂದು ಮತ್ತೊಮ್ಮೆ ಸಂಖ್ಯೆಗಳನ್ನು ಊರ್ಜಿತಗೊಳಿಸಲಾಗಿದೆ.

ಬೋಗಿಗಳು
ಇಂದ್ರಯಾಣಿ ಎಕ್ಸುಪ್ರೆಸ್ ಪ್ರಸ್ತುತ 2 ಎಸಿ ಚೇರ್ ಕಾರ್, 8 ಸಾಮಾನ್ಯ ದ್ವಿತೀಯ ದರ್ಜೆ, ಪಾಸ್ ಹೊಂದಿದೆ, 5 ಸಾಮಾನ್ಯ ಕಾಯ್ದಿರಿಸದ ಬೋಗಿಗಳು
, 2 ಸಾಮಾನ್ಯ ದ್ವಿತೀಯ ದರ್ಜೆ ಬೋಗಿಗಳನ್ನು ಹೊಂದಿದೆ. ಭಾರತೀಯ ರೈಲ್ವೆ ಜೊತೆ ಪದ್ಧತಿಯಂತೆ ಬೋಗಿಗಳನ್ನು ಬೇಡಿಕೆಗೆ ಅನುಗುಣವಾಗಿ ಸೇರಿಸಲಾಗುತ್ತದೆ ಅಥವಾ ತೆಗೆದುಹಾಕಲಾಗುತ್ತದೆ. ಈ ರೈಲು ಕೇಂದ್ರದ ರೈಲ್ವೆ ಪುಣೆ ಸೊಲ್ಲಾಪುರ ಇಂಟರ್ಸಿಟಿ ಎಕ್ಸ್ಪ್ರೆಸ್ ಕಾರ್ಯಾಚರಣೆಯ ನಿಯಂತ್ರಣದಲ್ಲಿದೆ ಮತ್ತು ಅದರ ಕುಂಟೆ ಹಂಚಿಕೊಂಡಿದೆ.

ಸೇವೆಗಳು
ಇಂದ್ರಯಾಣಿ ಎಕ್ಸುಪ್ರೆಸ್ ಮೊದಲ ಬಾರಿ 27 ಏಪ್ರಿಲ್ 1988 ರಲ್ಲಿ ಚಾಲನೆಗೊಂಡಿತು ಮತ್ತು ಮುಂಬಯಿ ಸಿಎಸ್ಟಿ ಮತ್ತು ಪುಣೆ ಜಂಕ್ಷನ್ ನಡುವೆ 6 ಮೀಸಲಾದ ಇಂಟರ್ಸಿಟಿ ಚೇರ್ ಕಾರ್ ರೈಲುಗಳಲ್ಲಿ ಒಂದಾಗಿ ಪರಿಚಯಿಸಲಾಗಿತ್ತು. ಇತರ 5 ರೈಲುಗಳು 12127/28 ಮುಂಬಯಿ ಪುಣೆ ಇಂಟರ್ಸಿಟಿ ಎಕ್ಸ್ಪ್ರೆಸ್, 11007/08 ಡೆಕ್ಕನ್ ಎಕ್ಸುಪ್ರೆಸ್, 11009/10 ಸಿಂಹಗದ್ ಎಕ್ಸುಪ್ರೆಸ್, 12125/26 ಪ್ರಗತಿ ಎಕ್ಸುಪ್ರೆಸ್& 12123/24 ಡೆಕ್ಕನ್ ಕ್ವೀನ್ ಇವೆ. ಇದು 3 ಗಂಟೆಗಳ 22105 ಇಂದ್ರಯಾಣಿ ಎಕ್ಸುಪ್ರೆಸ್ (55.38 ಕಿ.ಮೀ / ಗಂಟೆ) ಮತ್ತು 3 ಗಂಟೆಗಳ 22106 ಇಂದ್ರಯಾಣಿ ಎಕ್ಸುಪ್ರೆಸ್ (57.60 ಕಿಮೀ / ಗಂ) 20 ನಿಮಿಷಗಳು 28 ನಿಮಿಷಗಳು 192 ಕಿಲೋಮೀಟರ್ ದೂರ ಹೊಂದಿದೆ.

ಎಳೆತ
ಮಾರ್ಗ ಸಂಪೂರ್ಣವಾಗಿ ವಿದ್ಯುತೀಕರಣವಾಗಿದ್ದರು,ಇದನ್ನು  ಡೀಸೆಲ್ ಎಂಜಿನ್ ಮೂಲಕ  ಚಲಿಸುತ್ತದೆ. ಒಂದು ಈರೋಡ್ ಅಥವಾ ಗೂಟಿ ಆಧಾರಿತ ಡಬ್ಲುಡಿಎಮ್ 3ಡ್ ಮುಂಬಯಿ ಸಿಎಸ್ಟಿ ರವರೆಗೆ ರೈಲನ್ನು ಎಳಿಯುತ್ತದೆ.

ವೇಳಾ ಪಟ್ಟಿ
ಇಂದ್ರಯಾಣಿ ಎಕ್ಸುಪ್ರೆಸ್ ಪುಣೆ ಜಂಕ್ಷನ್ನ ಮುಂಬಯಿ ಸಿಎಸ್ಟಿ ಬಿಟ್ಟು ಹೊರಡುವ 6 ಮೀಸಲಾಗಿರುವ ರೈಲುಗಳ ಪೈಕಿ ಮೊದಲನೆಯದು ಮತ್ತು ಕಡೆಯದಾಗಿ ಹಿಂದಿರುಗುವ ರೈಲು ಆಗಿದೆ. 
22105 ಇಂದ್ರಯಾಣಿ ಎಕ್ಸ್ಪ್ರೆಸ್ 05:40 ಗಂಟೆಗಳ ಈಸ್ಟ್ ಪ್ರತಿದಿನ ಮುಂಬಯಿ ಸಿಎಸ್ಟಿ ಬಿಟ್ಟು 09:08 ಗಂಟೆಗಳ ಈಸ್ಟ್ ಪುಣೆ ಜಂಕ್ಷನ್ ತಲುಪುತ್ತದೆ. ಹಿಂದಿರುಗುವಾಗ, 22106 ಇಂದ್ರಯಾಣಿ ಎಕ್ಸುಪ್ರೆಸ್  18:35 ಗಂಟೆಗಳ ಈಸ್ಟ್ ಯಲ್ಲಿ ಪ್ರತಿ ದಿನ ಪುಣೆ ಜಂಕ್ಷನ್ ಬಿಟ್ಟು 21:55 ಗಂಟೆಗಳ ಈಸ್ಟ್ ಯಲ್ಲಿ ಮುಂಬಯಿ ಸಿಎಸ್ಟಿ ತಲುಪುತ್ತದೆ.

ಉಲ್ಲೇಖಗಳು

ಭಾರತೀಯ ರೈಲ್ವೆ
ಗ್ರಾಹಕ

ಗ್ರಾಹಕ ಅಥವಾ ಗಿರಾಕಿ (ಕೆಲವೊಮ್ಮೆ ಒಂದು ಕ್ಲೈಂಟ್, ಖರೀದಿದಾರ, ಅಥವಾ ಖರೀದಿದಾರ ಎಂದು ಕರೆಯಲಾಗುತ್ತದೆ) ಒಂದು ಹಣಕಾಸಿನ ಅಥವಾ ಇತರ ಬೆಲೆಬಾಳುವ ವಸ್ತುಗಳ ಮಾರಾಟಗಾರ, ಮಾರಾಟಗಾರರು, ಅಥವಾ ಪೂರೈಕೆದಾರ.

ಒಂದು ಗ್ರಾಹಕ ಅಥವಾಾ ಒಂದು ಗ್ರಾಹಕ ಇರಬಹುದು, ಆದರೆ ಎರಡು ತತ್ವಗಳನ್ನು ಪದಗಳು ಸಾಮಾನ್ಯವಾಗಿ ಗೊಂದಲ ಸಹ ಇದೆ ವಿಶಿಷ್ಟ,  ಒಂದು ಗ್ರಾಹಕ ಖರೀದಿ ಸರಕುಗಳ ಗ್ರಾಹಕ. ಅವುಗಳನ್ನು ಬಳಸುವ ಒಂದು ಅಂತಿಮ ಗ್ರಾಹಕರನ್ನು ಜೊತೆಗೆ ಗ್ರಾಹಕ, ಆದರೆ ಕೇವಲ ಸಮನಾಗಿ ಸೇವಿಸುವ ಬೇರೊಬ್ಬರ ವಸ್ತುಗಳನ್ನು ಖರೀದಿಸಿದ ಮಾಡಿರಬಹುದು. ಮಧ್ಯಂತರ ಎಲ್ಲ ಗ್ರಾಹಕ ಗ್ರಾಹಕ ಅಲ್ಲ.  ಪರಿಸ್ಥಿತಿ (ಉದಾಹರಣೆಗೆ ಸರ್ಕಾರಿ ಸಂಸ್ಥೆಗಳು, ತಯಾರಕರು, ಮತ್ತು ಶೈಕ್ಷಣಿಕ ಮತ್ತು ವೈದ್ಯಕೀಯ ಸಂಸ್ಥೆಗಳು ಘಟಕಗಳು ಯಾರು) ಎಂದು ಕರೆಯಲ್ಪಡುವ ಕೈಗಾರಿಕಾ ಸರಕುಗಳು ಮತ್ತು ಸೇವೆಗಳ ಅಂತಿಮ ಗ್ರಾಹಕರಿಗೆ ಸ್ವಲ್ಪ ಸಂಕೀರ್ಣವಾಗಿದೆ ತಮ್ಮನ್ನು ಒಂದೋ ತುಂಬಾ, ಇದನ್ನು ತಾಂತ್ರಿಕವಾಗಿ ಗ್ರಾಹಕರು ಖರೀದಿ, ಅಥವಾಾ ಇತರ ಉತ್ಪನ್ನಗಳ ಅವುಗಳನ್ನು ಅಳವಡಿಸಲು, ಮತ್ತು ಆದ್ದರಿಂದ ಪರಿಗಣಿಸಿ ವಸ್ತುಗಳು ಮತ್ತು ಸೇವೆಗಳು ಬಳಸಿ. ಆದಾಗ್ಯೂ, ಅವರು ವಿರಳವಾಗಿ ಕರೆಯಲಾಗುತ್ತದೆ, ಆದರೆ ಕೈಗಾರಿಕಾ ಗ್ರಾಹಕರು ಅಥವಾಾ ವ್ಯವಹಾರದಿಂದ ವ್ಯಾಪಾರ ಗ್ರಾಹಕರಿಗೆ ಕರೆಯಲಾಗುತ್ತದೆ. ಅದೇ ರೀತಿಯಲ್ಲಿ, ಬದಲಿಗೆ ವಸ್ತುಗಳನ್ನು ಹೆಚ್ಚು ಸೇವೆಗಳನ್ನು ಕೊಳ್ಳಲು ಗ್ರಾಹಕರಿಗೆ ವಿರಳವಾಗಿ ಕರೆಯಲಾಗುತ್ತದೆ ಗ್ರಾಹಕರು. 

ಸಂಘಟನೆಯ ಬಾಹ್ಯ ಗ್ರಾಹಕನಿಗೆ ನೇರವಾಗಿ ಆ ಸಂಸ್ಥೆಯ ಸಂಪರ್ಕ ಒಬ್ಬ ಗ್ರಾಹಕ.
ಆಂತರಿಕ ಗ್ರಾಹಕ ನೇರವಾಗಿ ಸಂಸ್ಥೆಯ ಸಂಪರ್ಕ ಒಬ್ಬ ಗ್ರಾಹಕ, ಮತ್ತು (ಅಗತ್ಯವಾಗಿ ಆದರೆ) ಸಾಮಾನ್ಯವಾಗಿ ಸಂಸ್ಥೆಗೆ ಆಂತರಿಕ ಆಗಿದೆ. ಆಂತರಿಕ ಗ್ರಾಹಕರು ಸಾಮಾನ್ಯವಾಗಿ ಮಧ್ಯಸ್ಥಗಾರರ, ನೌಕರರು, ಅಥವಾಾ ಷೇರುದಾರರು, ಆದರೆ ವ್ಯಾಖ್ಯಾನ ಸಾಲದಾತರು ಮತ್ತು ಬಾಹ್ಯ ನಿಯಂತ್ರಕರು ಒಳಗೊಂಡಿದೆ.

ಉಲ್ಲೇಖ 

ಅರ್ಥಶಾಸ್ತ್ರ
ವ್ಯಾಪಾರ ಮತ್ತು ವಹಿವಾಟು
ಸಾಲ

ಹಣಕಾಸಿನಲ್ಲಿ, ಸಾಲ ಬಡ್ಡಿ ದರ ಮತ್ತೊಂದು ಘಟಕದ ಒಂದು ಘಟಕದ (ಸಂಸ್ಥೆ ಅಥವಾ ವ್ಯಕ್ತಿಗೆ) ಒದಗಿಸಿದ ಒಂದು ಋಣಭಾರವಾಗಿರುತ್ತದೆ, ಮತ್ತು ಇತರ ವಿಷಯಗಳ ನಡುವೆ, ನಿರ್ದಿಷ್ಟಪಡಿಸುವ ಗಮನಿಸಿ, ಪ್ರಮುಖ ಪ್ರಮಾಣವನ್ನು, ಬಡ್ಡಿ ದರ, ಮತ್ತು ಮರುಪಾವತಿಯ ದಿನಾಂಕ ಸಾಕ್ಷಿಯಾಗಿದೆ. ಸಾಲ ಸಾಲದಾತ ಮತ್ತು ಎರವಲುಗಾರನ ನಡುವೆ, ಸಮಯದ ವಿಷಯದ ಸ್ವತ್ತು (ಗಳು) ಮರುಹಂಚಿಕೆ ಈಡುಮಾಡುತ್ತದೆ.

ಸಾಲ ರಲ್ಲಿ ಸಾಲಗಾರ ಆರಂಭದಲ್ಲಿ ಪಡೆಯುತ್ತದೆ ಅಥವಾ ಸಾಲ, ಪ್ರಧಾನ ಎಂಬ ಹಣದ ಪ್ರಮಾಣವನ್ನು, ಎರವಲು, ಮತ್ತು ನಂತರದ ಸಮಯದಲ್ಲಿ ಸಾಲ ಹಣದ ಸಮಾನ ಪ್ರಮಾಣದ ಹಿಂದಕ್ಕೆ ಪಾವತಿಸಲು ಅಥವಾ ಮರುಪಾವತಿ ಜವಾಬ್ದಾರರಾಗಿದ್ದಾರೆ.

ಸಾಲ ಸಾಮಾನ್ಯವಾಗಿ ಸಾಲ ಸಾಲ ತೊಡಗಿಸಿಕೊಳ್ಳಲು ಪ್ರೋತ್ಸಾಹ ಒದಗಿಸುವ ಸಾಲದ ಮೇಲಿನ ಬಡ್ಡಿ ಎಂದು ಕರೆಯಲಾಗುತ್ತದೆ, ಒಂದು ವೆಚ್ಚದಲ್ಲಿ ಒದಗಿಸುತ್ತದೆ. ಕಾನೂನು ಸಾಲ, ಈ ಜವಾಬ್ದಾರಿಗಳನ್ನು ಮತ್ತು ನಿರ್ಬಂಧಗಳನ್ನು ಪ್ರತಿ ಸಾಲ ಕರಾರುಗಳ ಎಂದು ಕರೆಯಲಾಗುತ್ತದೆ ಹೆಚ್ಚುವರಿ ಕಟ್ಟುಪಾಡುಗಳ ಅಡಿಯಲ್ಲಿ ಸಾಲಗಾರ ಇರಿಸಬಹುದು ಇದು, ಒಪ್ಪಂದದ ಜಾರಿಗೆ ತರಲಾಗುತ್ತದೆ. ಈ ಲೇಖನ ವಿತ್ತೀಯ ಸಾಲ ಕೇಂದ್ರೀಕರಿಸುತ್ತದೆ ಆದಾಗ್ಯೂ, ಆಚರಣೆಯಲ್ಲಿ ಯಾವುದೇ ಭೌತಿಕ ವಸ್ತು ನೀಡಿದ್ದೇ ಇರಬಹುದು.
ಉಲ್ಲೇಖ

ಹಣಕಾಸು
ಅ೦ತೂರಿಯಮ್

ಆರೀಶಿ ಕುಟುಂಬಕ್ಕೆ ಸೇರಿದ ಅಂತೂರಿಯಮ್ ಸುಂದರ ಎಲೆ ಹೂಗೊಂಚಲಿನ ಅಲ೦ಕಾರ ಸಸ್ಯ. ಬಾಲದಂತಿರುವ ಹೂಗೊಂಚಲು ಎಂಬುದು ಈ ಪದದ ಅರ್ಥ. ಇದರ ಹೂ ನಿಜವಾದ ಹೂವಲ್ಲ ಅದೊಂದು ಮಾರ್ಪಾಡಾದ ಎಲೆ. ಹೂನಾಲಿಗೆ ಎಂದು ಹೆಸರು ಪಡೆದಿರುವ ಈ ಭಾಗ ೩೦ ಸೆ.ಮೀ ಅಗಲವಿದ್ದು ದಂಟಿಗೆ ಅಂಟಿಕೊಂಡಿರುತ್ತದೆ. ಈ ನಾಲಗೆಯೊಂದಿಗೆ ಕ್ಯಾಂಡ್ಲ್ ಎಂಬ ಇನ್ನೊಂದು ಆಕರ್ಷಕ ಬಣ್ಣವಿರುವ ಭಾಗವಿದೆ. ಜಾತಿಯನ್ನನುಸರಿಸಿ ಇವುಗಳು ಬಿಳಿ, ಹಸಿರು, ಕೇಸರಿ. ಕೆಂಪು ಮೊದಲಾದ ಆಕರ್ಷಕ ಬಣ್ಣಗಳನ್ನು ಹೊಂದಿರುತ್ತದೆ. ಇದನ್ನು ಕತ್ತರಿಸಿ ಹೂದಾನಿಯಲ್ಲಿ ಇಟ್ಟರೆ ೨-೪ ವಾರಗಳವರೆಗೆ ಕೆಡುವುದಿಲ್ಲ.

ಅಂತೋರಿಯಂ ಬೀಜೋತ್ಪಾದನೆ 
ಅಂತೂರಿಯಮ್ ಸಸಿಗಳನ್ನು ಬೀಜದಿಂದ, ಕುಡಿ ಸಸಿಗಳಿಂದ ಮತ್ತು ಅಂಗಾಶ ಕಸಿ ವಿಧಾನಗಳಿಂದ ಉತ್ಪಾದಿಸಲಾಗುತ್ತದೆ. ಕೃತಕ ಪರಾಗ ಸ್ಪರ್ಶ ವಿವಿಧ ಬಣ್ಣದ ಹೂನಾಲಗೆಯನ್ನು ಬಿಡುವ ಸಸ್ಯಗಳನ್ನು ಉತ್ಪಾದಿಸಬಹುದು ಗಿಡಗಳಿಗೆ ಶೇಕಡ ೭೫ ರಷ್ಟು ಅವಶ್ಯಕತೆಯಿದೆ.

ಬೆಳೆಸುವ ವಿಧಾನ 
ಅಂತೂರಿಯಮ್ ಗಿಡಗಳನ್ನು ಕುಂಡಗಳಲ್ಲಿಯೂ, ನೆಲದ ಮೇಲೂ ಬೆಳೆಸುತ್ತಾರೆ. ಕುಂಡಗಳಲ್ಲಾಗಲೀ ನೆಲದ ಮೇಲಾಗಲಿ ಬೆಳೆಸುವಾಗ ಮಣ್ಣು ಸಡಿಲವಾಗಿದ್ದರೆ ಬೇರುಗಳಿಗೆ ಗಾಳಿಯಾಡಲು ಅವಕಾಶವಾಗುತ್ತದೆ. ಒಂದು ಗಿಡದಿಂದ ೧೦-೧೨ ಹೂವುಗಳು ದೊರೆಯುತ್ತದೆ. ಹೂವಿನ ಬೆಲೆ ಅದರ ನಾಲಿಗೆಯ ಆಕಾರ ಮತ್ತು ಗಾತ್ರ ಮತ್ತು ಬಣ್ಣಗಳನ್ನು ಹೊಂದಿಕೊಂಡಿರುತ್ತದೆ.

ಉಲ್ಲೇಖ 

ಸಸ್ಯಶಾಸ್ತ್ರ
ಕೆಂಪು ಕಿಬ್ಬೊಟ್ಟೆಯ ಪಿಕಳಾರ

ಕೆಂಪು-ಕಿಬ್ಬೊಟ್ಟೆಯ ಪಿಕಳಾರ ( Pycnonotus jocosus ) ಏಷ್ಯದಲ್ಲಿ ಕಂಡುಬರುವ ಒಂದು ಪ್ಯಾಸೆರಿನ್ ಪಕ್ಷಿಯಾಗಿದೆ. ಇದು ಬುಲ್ಬುಲ್ ಕುಟುಂಬದ ಸದಸ್ಯ. ಇದು ಮುಖ್ಯವಾಗಿ ಉಷ್ಣವಲಯದ ಏಷ್ಯಾದಲ್ಲಿ ಕಂಡುಬರುವ ನಿವಾಸಿ. ಇದು ಜನಸಂಖ್ಯೆ ಸ್ಥಾಪಿತವಾಗಿದ್ದು ವಿಶ್ವದ ಅನೇಕ ಉಷ್ಣವಲಯದ ಪ್ರದೇಶಗಳಲ್ಲಿ ಪರಿಚಯಿಸಲಾಗಿದೆ. ಹಣ್ಣು ಮತ್ತು ಸಣ್ಣ ಕೀಟಗಳು ಆಹಾರವಾಗದರೆ, ಮರಗಳಲ್ಲಿ ಪರ್ಚ್ ಮಾಡುವುದು ಸಾಮನ್ಯವಾಗಿದೆ.ಬೆಟ್ಟಗಳ ಅರಣ್ಯಗಳಲ್ಲಿ ಮತ್ತು ತನ್ನ ವ್ಯಾಪ್ತಿಯಲ್ಲಿ ನಗರ ತೋಟಗಳಲ್ಲಿ ಸರ್ವೇಸಾಮಾನ್ಯ.

ವಿವರಣೆ
ಕೆಂಪು-ಕಿಬ್ಬೊಟ್ಟೆಯ ಪಿಕಳಾರ ಉದ್ದ 20 ಸೆಂಟಿಮೀಟರ್ಗಳು ( 7.9 ಅಂಗುಲ). ಇದರ ಮೇಲ್ಬಾಗ ಕಂದು ಮತ್ತು ಕೆಳಭಾಗ ಮತ್ತು ಭುಜದ ಮಟ್ಟದಲ್ಲಿ ಸ್ತನ ಮೇಲೆ ಚಾಲನೆಯಲ್ಲಿರುವ ಒಂದು ಡಾರ್ಕ್ ಸ್ಪರ್ ಹೊಂದಿದೆ. ಇದು ಕಪ್ಪು ಜುಟ್ಟು ,ಕೆಂಪು ಮುಖ ಪ್ಯಾಚ್ ಮತ್ತು ತೆಳುವಾದ ಕಪ್ಪು ಮೀಸೆ ಹೊಂದಿರುತ್ತದೆ. ಬಾಲ ಉದ್ದ ಮತ್ತು ಬಿಳಿ ಟರ್ಮಿನಲ್ ಗರಿಗಳಿರುತ್ತದೆ. ಆದರೆ ತೆರಪಿನ ಪ್ರದೇಶದಲ್ಲಿ ಕೆಂಪು ಬಣ್ಣ ಹೊಂದಿದೆ.
ಜೀವಿತಾವಧಿಯು 11 ವರ್ಷಗಳವರೆಗಿರುತ್ತದೆ.

ಮಾನವರ ಜೊತೆಗಿನ ಸಂಬಂಧ
ಈ ಜಾತಿಯ ಹಕ್ಕಿಗಳು ಒಮ್ಮೆ ಭಾರತದ ಹಲವು ಭಾಗಗಳಲ್ಲಿ ಒಂದು ಜನಪ್ರಿಯ ಪ್ಂಜರ ಪಕ್ಷಿಯಾಗಿತ್ತು.
ಈ ಪಕ್ಷಿಗಳು ಅಂಜಿಕೆಯಿಲ್ಲದ ಮನೋಧರ್ಮವದ್ದರಿಂದ ಮತ್ತು ಸುಲಭವಾಗಿ ವಾಪಸು ಪಡೆಯಬಹುದಾದ್ದರಿಂದ, ಸ್ಥಳೀಯರ ಅಪಾರ ವಿನಂತಿ ಇವೆ.
ಆದರೆ ಈ ಜಾತಿಯ ಹಕ್ಕಿಗಳು ಆಗ್ನೇಯ ಏಷ್ಯಾದ ಭಾಗಗಳಲ್ಲಿ ಈಗಲು ಜನಪ್ರಿಯ ಪಂಜರಪಕ್ಶಿಯಾಗಿ ಮುಂದುವರಿದಿದೆ.
ಫೆವಿಕಾಲ್

ಫೆವಿಕಾಲ್ ಪಿಡಿಲೈಟ್ ಎಂಬ ಭಾರತೀಯ ಕಂಪನಿಯ  ಒಡೆತನದ ಗಮ್ ಅಥವಾ ಅಂಟು ಪದಾರ್ಥದ ಬ್ರ್ಯಾಂಡ್ಆಗಿದೆ.

ಇತಿಹಾಸ 
ಫೆವಿಕಾಲನ್ನು ಭಾರತದಲ್ಲಿ ಮೊದಲು ಮತ್ತು ೧೯೫೯ ಮೊದಲು ಮಾರಾಟಮಾಡಲಾಯಿತು.  ಬಡಗಿಗಳ ಕೆಲಸವನ್ನು ಸುಲಭಗೊಳಿಸಲು ಹಾಗು ಕಾಲಜನ್ ಮತ್ತು ಕೊಬ್ಬು ಆಧಾರಿತ ಅಂಟಿನ ಬಳಕೆಯನ್ನು ಕಡಿಮೆಗೊಳಿಸಲು ಇದನ್ನು ಬಿಡುಗಡೆ ಮಾಡಲಾಯಿತು , ಬಡಗಿಗಳಿಗೆ ಮಾತ್ತರವಲ್ಲದೆ ಗ್ರಾಹಕ, ಕುಶಲಕರ್ಮಿಗಳು ಹಾಗು ಎಂಜಿನಿಯರಿಂಗ್ ಕೆಲಸಕ್ಕು ಕೋಡ ಇದು ಉಪಯೋಗವಾಗುತ್ತದೆ. ಇದರ ಕೈಗಾರಿಕಾ ಅಂಟು ಪದಾರ್ಥವು ವ್ಯಾಪಕ ಶ್ರೇಣಿಯನ್ನು ತಲುಪಿದ್ದು ಸೇರಿದಂತೆ ಭಾರತದ ೫೦,೦೦೦ ಕ್ಕೂ ಮಿಕ್ಕಿ ಮಾರುಕಟ್ಟೆಯಲ್ಲಿ ಮಾತ್ರವಲ್ಲದೆ ೫೪ ದೇಶಗಳಲ್ಲಿ ಮಾರಾಟವಾಗುತ್ತದೆ.

ಉತ್ಪನ್ನಗಳ ವಿವರಣೆ 
ಫೆವಿಕಾಲ್ ಬ್ರಾಂಡಿನ ಅಂಟು ಬಿಳಿಯ ಅಂಟು ಆಗಿದೆ. ಶ್ವೇತ ಸ್ನಿಗ್ಧತೆಯ ಪೇಸ್ಟಿನಹಾಗೆ ಕಾಣಿಸಿಕೊಳ್ಳುತ್ತದೆ. ಶಕ್ತಿ , ಪರಿಣಾಮ ಪ್ರತಿರೋಧ , ಹೊಂದಿಸಲು ಸಮಯ , ಕುಸಿಯುವಿಕೆ , ಕುಗ್ಗುವಿಕೆ , ಅಗ್ನಿ ನಿರೋಧಕ , ಆಘಾತ ಮತ್ತು ಕಂಪನ ಪ್ರತಿರೋಧ ಬಂಧ, ಅಲ್ಲದ ಬಿಡಿಸುವುದು ಹೀಗೆ ಮುಂತಾದ ಕೆಲವು ಗುಣಲಕ್ಷಣಗಳನ್ನು ಬಳಸಿ ಬೇರೆ ಬೇರೆ ರೀತಿಯ ಅಂಟನ್ನು ತಯಾರಿಸುತ್ತಾರೆ.
"ಫೆವಿಕಾಲ್ ಎಂಆರ್" ಎಂಬ ಅಂಟನ್ನು ಕಾಗದ, ಕಾರ್ಡ್ಬೋರ್ಡ್, ಥರ್ಮಾಕೋಲ್, ಬಟ್ಟೆ, ಮರ, ಮತ್ತು ಪ್ಲೈವುಡ್ ಗಳನ್ನು ಅಂಟಿಸಲು ಉಪಯೋಗೆಸಿತ್ತಾರೆ. 
"ಫೆವಿಕಾಲ್ ಎಸ್ ಹೆಚ್"  ಎಂಬ ಅಂಟನ್ನು ಮರದ ಕೆಲಸಕ್ಕೆ ಉಪಯೊಗಿಸುತ್ತಾರೆ.

ಜನಪ್ರಿಯ ಸಂಸ್ಕೃತಿಯಲ್ಲಿ ಫೆವಿಕಾಲ್ 
ಭಾರತದಲ್ಲಿ, "ಫೆವಿಕಾಲನ್ನು " ಸಾಮಾನ್ಯವಾಗಿ ಹಠಮಾರಿ ಹಾಗಿ ಜಿಗುಟುತನಕ್ಕೆ ಒಂದು ರೂಪಕವಾಗಿ ಬಳಸಲಾಗುತ್ತದೆ. ಬಾಲಿವುಡ್ ಚಿತ್ರರಂಗದಲ್ಲಿ ಹಲವಾರು ನಿದರ್ಶನಗಳನ್ನು ಕಾಣಬಹುದು. ಉದಾಹರಣೆಗೆ  ದಬಂಗ್ 2 ಚಿತ್ರದ " ಫೆವಿಕಾಲ್ ಸೆ" ಎಂಬ ಹಾಡಿನ್ನಲ್ಲಿ.

ಉಲ್ಲೇಖ

ಭಾರತೀಯ ಕಂಪನಿಗಳು
ಕಪ್ಪುಬಿಳಿ ಮಿಂಚುಳ್ಳಿ

ಕಪ್ಪು ಬಿಳಿ ಮಿಂಚುಳ್ಳಿ ( Ceryle rudis ) ನೀರಿನ ಮಿಂಚುಳ್ಳಿ ಮತ್ತು ವ್ಯಾಪಕವಾಗಿ ಆಫ್ರಿಕಾ ಮತ್ತು ಏಷ್ಯಾದಲ್ಲಿ ಹಂಚಲ್ಪಟ್ಟಿರುತ್ತದೆ. ಇದರ ಕಪ್ಪು ಮತ್ತು ಬಿಳಿ ಪುಕ್ಕಗಳು , ಕ್ರೆಸ್ಟ್ ಮತ್ತು ಸ್ಪಷ್ಟ ಸರೋವರಗಳು ಮತ್ತು ನದಿಗಳು ಮೇಲೆ ಸುಳಿಯುತ್ತಾ ಮೀನುಗಳಿನ್ನು ಹಿಡಿಯಲು ಡೈವಿಂಗ್ ಮಾಡುವುದು ಒಂದು ವಿಶಿಷ್ಟ  ಅಭ್ಯಾಸವಾಗಿದೆ.ಗಂಡಿಗೆ ಸ್ತನ ಅಡ್ಡಲಾಗಿ ಎರಡು ಬ್ಯಾಂಡ್ ಇದ್ದರೆ, ಹೆಣ್ಣಿಗೆ ಸಾಮಾನ್ಯವಾಗಿ ಮಧ್ಯದಲ್ಲಿ ಮುರಿದ ಒಂದು ಬ್ಯಾಂಡ್ ಇರುತ್ತದೆ.

ವಿವರಣೆ
ಈ ಮಿಂಚುಳ್ಳಿ ಸುಮಾರು 17 ಸೆಂ ಉದ್ದ ಮತ್ತು ಕಪ್ಪು ಮುಖವಾಡ, ಮತ್ತು ಕಪ್ಪು ಸ್ತನಗಳನ್ನು ಹೊಂದಿರುತ್ತದೆ. ಕ್ರೆಸ್ಟ್ ಅಚ್ಚುಕಟ್ಟಾಗಿರುವುದಲ್ಲದೆ ಮೇಲಿನ ಭಾಗಗಳು ಕಪ್ಪು ಪಟ್ಟೀಗಳಿರುತ್ತದೆ. ಹಲವಾರು ಉಪಜಾತಿಗಳನ್ನು ವಿಶಾಲ ವಿತರಣೆ ಒಳಗೆ ಗುರುತಿಸಲ್ಪಟ್ತಿದೆ."ನಾಮಿನೇಟ್ ರೆಸ್" ಎನ್ನುವ ಉಪಜಾತಿ ಪಶ್ಚಿಮ ಏಷ್ಯಾ ವರೆಗೆ ವಿಸ್ತರಿಸಿದೆ. ಅಲ್ಲದೆ ಉಪ-ಸಹಾರಾ ಆಫ್ರಿಕಾದಲ್ಲಿಯು ಕಂಡುಬರುತ್ತದೆ. ನಾಮಿನೇಟ್ ಜಾತಿಗಳ ಕೇವಲ ಒಂದು ದೊಡ್ಡ ಉತ್ತರ ಪಕ್ಷಿಯಾಗಿ ಪರಿಗಣಿಸಲ್ಪಟ್ಟಿದೆ. ಉಪಜಾತಿಗಳು leucomelanura ಪೂರ್ವ ಭಾರತ, ಶ್ರೀಲಂಕಾ , ಥೈಲ್ಯಾಂಡ್ ಮತ್ತು ಲಾವೋಸ್ನನಿಂದ  ಅಫ್ಘಾನಿಸ್ಥಾನದವರೆಗು ಕಂಡುಬರುತ್ತವೆ.

ಉಲ್ಲೇಖಗಳು 

ಭಾರತದ ಪಕ್ಷಿಗಳು.
ಥೈರಾಯಿಡ್ ಗ್ರಂಥಿ

ಥೈರಾಯಿಡ್ ಗ್ರಂಥಿಯು ಕುತ್ತಿಗೆಯಲ್ಲಿ ಶ್ವಾಸನಾಳದ ಮುಂದೆ ಗಂಟಲಿನ ಕೆಳಗೆ ಇದೆ. ಈ ಗ್ರಂಥಿಯು ಥ್ಐರಾಕ್ಸಿನ್ ಎಂಬ ಹಾರ್ಮೋನನ್ನು ಸ್ರವಿಸುತ್ತದೆ. ಇದು ಅಯೋಡಿನ್ ಇಂದ ಕೂಡಿದ ಅಮೈನೋ ಆಮ್ಲವಾಗಿದೆ. ಥೈರಾಕ್ಸಿನ್ ದೇಹದಲ್ಲಿ ನಡೆಯುವ ಚಯಾಪಚನೆಯ ಕ್ರಿಯೆಯ ವೇಗವನ್ನು ಹೆಚ್ಚಿಸುತ್ತದೆ ಮತ್ತು ಆಹಾರ ಉತ್ಕರ್ಷೆಯ ಪ್ರಮಾಣವನ್ನು ನಿಯಂತ್ರಿಸುತ್ತದೆ. ಆದ್ದರಿಂದ ಸ್ವಾಭಾವಿಕವಾದ ದೇಹದ ಬೆಳವಣಿಗೆಗೆ ಮತ್ತು ಅಭಿವ್ಋಧ್ದಿಗೆ ಈ ಹಾರ್ಮೋನು ಅವಶ್ಯಕ. ಇದು ವ್ಯಕ್ತಿಯ ಬೆಳವಣಿಗೆಯ ಮೇಲೆ ಪರೋಕ್ಷವಾಗಿ ಪ್ರಭಾವ ಬೀರುವುದರಿಂದ ಇದನ್ನು ವ್ಯಕ್ತಿತ್ವದ ಹಾರ್ಮೋನು ಎಂದು ಕರೆಯಲಾಗುತ್ತದೆ.
ಥೈರಾಯಿಡ್ ಗ್ರಂಥಿಯಲ್ಲಿ ದೋಷ ಉಂಟಾದರೆ ಥೈರಾಕ್ಸಿನ್ ಅಗತ್ಯಕ್ಕಿಂತ ಕಡಿಮೆ ಉತ್ಪತ್ತಿಯಾಗಬಹುದು. ಈ ವೈಪರಿತ್ಯಗಳನ್ನು ಹೈಪೋಥೈರಾಯಿಡಿಸಮ್ ಮತ್ತು ಹೈಪರ್ ಥೈರಾಯಿಡಿಸಮ್ ಎಂದು ವಿಂಗಡಿಸಬಹುದು.

ಹೈಪೋಥೈರಾಯಿಡಿಸಮ್
ದೇಹದ ಸುದಾರಣಾ ಅವಶ್ಯಕತೆಗಳಿಗೆ ಸಾಕಾಗುವಷ್ಟು ಥೈರಾಕ್ಸಿನ್ ಉತ್ಪತ್ತಿ ಮಾಡಲು ಅಸಮರ್ಥವಾಗಿರುವ ಥೈರಾಯಿಡ್ ಗ್ರಂಥಿಯ ಸ್ಥಿತಿಯೇ ಹೈಪೋಥೈರಾಯಿಡಿಸಮ್. ಈ ಅಸಮರ್ಥತೆಯಿಂದ ಈ ಕೆಳಗಿನ ತೊಂದರೆಗಳಾಗುತ್ತವೆ.

ಸರಳ ಗಾಯಿಟರ್
ಥೈರಾಯಿಡ್ ಗ್ರಂಥಿಯ ಬೆಳವಣಿಗೆಯು ಸಹಜವಾಗಿರದಿದ್ದರೆ, ಅದು ವಿಸ್ತಾರಗೊಂಡು ಕತ್ತಿನಲ್ಲಿ ಊತವುಂಟಾಗುತ್ತದೆ. ಇದೇ ಗಾಯಿಟರ್ ರೋಗ. ದೇಹಕ್ಕೆ ಅಗತ್ಯವಾಗುವ ಪ್ರಮಾಣದಲ್ಲಿ ಥೈರಾಕ್ಸಿನ್ನನ್ನು ಉತ್ಪಾದಿಸಲು ಥೈರಾಯಿಡ್ ಗ್ರಂಥಿಯು ಹೀಗೆ ಊದಿಕೊಳ್ಳುವುದು. ನೀರು ಮತ್ತು ಆಹಾರದೊಡನೆ ಅಯೋಡಿನ್ ಅಂಶ ಸೇವಿಸುವುದರಿಂದ ಗಾಯಿಟರನ್ನು ವಾಸಿ ಮಾಡಬಹುದು. ಮಣ್ಣಿನಲ್ಲಿ ಮತ್ತು ನೀರಿನಲ್ಲಿ ಸಾಕಾದಷ್ಟು ಅಯೋಡಿನ್ ಇಲ್ಲದ ಪ್ರದೇಶದಲ್ಲಿ ವಾಸಿಸುವ ಜನರಲ್ಲಿ ಗಾಯಿಟರ್ ಹೆಚ್ಚಾಗಿ ಕಂಡು ಬರುತ್ತದೆ.
ಕೆಲವು ಪ್ರದೇಶಗಳಿಗೆ ಮಾತ್ರ ಈ ರೋಗ ಸೀಮಿತವಾಗಿರುವುದರಿಂದ ಇದನ್ನು ಸ್ಥಾನುಕ ವ್ಯಾದಿ ಎನ್ನುವರು. ಸಮುದ್ರದ ತೀರದಲ್ಲಿ ಅಯೋಡಿನ್ ಪ್ರಮಾಣದ ಕೊರತೆ ಇರುವುದಿಲ್ಲ.

ಮಿಕ್ಸೆಡಿಮಾ
ಪ್ರೌಢರಲ್ಲಿ ಥೈರಾಯಿಡ್ ಗ್ರಂಥಿಯ ಕಾರ್ಯ ಕ್ಷೀಣವಾಗುವುದರಿಂದ ಈ ಪರಿಸ್ಥಿತಿಯುಂಟಾಗುತ್ತದೆ. ಈ ಕಾರಣದಿಂದಾಗಿ ವ್ಯಕ್ತಿಯ ಬೆಳವಣಿಗೆ ಕುಂಠಿತವಾಗುತ್ತದೆ.ಇದರ ಲಕ್ಷಣಗಳೆಂದರೆ, ದೈಹಿಕ ಮತ್ತು ಮಾನಸಿಕ ಶಕ್ತಿ ಕುಂದುವಿಕೆ, ದೇಹದ ತೂಕ ಹೆಚ್ಚಾಗುವಿಕೆ, ಚರ್ಮ ದಪ್ಪವಾಗುವಿಕೆ, ಕಡಿಮೆಯಾದ ಹೃದಯ ಬಡಿತ ಮತ್ತು ತಗ್ಗಿದ ನೆಗಡಿ ನಿರೋಧಿಸುವ ಶಕ್ತಿ. ಇಂತಹ ವ್ಯಕ್ತಿಗೆ ಸೂಕ್ತ ಪ್ರಮಾಣದಲ್ಲಿ ಥೈರಾಕ್ಸಿನ್ನನ್ನು ಕೊಟ್ಟು ಈ ಪರಿಸ್ಥಿತಿಯನ್ನು ನಿಯಂತ್ರಿಸಬಹುದು.

ಕ್ರಿಟೆನಿಸಮ್
ನವಜಾತ ಶಿಶುವಿನಲ್ಲಿ ಥೈರಾಕ್ಸಿನ್ ಉತ್ಪಾದನೆಯು ಕಡಿಮೆಯಾಗಿದ್ದು ಇದಕ್ಕೆ ಚಿಕಿತ್ಸೆ ನೀಡದಿದ್ದಲ್ಲಿ ಕ್ರಿಟೆನಿಸಮ್ ರೋಗ ಉಂಟಾಗುತ್ತದೆ. ಬೆಳವಣಿಗೆಯು ಕುಂಠಿತವಾಗಿ ಮಾನಸಿಕ ಅಭಿವೃದ್ಧಿಯು ಬಹಳವಿಳಂಬವಾಗುತ್ತದೆ. ಈ ರೋಗದ ಇತರ ಲಕ್ಷಣಗಳೆಂದರೆ ಬಾಗಿರುವ ಕಾಲುಗಳು, ದೋಷಪೂರಿತ ಹಲ್ಲುಗಳು, ನಾಲಿಗೆಯು ವಿಸ್ತರಿಸಿ ಹೊರ ಚಾಚಿರುವುದು ಮತ್ತು ಚರ್ಮವು ಒರಟಾಗಿ ತೊಗಲಿನಂತಿರುವುದು. ಸಕಾಲಿಕ ವೈದ್ಯಕೀಯ ಚಿಕಿತ್ಸೆಯಿಂದ ಈ ರೋಗವನ್ನು ವಾಸಿ ಮಾಡಬಹುದು.

ಹೇಪರ್ ಥೈರಾಯಿಡಿಸಮ್
ಥೈರಾಯಿಡ್ ಗ್ರಂಥಿಯ ವಿಸ್ತರಣೆಯಿಂದ ಅಥವಾ ಅದರ ಕಾರ್ಯಾತಿರೇಕದಿಂದ ಈ ಪರಿಸ್ಥಿತಿ ಒದಗುತ್ತದೆ. ಈ ಸನ್ನಿವೇಶದಲ್ಲಿ ಅಗತ್ಯವಾದ ಪ್ರಮಾಣಕ್ಕಿಂತಲೂ ಅಧಿಕವಾಗಿ ಥೈರಾಕ್ಸಿನ್ ಉತ್ಪತ್ತಿಯಾಗುತ್ತದೆ. ಇದರಿಂದ ಚಯಾಪಚನೆಯ ಕ್ರಿಯೆಯ ವೇಗವು ಹೆಚ್ಚಾಗಿ ಶಾಖೋತ್ಪಾದನೆಯೂ ಹೆಚ್ಚುತ್ತದೆ. ಈ ಪರಿಸ್ಥತಿಯ ಇತರ ಚಿಹ್ನೆಗಳೆಂದರೆ ಕಣ್ಣು ಗುಡ್ಡೆಗಳು ಮುಂದೆ ಚಾಚುವುದು, ರಕ್ತ ಒತ್ತಡದ ಏರಿಕೆ, ಮಾನಸಿಕ ಒತ್ತಡ, ಉದ್ರೇಕಗಿಳ್ಳುವ ಸ್ವಭಾವ, ವಿಪರೀತ ಬೆವರುವಿಕೆ, ದೇಹದ ತೂಕನಷ್ಟ ಮತ್ತು ಆಯಾಸ. ಸಕಾಲದಲ್ಲಿ ಚಿಕಿತ್ಸೆ ನೀಡುವುದರಿಂದ ಇದನ್ನು ಗುಣಪಡಿಸಬಹುದು.

ಉಲ್ಲೇಖ 

ಶರೀರ ಶಾಸ್ತ್ರ
ನೈಟ್ರೋಜನ್ ಚಕ್ರ

ಪ್ರೋಟೀನ್ಗಳ ಮತ್ತು ನ್ಯೂಕ್ಲಿಕ್ ಆಮ್ಲಗಳಂತ ಜೈವಿಕ ಅಣುಗಣ ಒಂದು ಅತ್ಯವಶ್ಯ ಘಟಕ ನೈಟ್ರೋಜನ್.
ವಾತಾವರಣದಲ್ಲಿ ನೈಟ್ರೋಜನ್ ಅತ್ಯಧಿಕ ಪ್ರಮಾಣದಲ್ಲಿ(೭೯%) ದೊರಕುವ ಅನಿಲ. ಆದರೆ ಅನಿಲ ರೂಪದ ಈ ನೈಟ್ರೋಜನ್ ವಿನಿಮಯ ಮೂಲಕ್ಕೆ ನೇರವಾಗಿ ಸ್ಥಿರೀಕರಣಗೊಳ್ಳುವುದು ಸಾಧ್ಯವಿಲ್ಲ.
ವಾತಾವರಣದಲ್ಲಿ ಮುಕ್ತವಾಗಿರುವ ನೈಟ್ರೋಜನ್ ಅನಿಲವನ್ನು ಉಪಯುಕ್ತವಾದ ನೈಟ್ರೋಜನ್ ಸಂಯುಕ್ತಗಳ ರೂಪಕ್ಕೆ ಪರಿವರ್ತಿಸುವ ಕ್ರಿಯೆಗೆ ನೈಟ್ರೋಜನ ಸ್ಥಿರೀಕರಣ ಎಂದು ಹೆಸರು. ಇದು ನೈಸರ್ಗಿಕ ಸ್ಥಿರೀಕರಣ ಹಾಗೂ ಕೃತಕ ಸ್ಥಿರೀಕರಣ ಎಂಬ ಎರಡು ಭಾಗಗಳಲ್ಲಿ ಉಂಟಾಗುತ್ತದೆ.
ನೈಸರ್ಗಿಕ ಸ್ಥರಿರೀಕರಣವು ಈ ಕೆಳಗಿನ ಪ್ರಕ್ರಿಯೆಗಳಿಂf ಉಂಟಾಗುತ್ತದೆ.

ಜೈವಿಕ ಸ್ಥಿರೀಕರಣ
ಇದು ಬ್ಯಾಕ್ಟಿರಿಯಾ ಹಾಗೂ ನೀಲಿ ಹಸಿರು ಶೈವಲಗಳಂಥ ಜೀವಿಗಳ ಮೂಲಕ ನೇರವಾಗಿ ನೈಟ್ರೋಜನ್ ಸ್ಥಿರೀಕರಣಗೊಳ್ಳುವ ಒಂದು ಕ್ರಿಯೆ. ರೈಜೋಬಿಯಂ ಮುಂತಾದ ಬ್ಯಾಕ್ಟೀರಿಯಗಳು ಲೆಗ್ಯುಮಿನಸ್ ಸಸ್ಸಗಳ ಬೇರುಗಳಲ್ಲಿ ಸೇರಿಕೊಂಡಿರುತ್ತದೆ. ಇವು ವಾತಾವರಣದಲ್ಲಿ ನೈಟ್ರೋಜನ್ ಅನ್ನು ನೇರವಾಗಿ ಸ್ಥಿರೀಕರಿಸಿ ಬೇರು ಗಂಟುಗಳ ರೂಪದಲ್ಲಿ ಸಂಗ್ರಹಿಸಿಡುತ್ತವೆ.ಲೆಗ್ಯುಮಿನಸ್ ಸಸ್ಯಗಳು ದ್ಯುತಿ ಸಂಶ್ಲೇಷಣೆಯ ಮೂಲಕ ಪ್ರೋಟೀನ್ ಉತ್ಪಾದನೆಗೆ ಈ ನೈಟ್ರೋಜನ್ ಅನ್ನು ಬಳಸಿಕೊಳ್ಳುತ್ತವೆ. ಈ ರೀತಿ ಜೀವಿಗಳು ಸ್ಥಿರೀಕರಿಸಿದ ನೈಟ್ರೋಜನ್ ಕ್ರಮೇಣ ಮಣ್ಣಿನಲ್ಲಿ ಸೇರಿಹೋಗುತ್ತದೆ.

ವಿದ್ಯುತ್ ರಾಸಾಯನಿಕ ಸ್ಥಿರೀಕರಣ
ಇದು ಅಜೈವಿಕವಾದ ಆದರೆ ನೈಸರ್ಗಿಕವಾಗಿ ನಡೆಯುವ ನೈಟ್ರೋಜನ್ ಸ್ಥಿರೀಕರಣ ಕ್ರಿಯೆ. ಆಕಾಶದಲ್ಲಿ ಗುಡುಗು ಉಂಟಾದಾಗ ಈ ಪ್ರಕ್ರಿಯೆ ನಡೆಯುತ್ತದೆ. ಆಗ ಉಂಟಾಗುವ ಅತಿ ಹೆಚ್ಚು ತಾಪಮಾನದಿಂದಾಗಿ ನೈಟ್ರೋಜನ್ , ಆಕ್ಸಿಜನ್ ನ ಜೊತೆಗೆ ಸೇರಿ ನೈಟ್ರೋಜನ್ ಆಕ್ಸೈಡುಗಳಾಗಿ ಪರಿವರ್ತನೆ ಹೊಂದುತ್ತವೆ. ಈ ಆಕ್ಸೈಡುಗಳು ನೀರಿನೊಡನೆ ಬೆರೆತು ನೈಟ್ರಿಕ್ ಆಮ್ಲದ ನಿಸ್ಸತ್ವಗೊಂಡ ದ್ರಾವಣವಾಗಿ ಮಳೆಹನೆಗಳ ರೂಪದಲ್ಲಿ ಭೂಮಿಯ ಮೇಲೆ ಬೀಳೂತ್ತವೆ. ಮಣ್ಣಿನಲ್ಲಿರುವ ಕ್ಷಾರೀಯ ಪದಾರ್ಥಗಳ ಜೊತೆ ಸೇರಿ ನೈಟ್ರಿಕ್ ಆಮ್ಲವು ನೈಟ್ರೇಟುಗಳಾಗಿ ಪರಿವರ್ತನೆಗೊಳ್ಳುತ್ತದೆ. ಈ ನೈಟ್ರೇಟುಗಳನ್ನು ಸಸ್ಯಗಳು ಹೀರಿಕೊಳ್ಳುತ್ತವೆ. ಕೃತಕ ಸ್ಥಿರೀಕಣ ಕ್ರಿಯೆಯಲ್ಲಿ ವಾತಾವರಣದಲ್ಲಿರುವ ನೈಟ್ರೀಜನ್, ಹೈಡ್ರೋಜನ್ ಅನಿಲದ ಜೊತೆ ಸೇರಿ ಅಮೋನಿಯಾ ಆಗಿ ಪರಿವರ್ತನೆಗೊಳ್ಳುತ್ತದೆ. ಅಮೋನಿಯಾ ಉತ್ಕರ್ಷಣೆ ಕ್ರಿಯೆಗೆ ಒಳಪಟ್ಟು ನೈಟ್ರೇಟುಗಳಾಗಿ ಪರಿವರ್ತನೆ ಹೊಂದಬಹುದು ಇಲ್ಲವೇ, ಆಮ್ಲೀಯ ಪದಾರ್ಥಗಳ ಜೊತೆ ಸೇರಿ ಅಮೋನಿಯಂ ಲವಣಗಳಾಗಿ ಪರಿವರ್ತನೆಗೊಳ್ಳಬಹುದು. ಈ ರೀತಿ ಉಂಟಾಗುವ ನೈಟ್ರೇಟುಗಳಲ್ಲಿ ಮತ್ತು ಅಮೋನಿಯಂ ಲವಣಗಳಲ್ಲಿ, ಕೃತಕವಾಗಿ ಸ್ಥಿರೀಕರಣಗೊಂಡ ನೈಟ್ರೋಜನ್ ಇದನ್ನು ಸಸ್ಯಗಳು ಬಳಸಿಕೊಳ್ಳುತ್ತವೆ.
ಚನಾ ಮಸಾಲಾ

ಚನಾ ಮಸಾಲಾ (ಅಥವಾ ಛೋಲೆ ಮಸಾಲಾ ಅಥವಾ ಛೋಲೆ) ಭಾರತೀಯ ಮತ್ತು ಪಾಕಿಸ್ತಾನಿ ಪಾಕಪದ್ಧತಿಯಲ್ಲಿ ಒಂದು ಜನಪ್ರಿಯ ಖಾದ್ಯ. ಕಡಲೆ ("ಕಾಬುಲ್ ಕಡಲೆ") ಮುಖ್ಯ ಪದಾರ್ಥವಾಗಿದೆ. ಅದು ತಕ್ಕಮಟ್ಟಿಗೆ ಒಣ ಮತ್ತು ಖಾರವಾಗಿದ್ದು ಜೊತೆಗೆ ಹುಳಿ ಸಿಟ್ರಸ್ ಗುರುತನ್ನು ಹೊಂದಿರುತ್ತದೆ. ಛೋಲೆಯನ್ನು ಲಘು ಆಹಾರ ಮತ್ತು ಬೀದಿಬದಿಯ ಆಹಾರವಾಗಿ ಮಾರಾಟ ಮಾಡಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಸ್ವಪೋಷಕಗಳು

ಸ್ವಪೋಷಕಗಳು ಅದರ ಸುತ್ತಮುತ್ತಲಿನ ಸರಳ ವಸ್ತುಗಳಿಂದ ಸಂಕೀರ್ಣ ಸಾವಯವ ಸಂಯುಕ್ತಳಾದ  ಕಾರ್ಬೋಹೈಡ್ರೇಟ್‍ಗಳು, ಕೊಬ್ಬುಗಳು , ಮತ್ತು ಪ್ರೋಟಿನ್‍ಗಳನ್ನು ಉತ್ಪಾದಿಸುತ್ತವೆ. ಇವು ಸಾಮಾನ್ಯವಾಗಿ ಬೆಳಕಿನ (ದ್ಯುತಿಸಂಶ್ಲೇಷಣೆ) ಶಕ್ತಿಯನ್ನು ಅಥವಾ ಅಜೈವಿಕ ರಾಸಾಯನಿಕ ಕ್ರಿಯೆಗಳನ್ನು ( ರಾಸಾಯನಿಕ ಸಂಶ್ಲೇಷಣೆ ಕ್ರಿಯೆಯಿಂದ ) ಬಳಸಿ ಸಂಕೀರ್ಣ ಸಾವಯವ ಸಂಯುಕ್ತಗಳನ್ನು ಉತ್ಪಾದಿಸುತ್ತವೆ. ಆಹಾರ ಸರಪಳಿಯಲ್ಲಿ ಸ್ವಪೋಷಕಗಳು ಉತ್ಪಾದಕರು. ಉದಾಹರಣೆ: ಭೂಮಿಯಲ್ಲಿರುವ ಸಸ್ಯಗಳು, ನೀರಿನಲ್ಲಿ ಇರುವ ಪಾಚಿ. ಇವುಗಳಿಗೆ ಸಾವಯವ ಇಂಗಾಲ ಅಥವಾ ಜೈವಿಕ ಮೂಲದ ಶಕ್ತಿಯ ಅಗತ್ಯವಿಲ್ಲ. ಸ್ವಯಂ ಆಹಾರ ತಯಾರಿಸುವ ಶಕ್ತಿ ಇವುಗಳಿಗೆ ಇವೆ. 
ಹೆಚ್ಚಿನ ಸ್ವಪೋಷಕಗಳು ನೀರನ್ನು ಅಪಕರ್ಷಣಕಾರಿಯಾಗಿ ಬಳಸುತ್ತವೆ. ಆದರೆ ಕೆಲವು ಸ್ವಪೋಷಕಗಳು ಹೈಡ್ರೋಜನ್ ಸಂಯುಕ್ತಗಳಾಗದ ಹೈಡ್ರೋಜನ್ ಸಲ್ಫೈಡ್ ಅನ್ನು ಅಪಕರ್ಷಣಕಾರಿಯಾಗಿ ಬಳಸುತ್ತವೆ. ಕೆಲವು ಸ್ವಪೋಷಕಗಳು ಸೂರ್ಯನ ವಿದ್ಯುತ್ಕಾಂತೀಯ ಶಕ್ತಿಯನ್ನು ಇಂಗಾಲದ ರಾಸಾಯನಿಕ ಶಕ್ತಿಯಾಗಿ ಪರಿವರ್ತಿಸುತ್ತವೆ. 
ಸ್ವಪೋಷಕಗಳಲ್ಲಿ ಎರಡು ವಿಧಗಳಿವೆ. ಅವುಗಳು:ಫೊಟೊಆಟೊಟ್ರೋಫ್‍ಗಳು ಹಾಗೋ ಕೆಮೊಆಟೊಟ್ರೋಫ್‍ಗಳು.
ಫೊಟೊಆಟೊಟ್ರೋಫ್‍ಗಳು ಬೆಳಕನ್ನು ಶಕ್ತಿಯ ಮೂಲವಾಗಿ ಉಪಯೋಗಿಸುತ್ತವೆ.
ಕೆಮೊಆಟೊಟ್ರೋಫ್‍ಗಳು ಜೈವಿಕ ಅಥವಾ ಅಜೈವಿಕ ಮೂಲಗಳಿಂದ ದೊರೆಯುವ ಎಲೆಕ್ಟ್ರಾನ್ ದಾನಿಗಳನ್ನು ಶಕ್ತಿಯ ಮೂಲವಾಗಿ ಬಳಸಿಕೊಳ್ಳತ್ತವೆ

ಉಲ್ಲೇಖ

ಜೈವಿಕ ತಂತ್ರಜ್ಞಾನ
ಕರಿಹಾವು

ಕರಿಹಾವು :  ಉತ್ತರ ಅಮೆರಿಕದಲ್ಲಿ ಇದು ಸಾಮಾನ್ಯವಾಗಿರುವ, ವಿಷರಹಿತ ಹಾವು.

ವೈಜ್ಞಾನಿಕ ವರ್ಗೀಕರಣ
ಕೊಲ್ಯೂಬ್ರಿಡೀ ಕುಟುಂಬಕ್ಕೆ ಸೇರಿದ ಕಾಲ್ಯುಬರ್ ಕನ್ಸ್ಟ್ರಿಕ್ಟರ್ ಎಂಬ ಶಾಸ್ತ್ರೀಯ ಹೆಸರಿನ ಹಾವು.

ಪ್ರಭೇದಗಳು
ಇದರಲ್ಲಿ ಹಲವಾರು ಉಪಪ್ರಭೇದಗಳಿವೆ. ಇವುಗಳಲ್ಲಿ ಅಮೆರಿಕದ ಸಂಯುಕ್ತಸಂಸ್ಥಾನಗಳ ಮಧ್ಯಭಾಗದಲ್ಲಿ ಕಾಣಬರುವ ಬ್ಲೂ ರೇಸರ್ ಹಾಗೂ ಆಗ್ನೇಯ ಭಾಗದಲ್ಲಿ ಕಾಣಬರುವ ದಕ್ಷಿಣದ ಬ್ಲ್ಯಾಕ್ ರೇಸರ್ ಮುಖ್ಯವಾದುವು.

ಲಕ್ಷಣಗಳು
ತೆಳು ಹಾಗೂ ನೀಳದೇಹದ ಈ ಹಾವು ಸು. 4-5 ಅಡಿ ಉದ್ದ ಬೆಳೆಯುತ್ತದೆ. ದೇಹದ ಮೇಲ್ಭಾಗ ಕಪ್ಪು, ತಳಭಾಗ ನಸುಬಿಳುಪು ಅಥವಾ ಹಳದಿ. ಬಾಯಿಯ ತಳಭಾಗ ಬಿಳಿಬಣ್ಣದ್ದಾಗಿದೆ. ಇದು ಬಹಳ ವೇಗವಾಗಿ ಚಲಿಸಬಲ್ಲುದಲ್ಲದೆ ಮರ ಹತ್ತುವುದಲ್ಲೂ ಈಜುವುದರಲ್ಲೂ ಪ್ರಾವೀಣ್ಯ ಪಡೆದಿದೆ. ಗಾಬರಿಗೊಂಡಾಗ ಬಾಲದ ತುದಿಯನ್ನು ಅಲುಗಾಡಿಸುತ್ತದೆ.

ಆಹಾರ
ಕಪ್ಪೆ ಇತರ ಸಣ್ಣ ಗಾತ್ರದ ಹಾವುಗಳು, ಚಿಕ್ಕ ಸ್ತನಿಗಳು, ಹಕ್ಕಿಗಳು ಮೊಟ್ಟೆಗಳು ಇದರ ಆಹಾರ.

ಸಂತಾನಾಭಿವೃದ್ಧಿ
ಇವು ವಸಂತ ಋತುವಿನಲ್ಲಿ ಕೂಡಿ 10-35 ಮೊಟ್ಟೆಗಳನ್ನಿಡುತ್ತದೆ. ಮೊಟ್ಟೆಯಿಡುವ ಕಾಲ ಮೇ-ಜುಲೈ, ಮೊಟ್ಟೆಗಳ ಮೇಲೆ ಸಣ್ಣ ಮರಳಿನಂಥ ಕಣಗಳಿಂದಾದ ಹೊದಿಕೆಯುಂಟು. 7-9 ವಾರಗಳಲ್ಲಿ ಮೊಟ್ಟೆಗಳೊಡೆದು ಮರಿಗಳು ಹೊರಬರುತ್ತವೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
The IUCN Red List of Threatened Species
"Black Snakes": Identification and Ecology - University of Florida fact sheet
Racer - Coluber constrictor  Species account from the Iowa Reptile and Amphibian Field Guide
University of Michigan, Animal Diversity Web: Coluber constrictor
 

ಹಾವುಗಳು
ಪ್ರಾಣಿಗಳು
ಕರೀಂನಗರ ಜಿಲ್ಲೆ

ಕರೀಂನಗರ ಜಿಲ್ಲೆ ತೆಲಂಗಾಣದಲ್ಲಿ ವಾರಂಗಲ್ ವಿಭಾಗದ ಒಂದು ಜಿಲ್ಲೆ. ಉತ್ತರದಲ್ಲಿ ಆಂಧ್ರಪ್ರದೇಶದ ಆದಿಲಾಬಾದ್ ಮತ್ತು ಮಹಾರಾಷ್ಟ್ರದ ಚಾಂದ ಜಿಲ್ಲೆಗಳು, ಈಶಾನ್ಯದಲ್ಲಿ ಮಧ್ಯಪ್ರದೇಶದ ಬಸ್ತಾರ್ ಜಿಲ್ಲೆ, ಆಂಧ್ರಪ್ರದೇಶದ ಪುರ್ವ-ದಕ್ಷಿಣಗಳಲ್ಲಿ ವಾರಂಗಲ್ ಜಿಲ್ಲೆ, ನೈಋತ್ಯದಲ್ಲಿ ಮೇಡಕ್ ಜಿಲ್ಲೆ ಮತ್ತು ಪಶ್ಚಿಮದಲ್ಲಿ ನಿಜಾಮಾಬಾದ್ ಜಿಲ್ಲೆ ಇವೆ.

ವಿಸ್ತೀರ್ಣ ಮತ್ತು ಜನಸಂಖ್ಯೆ
ವಿಸ್ತೀರ್ಣ ೧೧,೮೨೩ ಚ.ಕಿಮೀ . ಜನಸಂಖ್ಯೆ ೩೭,೧೧,೭೨೮ (೨೦೧೧) 
ಜನಸಾಂದ್ರತೆ: ಚದರ ಕಿ.ಮೀ.ಗೆ ೩೨೨ ರೈತರೇ ಬಹುಸಂಖ್ಯಾತರು.ಲಿಂಗಾನುಪಾತ:೧೦೦೦ ಪುರುಷರಿಗೆ ೧೦೦೯ ಮಹಿಳೆಯರು. ಸಾಕ್ಷರತೆ:೬೪.೮೭

ಮೇಲ್ಮೈ ಲಕ್ಷಣ
ಈ ಜಿಲ್ಲೆಯ ನೆಲ ಪುರ್ವದಿಂದ ಪಶ್ಚಿಮಕ್ಕೆ ಎತ್ತರವಾಗುತ್ತ ಸಾಗುತ್ತದೆ (135 ಮೀ. - 664 ಮೀ). ತಗ್ಗಿನಲ್ಲಿ ಪರ್ವತಗಳುಂಟು. ಇವುಗಳ ಪೈಕಿ ಒಂದು ಸಾಲು ಈಶಾನ್ಯದ ಕಡೆಗೆ ಹೊರಟು, ಗುರ್ರಪಲ್ಲಿ-ಜಗತಿಯಾಲ್‍ಗಳ ನಡುವೆ ಹಾಯ್ದು ಗೋದಾವರಿ ನದಿಯ ಬಳಿಯ ವೇಮಲಕುರ್ತಿ ಬಳಿ ಕೊನೆಗೊಳ್ಳುತ್ತದೆ. ಎರಡನೆಯದು ಇದಕ್ಕೆ ಸಮಾನಾಂತವಾಗಿ ಸುನಿಗ್ರಾಂನಿಂದ ಮಲ್ಲನ್ಗೂರ್ ಕಡೆಗೆ ಹಬ್ಬಿದೆ. ಮೂರನೆಯ ಸಾಲು ಮಾನೇರ್ ನದೀಕಣಿವೆಯ ಬಳಿ ನೈಋತ್ಯದಿಂದ ಈಶಾನ್ಯದ ಕಡೆ ಹೊರಟು, ಸುನಿಗ್ರಾಂ ಬೆಟ್ಟಗಳನ್ನು ಛೇದಿಸಿ, ರಾಂಗೀರನ್ನು ದಾಟಿ, ಗೋದಾವರಿನದಿಯ ಬಳಿ ಕೊನೆಗೊಳ್ಳುತ್ತದೆ.
ಜಿಲ್ಲೆಯಲ್ಲಿ ರೂಪಾಂತರಗೊಂಡ ಶಿಲೆಗಳು ಹೆಚ್ಚಾಗಿವೆ. ಜಿಲ್ಲೆಯ ಹೆಚ್ಚು ಭಾಗವನ್ನು ಪ್ರಥಮ ಯುಗದ ನೈಸ್ಶಿಲೆ ಆಕ್ರಮಿಸಿದೆ. ಕಡಪ, ಸುಲ್ಲವಿ ಮತ್ತು ಗೊಂಡ್ವಾನ ರೀತಿಯ ಶಿಲಾ ನಿರ್ಮಾಣಗಳು ಪುರ್ವಭಾಗದಲ್ಲಿದೆ. ಉತ್ತರದಲ್ಲಿ ಕಪ್ಪು ಜಿಗುಟು ಮಣ್ಣು ಹೆಚ್ಚು. ಇದು ಜಿಲ್ಲೆಯ 1/3 ಭಾಗವನ್ನು ಆಕ್ರಮಿಸಿದೆ. ಉಳಿದ ಭಾಗಗಳಲ್ಲಿರುವುದು ಲವಣ ಮಿಶ್ರಿತ ಮರಳು.

ನದಿಗಳು
ಇಲ್ಲಿಯ ಮುಖ್ಯ ನದಿ ಗೋದಾವರಿ ಉತ್ತರದಲ್ಲಿ ಈ ಜಿಲ್ಲೆಯ ಗಡಿಯಂತೆ ಹರಿಯುತ್ತದೆ. ಗೋದಾವರಿಯ ಉಪನದಿಯಾದ ಮಾನೇರ್ ಇನ್ನೊಂದು ನದಿ ಪೆದ್ದವಾಗು ಮತ್ತು ಚಲ್ಲವಾಗು ಇವು ಗೋದಾವರಿಯ ಇತರ ಉಪನದಿಗಳು.

ಉಷ್ಣತೆ
ಉತ್ತರದಲ್ಲಿಯ ಜಗತಿಯಾಲ್, ಮಹದೇವಪುರ ಮತ್ತು ಪಶ್ಚಿಮದ ಸಿರಿಸಿಲ್ಲ ಪ್ರದೇಶಗಳ ವಿನಾ ಉಳಿದ ಭಾಗಗಳು ಆರೋಗ್ಯಕರವಾಗಿವೆ. ಸಮುದ್ರದಿಂದ ದೂರವಾಗಿ ಒಳನಾಡಿನಲ್ಲಿ ಇರುವುದರಿಂದ ಬೇಸಗೆಯಲ್ಲಿ ಉಷ್ಣತೆ ಹೆಚ್ಚು. ಕರೀಂನಗರ ಮತ್ತು ಜಮಿಕುಂಟಗಳಲ್ಲಿ ಮೇ ಮತ್ತು ಡಿಸೆಂಬರ್ ತಿಂಗಳುಗಳ ಉಷ್ಣತೆ ಕ್ರಮವಾಗಿ 43.3ಲಿ ಸೆ ಫ್ಯಾ, ಮತ್ತು 10ಲಿ ಸೆ ಫ್ಯಾ.

ಅರಣ್ಯ
ಪಶ್ಚಿಮಾರ್ಧದ ಸ್ವಲ್ಪ ಭಾಗದಲ್ಲಿ, ಜಿಲ್ಲೆಯ ಅಂಚಿನಲ್ಲಿ, ಒತ್ತಾದ ಕಾಡುಗಳೂ ಉತ್ತರದಲ್ಲಿ ಜಗತಿಯಾಲ್ಗೆ ಈಶಾನ್ಯದಲ್ಲಿ ತೆಳುವಾದ ಕಾಡುಗಳೂ ಇವೆ. ಇಲ್ಲಿಯ ಕಾಡುಗಳಲ್ಲಿ ಎಬೊನಿ ಮರಗಳು ಹೇರಳ, ತೇಗ, ಮಾವು, ಕರಿಮರಗಳೂ ಉಂಟು. ಈಚೆಗೆ ಅರಣ್ಯ ಕಡಿಮೆಯಾಗುತ್ತಿದೆ.

ವ್ಯವಸಾಯ
ತೆಲಂಗಾಣದಲ್ಲಿ ಇದು ಹೆಚ್ಚು ಬಾವಿಗಳಿರುವ ಜಿಲ್ಲೆ. ಅನೇಕ ಕೆರೆಗಳೂ ಉಂಟು. ಇವುಗಳ ಸಹಾಯದಿಂದ ಸು. 16,000 ಹೆಕ್ಟೇರುಗಳಷ್ಟು ಭೂಮಿ ನೀರಾವರಿಗೆ ಒಳಗಾಗಿದೆ. ಇಲ್ಲಿಯ ಮುಖ್ಯ ಬೆಳೆಗಳು ಬತ್ತ, ಜೋಳ, ಮೆಕ್ಕೆ ಜೋಳ ಮತ್ತು ಬೇಳೆಗಳು. ನದಿತೀರದುದ್ದಕ್ಕೂ ಬತ್ತ ಹೆಚ್ಚು; ಒಳಭಾಗಗಳಲ್ಲಿ ಜೋಳ ಹೆಚ್ಚು. ಗೋದಾವರಿಯ ಜಲಾನಯನ ಪ್ರದೇಶಕ್ಕೆ ಈ ಜಿಲ್ಲೆ ಒಳಪಟ್ಟಿದ್ದರೂ ನದಿಗಳಿಂದ ವ್ಯವಸಾಯಕ್ಕೆ ಹೆಚ್ಚು ಅನುಕೂಲ ಉಂಟಾಗಿಲ್ಲ.

ಕೈಗಾರಿಕೆಗಳು
ಗೋದಾವರಿಗೆ ಸಂಬಂಧಪಟ್ಟ ಹಾಗೆ ಮಂಥನಿ ಬಳಿ ರಾಮಗುಡಂ ವಿದ್ಯುತ್ ತಯಾರಿಕಾ ಯೋಜನೆಯನ್ನು ನಿರ್ಮಿಸಲಾಗಿದೆ. ಉತ್ತರದಲ್ಲಿ ತಾಮ್ರದ ಗಣಿಗಳಿವೆ ಈ ಜಿಲ್ಲೆಯಲ್ಲಿ ದೊಡ್ಡ ಕೈಗಾರಿಕೆಗಳಿಲ್ಲ. ಗ್ರಾಮ ಕೈಗಾರಿಕೆಗಳನ್ನು ಅಭಿವೃದ್ಧಿ ಪಡಿಸಲಾಗಿದೆ. ಬೆಳ್ಳಿಯ ಪದಾರ್ಥಗಳು, ಚರ್ಮದ ವಸ್ತು, ಚಾಕು ಚೂರಿ ಮುಂತಾದವನ್ನು ತಯಾರಿಸುವ ಉದ್ಯಮಗಳಿವೆ.

ಪಟ್ಟಣಗಳು
ಜಿಲ್ಲಾ ಕೇಂದ್ರವಾದ ಕರೀಂನಗರ ಮಾನೇರ್ ನದಿಯ ದಡದಲ್ಲಿದೆ.  ಸರ್ಕಾರಿ ಕಚೇರಿಗಳೂ ಸಣ್ಣಪುಟ್ಟ ಕೈಗಾರಿಕೆಗಳೂ ಇಲ್ಲಿವೆ. ಜಗತಿಯಾಲ್, ಸಿರಿಸಿಲ್ಲ,  ಕೊರಟ್ಲ, ಪೆದ್ದಪಲ್ಲೆ, ಮೆಟಪಲ್ಲೆ, ಮಂಥನಿ ಮತ್ತು ಮೇಮಲವಾಡ ಇವು ಜಿಲ್ಲೆಯ ಇತರ ಪಟ್ಟಣಗಳು ಮತ್ತು ತಾಲ್ಲೂಕು ಕೇಂದ್ರಗಳು

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Karimnagar Tourist Places 
 Karimnagar District website 
 Karimnagar website

ತೆಲಂಗಾಣ
ಭಾರತದ ಜಿಲ್ಲೆಗಳು
ಭೂಗೋಳ
ಕರೀಜೀರಿಗೆ

ಕರೀಜೀರಿಗೆ ರಾನನ್ಕ್ಯುಲೇಸೀ ಕುಟುಂಬಕ್ಕೆ ಸೇರಿದ ನೈಜೆಲ ಸೇಟಿವ ಎಂಬ ಶಾಸ್ತ್ರೀಯ ಹೆಸರಿನ ಪುಟ್ಟಮೂಲಿಕೆ (ಬ್ಲ್ಯಾಕ್ ಕಮಿನ್).ಬ್ಲಾಕ್ ಕಾರವೇ  ಮತ್ತು ನೆಜೆಲ್ಲಾ ಅಥವಾ ಕಲೋಂಜಿ  ಎಂದೂ ಹಸರಿದೆ.
ಔಷಧೀಯ ಮಹತ್ತ್ವವುಳ್ಳ ಇದರ ಬೀಜಗಳಿಗಾಗಿ ಇದನ್ನು ಭಾರತದಲ್ಲಿ ಅಲ್ಲಲ್ಲಿ ಬೆಳೆಸುತ್ತಾರೆ. ಪಂಜಾಬ್, ಹಿಮಾಚಲಪ್ರದೇಶ ಬಿಹಾರ ಹಾಗೂ ಅಸ್ಸಾಂಗಳಲ್ಲಿ ಸ್ವಾಭಾವಿಕವಾಗಿಯೂ ಬೆಳೆಯುತ್ತದೆ.

ಲಕ್ಷಣಗಳು
ಸು. ಳಿ ಮೀ ಎತ್ತರಕ್ಕೆ ಬೆಳೆಯುವ ಏಕವಾರ್ಷಿಕ ಸಸ್ಯ ಇದು. ಪರ್ಯಾಯವಾಗಿ ಜೋಡಣೆಗೊಂಡಿರುವ ಇದರ ಎಲೆಗಳು 2.5-5.0 ಸೆಂಮೀ ಉದ್ದವಿದ್ದು ಉದ್ದುದ ಎಳೆಗಳಂಥ ಭಾಗಗಳಿಗೂ ಸೀಳಿವೆ. ಹೂಗಳು ಎಲೆಗಳ ಕಂಕುಳಲ್ಲಿ ಒಂಟೊಂಟಿಯಾಗಿ ಅರಳುತ್ತವೆ. ಇವಕ್ಕೆ ಉದ್ದವಾದ ತೊಟ್ಟುಗಳಿವೆ. ಇವುಗಳ ಬಣ್ಣ ತಿಳಿನೀಲಿ. ಒಂದೊಂದು ಹೂವಿನಲ್ಲೂ ಐದೈದು ಪುಷ್ಪಪತ್ರಗಳೂ ದಳಗಳೂ ಅಸಂಖ್ಯಾತ ಕೇಸರಗಳೂ ಐದು ಕಾರ್ಪೆಲುಗಳಿಂದಾದ ಉಚ್ಚಸ್ಥಾನದ ಅಂಡಾಶಯವೂ ಇವೆ. ಕಾರ್ಪೆಲುಗಳು ಬುಡಭಾಗದಲ್ಲಿ ಒಂದರೊಡನೊಂದು ಕೂಡಿಕೊಂಡಿರುವುದು ಈ ಸಸ್ಯದ ವೈಶಿಷ್ಟ್ಯ. ಬೀಜಗಳು ಮುಮ್ಮೂಲೆ ಯುಳ್ಳವೂ ಕಪ್ಪುಬಣ್ಣದವೂ ಆಗಿವೆ; ಇವುಗಳ ಹೊರಮೈ ಒರಟಾಗಿದೆ. ಬೀಜಗಳಲ್ಲಿ ಒಂದು ರೀತಿಯ ಹಳದಿಬಣ್ಣದ ಚಂಚಲತೈಲವಿದೆ.

ರಾಸಾಯನಿಕಗಳು
ಬೀಜಗಳಲ್ಲಿ ಎಣ್ಣೆಯೋಂದೇ ಅಲ್ಲದೆ ನೈಜೆಲಿನ್ ಎಂಬ ಕಹಿವಸ್ತುವೂ ಟ್ಯಾನಿಸ್, ರಾಳ, ಪ್ರೋಟೀನು, ಅಮೈನೋ ಆಮ್ಲಗಳು, ಸಾಪೊನಿನ್ ಮುಂತಾದ ಸಂಯುಕ್ತಗಳೂ ಇವೆ.

ಔಷಧೀಯ ಗುಣಗಳು

ಬೀಜಗಳನ್ನು ವಾತಹರವಾಗಿಯೂ ಉತ್ತೇಜವಾಗಿಯೂ ಜಂತುನಾಶಕವಾಗಿಯೂ ಉಪಯೋಗಿಸುತ್ತಾರೆ. ಬೊಕ್ಕೆಗಳ ನಿವಾರಣೆಗೂ ಇವನ್ನು ಬಳಸುತ್ತಾರೆ. ಕೆಲವು ರೀತಿಯ ಬ್ಯಾಕ್ಟೀರಿಯಗಳನ್ನು ನಾಶಪಡಿಸುವ ಗುಣವೂ ಬೀಜಗಳಿಗಿದೆ. ಬೀಜಗಳನ್ನು ಉಣ್ಣೆ ಹಾಗೂ ಲಿನೆನ್ ಬಟ್ಟೆಗಳ ಮಧ್ಯೆ ಇಡುವುದರಿಂದ ಬಟ್ಟೆಗಳಿಗೆ ಹುಳುಗಳು ಹತ್ತುವುದನ್ನು ತಡೆಯಬಹುದೆಂದು ತಿಳಿದುಬಂದಿದೆ.ಇದನ್ನು ಕೆಮ್ಮು ಮತ್ತು ಅಸ್ತಮಗಳಲ್ಲಿ ಉಪಯೋಗಿಸಬಹುದೆಂದು ಹೇಳಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 Nigella sativa

ಸಸ್ಯಗಳು
ಔಷಧೀಯ ಸಸ್ಯಗಳು
ಚಲನಶಕ್ತಿ

ಭೌತಶಾಸ್ತ್ರದಲ್ಲಿ ಯಾವುದೇ ಒಂದು ವಸ್ತುವಿನ ಚಲನಶಕ್ತಿಯು ಆ ವಸ್ತುವಿನ ಚಲನೆ ಅಥವಾ ಗತಿಯಿಂದ ಪಡೆಯುವಂತ ಶಕ್ತಿಯಾಗಿರುತ್ತದೆ. ಚಲನಶಕ್ತಿಯು ಒಂದು ವಸ್ತುವನ್ನು ನಿಶ್ಚಲ ಸ್ಥಿತಿಯಿಂದ ಗೊತ್ತಾದ ವೇಗಕ್ಕೆ ವೇಗೋತ್ಕರ್ಷಗೊಳಿಸಲು ಮಾಡಬೇಕಾಗುವ ಕೆಲಸ ಎಂದು ವ್ಯಾಖ್ಯಾನಿಸಲಾಗಿದೆ. ವೇಗೋತ್ಕರ್ಷಗೊಂಡಾಗ ಪಡೆದಿರುವಂತಹ ಶಕ್ತಿಯನ್ನು, ಆ ವಸ್ತುವು ತನ್ನ ವೇಗ ಬದಾಲಯಿಸುವವರೆಗೂ ಉಳಸಿಕೊಂಡಿರುತ್ತದೆ. ಆ ವಸ್ತುವನ್ನು ಪಡೆದ ವೇಗದಿಂದ ನಿಶ್ಚಲ ಸ್ತಿತಿಗೆ ತರಲು, ಅದೇ ಮೊತ್ತದ ಕೆಲಸ ಬೇಕಾಗುತ್ತದೆ. ಶಾಸ್ತ್ರೀಯ ಯಂತ್ರಶಾಸ್ತ್ರದ ಪ್ರಕಾರ ಒಂದು ತಿರುಗದೇ ಇರುವಂತಹ,  ವೇಗದಲ್ಲಿ ಚಲಿಸುತ್ತಿರುವ,  ದ್ರವ್ಯರಾಶಿ ಇರುವ ವಸ್ತುವಿನ  ಚಲನ ಶಕ್ತಿಯು   ಆಗಿರುತ್ತದೆ. ಚಲನ ಶಕ್ತಿಯ ಮಾನಕ ಜೌಲ್ (Joule) ಆಗಿದೆ.

ಇತಿಹಾಸ
ಚಲನ ಶಕ್ತಿಯ ಮೂಲತತ್ವ   E ∝ mv²  ಮೊದಲು ಪರಿಚಯಿಸದವರು ಗೊತ್ತ್ಫ಼್ರಿಎದ್ ಲೆಇಬ್ನಿಜ಼್ (Gottfried Leibniz) ಮತ್ತು ಜೊಹ್ನ್ ಬೆರ್ನೊಉಲ್ಲಿ  (Johann Bernoulli). ನೆದೆರಲ್ಯಾಂಡಿನ  Willem 's Gravesande  ಅವರು ಚಲನ ಶಕ್ತಿಯ ಈ ಸಮೀಕರಣವನ್ನು ಪ್ರಾಯೂಗಿಕವಾಗಿ ತೂರಿಸಿಕೊಟ್ಟರು.

Willem 's Gravesande ರವರು, ಒಂದು ಗೊತ್ತದ ತೂಕದ ಇಟ್ಟಿಗೆಯನ್ನು ವಿವಿಧ ಎತ್ತರಗಳಿಂದ ಮತ್ತು ವಿವಿಧ ವೇಗಗಳಿಂದ ಜೇಡಿಮಣ್ಣಿನ ಮೇಲೆ ಬೀಳಿಸಿ, ಇಟ್ಟಿಗೆ ನುಗ್ಗುವ ಆಳವನ್ನು ಗೊತ್ತು ಮಾಡಿಕೊಂಡು, ಅದರ ಚಲನಾ ವೇಗಕ್ಕೆ ಅನುಪಾತವಾಗಿರುತ್ತದೆ ಎಂದು ತೋರಿಸದರು.

ನ್ಯೂಟನ್‍ನ ಚಲನ ಶಕ್ತಿ 
ಶಾಸ್ತ್ರೀಯ ಯಂತ್ರಶಾಸ್ತ್ರದಲ್ಲಿ, ಒಂದು 'ಬಿಂದುವಸ್ತುವಿನ' ಅಥವಾ ಬಿಂದುವಿನಂತಹ ವಸ್ತುವಿನ (ಒಂದು ವಸ್ತುವಿನ ದ್ರವ್ಯರಾಶಿಯು ಒಂದು ಚಿಕ್ಕ ಬಿಂದುವಿನಲ್ಲಿ ಇರುವಷ್ಟು ಆ ವಸ್ತು ಸಣ್ಣದಾಗಿದ್ದರೆ, ಅದನ್ನು 'ಬಿಂದುವಸ್ತು'ವೆಂದು ಊಹಿಸಬಹುದು) ಚಲನ ಶಕ್ತಿಯು , ಅದರ ದ್ರವ್ಯರಾಶಿ ಮತ್ತು ಜವದಮೇಲೆ ಅವಲಂಬಿತವಾಗಿರುತ್ತದೆ. ಚಲನ ಶಕ್ತಿಯು ಅದರ ಅರ್ದದಷ್ಟು ದ್ರವ್ಯರಾಶಿ ಮತ್ತು ವೇಗದ ಗುಣಲಬ್ಢವಾಗಿರುತ್ತದೆ.
 
ಇಲ್ಲಿ ದ್ರವ್ಯರಾಶಿಯು m ಮತ್ತು ವೇಗವು v ಆಗಿರುತ್ತದೆ. ದ್ರವ್ಯರಾಶಿಯನ್ನು ಕಿಲೋ ಗ್ರಾಮ್, ಮತ್ತು  ದೂರವನ್ನು ಮೀಟರ್, ಸಮಯವನ್ನು ಸೆಕೆಂಡ್ ಮಾನಕದಲ್ಲಿ ಪರಿಗಣಿಸಿದರೆ, ಚಲನ ಶಕ್ತಿಯ ಮಾನಕವು ಜೌಲ್ ಅಗಲಿದೆ.
ಉದಾಹಾರಣೆಗೆ,೮೦kg ತೂಕದ ವಸ್ತು ೧೮m/s ಚಲಿಸಿದರೆ, ಅದರ ಚಲನಶಕ್ತಿಯು, ಈ ಕೆಳಗಿನಂತೆ, ೧೨೯೬೦J (ಜೌಲ್ಸ್) ಆಗುತ್ತದೆ.

ಒಂದು ವಸುವಿನ ಚಲನ ಶಕ್ತಿ ಅದರ ಚಲನ ಪರಿಮಾಣ(ರಭಸ)ದ ಸಂಬಂಧ ಸೂಚಿಸುವ ಸಮೀಕರಣವು ಈ ಕೆಳಕಂಡಂತಿದೆ:

ಇಲ್ಲಿ:
 ಚಲನ ಪರಿಮಾಣ ಅಥಾವ ರಭಸ ಮತ್ತು
 ವಸ್ತುವಿನ ದ್ರವ್ಯ್ರರಾಶಿ  ಆಗಿರುತ್ತದೆ.

ನಿಷ್ಪತ್ತಿ
ಒಂದು ಅತಿ ಚಿಕ್ಕ ಸಮಯ(dt) ಯಲ್ಲಿ ವೇಗೊತ್ಕರ್ಷಕ್ಕೆ ಒಳಪಟ್ಟ ಕಣ ಮಾಡುವ ಕೆಲಸವನ್ನು ಬಲ ಮತ್ತು ಸ್ಥಾನಪಲ್ಲಟಗಳ ಗುಣಾಕಾರದಿಂದ ಪಡೆಯಬಹುದು.

ಇಲ್ಲಿ p ಯನ್ನು m.v ಎಂದು ಪರಿಗಣಿಸಲಾಗಿದೆ.
ಕಲನದ ಗುಣಾಕಾರದ ನಿಯಮವನ್ನು ಅನ್ವಯಿಸು, ಈ ಕೆಳಕಂಡಂತೆ:

ದ್ರವ್ಯರಾಶಿಯ ಬದಾಲವಣೆ ಅಗಿಲ್ಲವೆಂದು ಪರಿಗಣಿಸಿ (dm=0), ಸಮೀಕರಣವನ್ನು ಈ ಕೆಳಗಿನಂತೆ ಬರೆಯಬಹುದು:

ಇದನ್ನು ಕಲನ ಗಣಿತದಲ್ಲಿ, ಸಂಯೋಜಿಸಿ, ಚಲನ ಶಕ್ತಿಯ ಸಮೀಕರಣ ಪಡೆಯಬಹುದು. ಸಮಯ ೦ ಯಿಂದ t ಯವರೆಗೆ ಸಂಯೋಜಿಸಿ, ವಸ್ತು v ವೇಗವನ್ನು ಪಡೆದಾಗ:

ಚಲನ ಶಕ್ತಿಯನ್ನು, ವೇಗ ಮತ್ತು ರಭಸಗಳ ಚುಕ್ಕೆ ಗುಣಲಬ್ಡಗದ ಸಂಯೋಜನೆಯಿಂದ ಪಡೆಯಬಹುದೆಂದು ಈ ಮೇಲಿನ ಸಮೀಕರಣ ತೋರಿಸುತ್ತದೆ. ವಸ್ತುವು, ಮೊದಲು ಶೂನ್ಯ ಚಲನಶಕ್ತಿಯೊಂದಿಗೆ ನಿಶ್ಚಲ ಸ್ಥಿತಿಯಲ್ಲಿರುತ್ತದೆ ಎಂದು ಊಹಿಸಲಾಗಿದೆ.

ಇದನ್ನೂ ನೋಡಿ
ಚಲನೆ
ಪ್ರಚ್ಛನ್ನ ಶಕ್ತಿ
ಬಲ
ಕೆಲಸ

ಉಲ್ಲೇಖಗಳು

ಭೌತಶಾಸ್ತ್ರ
ಶಾಸ್ತ್ರೀಯ ಯಂತ್ರಶಾಸ್ತ್ರ
ವಿಜ್ಞಾನ
ಸೋಡಿಯಂ ಕಾರ್ಬೊನೇಟ್

ಅಡುಗೆ ಸೋಡಾದ ರಾಸಾಯನಿಕ ಹೆಸರು ಸೋಡಿಯಂ ಬೈ ಕಾರ್ಬೊನೇಟ್. ಇದೊಂದು ಪ್ರತ್ಯಾಮ್ಲ. ಇದನ್ನು ಬಿಸ್ಕತ್ತು, ಬ್ರೆಡ್, ಕೇಕ್ ಮುಂತಾದ ಬೇಕರಿ ಪದಾರ್ಥಗಳನ್ನು ತಯಾರಿಸುವಾಗ ಅಲ್ಪ ಪ್ರಮಾಣದಲ್ಲಿ ಹಾಕುತ್ತಾರೆ. ಇದರಿಂದ ಈ ಆಹಾರ ಪದಾರ್ಥಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಸೂಕ್ಷ್ಮ ರಂಧ್ರಗಳಾಗಿ, ಅವು ಗಾತ್ರದಲ್ಲಿ ಹಿಗ್ಗಿಕೊಂಡು, ತಿನ್ನುವಾಗ ಹಗುರವಾದ ಭಾವನೆ ನೀಡುತ್ತವೆ.ಸಾಮಾನ್ಯವಾಗಿ ಬ್ರೆಡ್ನ ತಯಾರಿಕೆಯಲ್ಲಿ ಯೀಸ್ಟ್ ಅನ್ನು ಗಾತ್ರ ಹಿಗ್ಗಿಸುವಿಕೆಗೆ ಬಳಸುತ್ತಾರೆ. ಆದರೆ ಈ ವಿಧಾನ ಸ್ವಲ್ಪ ಹೆಚ್ಚಿನ ಸಮಯ ತೆಗೆದುಕೊಳ್ಳುತ್ತದೆ. ಹೀಗಾಗಿ `ತ್ವರಿತ ಬ್ರೆಡ್’ನ (ಇನ್ಸ್ಟೆಂಟ್ ಬ್ರೆಡ್) ತಯಾರಿಕೆಯಲ್ಲಿ ಅಡುಗೆ ಸೋಡವನ್ನು ಬಳಸುತ್ತಾರೆ.ಬ್ರೆಡ್ ಅಥವಾ ಕೇಕ್ ತಯಾರಿಸುವಾಗ, ಅದನ್ನು ಸುಡುವುದರಿಂದ ಹಿಟ್ಟಿನಲ್ಲಿರುವ ಸೋಡಿಯಂ ಬೈ ಕಾರ್ಬೊನೇಟ್ ವಿಭಜನೆಯಾಗಿ ಸೋಡಿಯಂ ಹಾಗೂ ಇಂಗಾಲದ ಡೈ ಆಕ್ಸೈಡ್ ಅನಿಲ ಉಂಟಾಗುತ್ತದೆ. ಬ್ರೆಡ್ನ ಹಿಟ್ಟಿನಿಂದ ಇಂಗಾಲದ ಡೈ ಆಕ್ಸೈಡ್ ಹೊರಹೊಮ್ಮುವುದರಿಂದ ಹಿಟ್ಟಿನಲ್ಲಿ ಸೂಕ್ಷ್ಮ ರಂಧ್ರಗಳಾಗಿ ಅವು ಅದರ ಗಾತ್ರವನ್ನು ವಿಪರೀತವಾಗಿ ಹಿಗ್ಗಿಸುತ್ತವೆ.ಇದೇ ರೀತಿ ಅನ್ನ ಅಥವಾ ಇತರ ತಿಂಡಿ ಪದಾರ್ಥದಲ್ಲೂ ಅಡುಗೆ ಸೋಡವನ್ನು ಬೆರೆಸುವುದರಿಂದ, ಹೊಟ್ಟೆಯನ್ನು ಸೇರಿದ ಅಡುಗೆ ಸೋಡವು ಅಲ್ಲಿ ಉತ್ಪತ್ತಿಯಾಗುವ ಹೈಡ್ರೊಕ್ಲೋರಿಕ್ ಆಮ್ಲದೊಡನೆ ವರ್ತಿಸಿ, ಇಂಗಾಲದ ಡೈ ಆಕ್ಸೈಡ್ನ್ನು ಉತ್ಪತ್ತಿ ಮಾಡುತ್ತದೆ. ಇದೊಂದು ತಟಸ್ಥೀಕರಣ (ನ್ಯೂಟ್ರಲೈಜೇಷನ್) ರಾಸಾಯನಿಕ ಕ್ರಿಯೆ. ಹೀಗೆ ಊಟವಾದ ಕೆಲ ಗಂಟೆಗಳ ಕಾಲ ಇದು ಉತ್ಪತ್ತಿಯಾಗುತ್ತಲೇ ಇರುತ್ತದಾದ್ದರಿಂದ ಘೋರವಾಗಿ ಹೊಟ್ಟೆ ತುಂಬಿದ ಅನುಭವ ಆಗುತ್ತದೆ.ಸಾಮಾನ್ಯವಾಗಿ ಹೋಟೆಲ್ಗಳಲ್ಲಿ ನೀಡುವ ಅಲ್ಪ ಪ್ರಮಾಣದ ಮೊಸರನ್ನು ಸೇವಿಸಿದಾಗ, ಇದರಲ್ಲಿನ ಆಮ್ಲೀಯ ಪದಾರ್ಥವು ಅನ್ನದಲ್ಲಿನ ಅಡುಗೆ ಸೋಡದೊಡನೆ ವರ್ತಿಸಿ ಇಂಗಾಲದ ಡೈಆಕ್ಸೈಡ್ನ್ನು ಇನ್ನೂ ವೇಗವಾಗಿ ಬಿಡುಗಡೆ ಮಾಡುತ್ತದೆ. ಇದರಿಂದ ಬೇಗನೆ ಹೊಟ್ಟೆ ತುಂಬಿದ ಭಾವನೆ ಬರುತ್ತದೆ.ಅಡುಗೆ ಸೋಡ ಹೊಂದಿರುವ ಯಾವುದೇ ಆಹಾರ ವಸ್ತುವನ್ನು (ಉದಾಹರಣೆಗೆ ಬಿಸ್ಕತ್ತು, ಕೇಕ್ ಮುಂತಾದವು) ಪ್ರತಿನಿತ್ಯ ಅತಿಯಾಗಿ ತಿನ್ನುವುದು ಒಳ್ಳೆಯದಲ್ಲ. ಹಲವು ವರ್ಷಗಳ ಕಾಲ ಹೀಗೆ ತಿನ್ನುವವರಿಗೆ ಕ್ರಮೇಣ ನೈಸರ್ಗಿಕವಾಗಿ ಹಸಿವಾಗುವಿಕೆಯೇ ಕಡಿಮೆಯಾಗಿ ದೈಹಿಕವಾಗಿ ಅವರು ಕೃಶರಾಗಬಹುದು.ಅಡುಗೆ ಸೋಡದಿಂದ ಬಿಡುಗಡೆಯಾದ ಸೋಡಿಯಂ ಲವಣದ ಅಂಶ ದೇಹದಲ್ಲಿ ಹೆಚ್ಚಾದರೆ ಅದು ಕೆಲವು ತೊಂದರೆಗಳನ್ನು ಉಂಟುಮಾಡುತ್ತದೆ. ಅಡುಗೆ ಸೋಡ ಬೆರೆಸಿದ ಊಟವನ್ನು ಪ್ರತಿನಿತ್ಯ ಮಾಡುವುದರಿಂದ ಗ್ಯಾಸ್ ಟ್ರಬಲ್, ಕರುಳಿಗೆ ಸಂಬಂಧಿಸಿದ ಕೆಲವು ತೊಂದರೆಗಳೂ ಉಂಟಾಗುತ್ತವೆ.ಕೇವಲ ಲಾಭದ ದೃಷ್ಟಿಯಿಂದ ಹೋಟೆಲ್ ಉದ್ಯಮ ನಡೆಸುವವರು ಗ್ರಾಹಕರ ಆರೋಗ್ಯದ ದೃಷ್ಟಿಯಿಂದ ಆರೋಗ್ಯದಾಯಕ ಆಹಾರ ನೀಡುವುದೂ ಅಷ್ಟೇ ಮುಖ್ಯ.

ರಾಸಾಯನಿಕ ಸಂಯುಕ್ತಗಳು
ಪ್ರಚ್ಛನ್ನ ಶಕ್ತಿ

ಭೌತಶಾಸ್ತ್ರದಲ್ಲಿ ಯವುದೇ ಒಂದು ವಸ್ತುವಿನ ಪ್ರಚ್ಛನ್ನಶಕ್ತಿಯು ಆ ವಸ್ತುವಿನ ಬಲಕ್ಷೇತ್ರದಲ್ಲಿರುವ ಸ್ಥಾನದಿಂದ ಪಡೆಯುವಂತಹ ಶಕ್ತಿಯಾಗಿರುತ್ತದೆ. ಪ್ರಚ್ಛನ್ನಶಕ್ತಿಯು ಕೆಲವೊಮ್ಮೆ ವ್ಯವಸ್ಥೆಯಲ್ಲಿರುವ ವಸ್ತುವಿನ ಭಾಗಗಳ ಜೋಡಣೆ ಅಥವಾ ಎರ್ಪಾಟಿನಿಂದಲೂ ಆ ವಸ್ತು ಪಡೆಯುತ್ತದೆ.
ಪ್ರಚ್ಛನ್ನ ಶಕ್ತಿಯಲ್ಲಿ ಹಲವು ವಿಧಗಳಿವೆ. ಒಂದು ವಸ್ತುವಿನ ದ್ರವ್ಯರಾಶಿ ಮತ್ತು ಇನ್ನೊಂದು ವಸ್ತುವಿನ ಕೇಂದ್ರದಿಂದಿರುವ ದೂರಗಳ ಮೇಲೆ ಅವಲಂಬಿತವಾಗಿರುವಂತಹ ವಸ್ತುವಿನ ಗುರುತ್ವ ಪ್ರಚ್ಛನ್ನ ಶಕ್ತಿಯು, ಎಳೆದು ಹಿಡಿಯಲ್ಪಟ್ಟ ಸುರಳಿಯಲ್ಲಿ ಹಿಗ್ಗಿ ಸಂಗ್ರಹವಾಗಿರುವ ಪ್ರಚ್ಚನ್ನ ಶಕ್ತಿಯು, ವಿದ್ಯುತ್ ಕಾಂತ ಕ್ಷೇತ್ರದಲ್ಲಿರುವ ವಿದ್ಯುತ್ ಪೂರಿತ ಕಣದಲ್ಲಿ ಇರುವ ವಿದ್ಯುತ್ ಪ್ರಚ್ಛನ್ನ ಶಕ್ತಿಯು, ಪ್ರಚ್ಛನ್ನ ಶಕ್ತಿಯ ಸಾಮಾನ್ಯ ವಿಧಗಳಾಗಿವೆ.
ಅಂತರಾಷ್ಟ್ರೀಯ ಮಾನಕಗಳ ವ್ಯವಸ್ಥೆಯಲ್ಲಿ(International System of Units-SI)  ಶಕ್ತಿಯ ಮಾನಕವು ಜೌಲ್ (joule), ಅಗಿದ್ದು, ಅದನ್ನು J ಇಂದ ಸೂಚಿಸಲಾಗುತ್ತದೆ.

ಮೇಲ್ನೋಟ
ಒಂದು ವಸ್ತುವಿನ ಪ್ರಚ್ಛನ್ನ ಶಕ್ತಿಯು ಆ ವಸ್ತುವಿನಲ್ಲಿ ಸಂಗ್ರಹಿಸಲ್ಪಟ್ಟ ಶಕ್ತಿಯಾಗಿರುತ್ತದೆ. ಒಂದು ವಸ್ತುವಿನಿಂದ ಬೇರೆ ವಸ್ತುವಿಗಿರುವ ಸಾಪೇಕ್ಷ ಸ್ಥಾನದಿಂದ ಈ ಶಕ್ತಿಯನ್ನು ಅಳೆಯಲಾಗುತ್ತದೆ. 
ಒಂದು ವಸ್ತುವಿನ ಗೊತ್ತಾದ ಸ್ಥಾನದಲ್ಲಿರುವ ಶಕ್ತಿ ಮತ್ತು ಆಕರಸೂಚಕ ಸ್ಥಾನದಲ್ಲಿರುವಾಗಿನ ಶಕ್ತಿಗಳ ನಡುವಿನ ವ್ಯತ್ಯಾಸವನ್ನು, ಪ್ರಚ್ಛನ್ನ ಶಕ್ತಿಯ ಹೆಚ್ಛು ಸಾಂಪ್ರದಾಯಿಕ ವ್ಯಖ್ಯಾನ ಆಗಿದೆ.

ಇದನ್ನೂ ನೋಡಿ
ಚಲನಶಕ್ತಿ
ಬಲ
ಗುರುತ್ವ

ಉಲ್ಲೇಖಗಳು
ಮಿಯಾಸಿಸ್

ಮಿಯೋಸಿಸ್ ಒಂದು ಬಗೆಯ ಜೀವಕೋಶ ವಿಭಜನೆ. ಪುನರುತ್ಪತ್ತಿಗಾಗಿ ಲೈಂಗಿಕ ಪ್ರಕ್ರಿಯೆಯನ್ನು ಬಳಸುವ ಪ್ರಾಣಿಗಳು, ಸಸ್ಯಗಳು ಮತ್ತು ಶಿಲೀಂಧ್ರಗಳಲ್ಲಿ ಮಿಯೋಸಿಸ್ ಪ್ರಕ್ರಿಯೆ ಚಾಲ್ತಿಯಲ್ಲಿದೆ. ಜೀವಕೋಶವು ಎರಡಾಗಿ ಹೋಳಾದಾಗ  ಉತ್ಪನ್ನವಾದ ಕೋಶಗಳಲ್ಲಿ ಕ್ರೋಮೋಸೋಮ್‍ಗಳ  ಸಂಖ್ಯೆ ಅರ್ಧವಾದರೆ ಆ ಪ್ರಕ್ರಿಯೆಗೆ ಮಿಯೋಸಿಸ್ ಎಂದು ಕರೆಯುತ್ತಾರೆ.  ಮಿಯೋಸಿಸ್ ಪ್ರಕ್ರಿಯೆಯಲ್ಲಿ ದೋಷಗಳು ಉಂಟಾದಾಗ ಜೀವಿಯ ಬೆಳವಣಿಗೆ ಕುಂಠಿತವಾಗುತ್ತದೆ. ಗರ್ಭಪಾತಕ್ಕೆ ಮತ್ತು ಮಗುವಿನಲ್ಲಿ ಸರಿಯಾದ ಬೆಳವಣಿಗೆ ಇಲ್ಲದಿರುವುದಕ್ಕೆ ದೋಷಪೂರ್ಣ ಮಿಯಾಸಿಸ್ ಪ್ರಕ್ರಿಯೆ ಕಾರಣ.

ಚಿತ್ರದಲ್ಲಿ ತೋರಿಸಿದಂತೆ ಒಂದು ಜೀವಕೋಶವು ಮಿಯಾಸಿಸ್ ಪ್ರಕ್ರಿಯೆಯ ಮೂಲಕ ನಾಲ್ಕು ಜೀವಕೋಶಗಳಲ್ಲಿ ವಿಭಜನೆಯಾಗುತ್ತದೆ. ಉದಾಹರಣೆಗಾಗಿ ಎರಡು ನೀಲಿ ಮತ್ತು ಎರಡು ಕೆಂಪು ವರ್ಣತಂತುಗಳನ್ನು ತೋರಿಸಲಾಗಿದೆ. ಜೀವಕೋಶವು ವಿಭಜನೆಯಾಗುವ ಮುನ್ನ ವರ್ಣತಂತುಗಳ (ಕ್ರೋಮೋಸೋಮ್) ಸಂಖ್ಯೆ ಮೊದಲು ದ್ವಿಗುಣವಾಗುತ್ತದೆ. ಒಂದೇ ಬಗೆಯ ಎರಡು ವರ್ಣತಂತುಗಳ ನಡುವೆ ವಂಶವಾಹಿಗಳ (ಜೀನ್) ಆದಾನ-ಪ್ರದಾನ ನಡೆಯುತ್ತದೆ. ಇದಕ್ಕೆ ಕ್ರೋಮೋಸೋಮ್ ಕ್ರಾಸೋವರ್ ಎಂಬ ಹೆಸರಿದೆ. ಚಿತ್ರದಲ್ಲಿರುವ ಜೀವಕೋಶದಲ್ಲಿ ಮೊದಲ ಘಟ್ಟದ ನಂತರ ಎಂಟು ವರ್ಣತಂತುಗಳಿರುವುದು ಕಾಣಬಹುದು. ಆದಾನ-ಪ್ರದಾನದ ನಂತರ ಮಿಶ್ರ ಬಣ್ಣದ ವರ್ಣತಂತುಗಳು ಇರುವುದೂ ನೋಡಬಹುದು.  ಇದಾದ ನಂತರ ಮಿಯಾಸಿಸ್ ಮೊದಲ ಘಟ್ಟದಲ್ಲಿ ಜೀವಕೋಶವು ಎರಡಾಗಿ ವಿಭಜನೆಗೊಳ್ಳುತ್ತದೆ. ಎರಡೂ ಜೀವಕೋಶಗಳಲ್ಲಿ ನಾಲ್ಕು ವರ್ಣತಂತುಗಳಿರುವುದನ್ನು ಕಾಣುತ್ತೇವೆ.  ದ್ವಿತೀಯ ಮಿಯಾಸಿಸ್ ಘಟ್ಟದಲ್ಲಿ ಎರಡೂ ಜೀವಕೋಶಗಳು ಮತ್ತೆ ವಿಭಜನೆಗೊಳ್ಳುತ್ತವೆ. ಹುಟ್ಟಿಕೊಳ್ಳುವ ನಾಲ್ಕು ಮರಿ ಜೀವಕೋಶಗಳಲ್ಲಿ ತಲಾ ಎರಡು ವರ್ಣತಂತುಗಳಿವೆ ಎಂಬುದನ್ನು ಗಮನಿಸಿ. 
 
ವರ್ಣತಂತುಗಳ ಸಂಖ್ಯೆ ಅರ್ಧವಾಗುವ ಕಾರಣ ಹುಟ್ಟಿಕೊಳ್ಳುವ ಮರಿಕೋಶಗಳು ಸೇರ್ಪಡೆಯಾಗಲು ಸಾಧ್ಯ. ಇದಕ್ಕೆ ಗರ್ಭಾದಾನ ಎನ್ನುತ್ತಾರೆ (ಫರ್ಟಿಲೈಸೇಷನ್). ಸೇರ್ಪಡೆಯಿಂದ ಹುಟ್ಟಿಕೊಳ್ಳುವ ಜೈಗೋಟ್ ಎಂಬ ಕೋಶದಲ್ಲಿ ತಂದೆಯಿಂದ ಮತ್ತು ತಾಯಿಯಿಂದ ಬಳುವಳಿಯಾಗಿ ಪಡೆದ ವರ್ಣತಂತುಗಳು ಸಮಾನಸಂಖ್ಯೆಯಲ್ಲಿ ಇರುತ್ತವೆ.  ಮಿಯಾಸಿಸ್ ಮತ್ತು ಗರ್ಭಾದಾನ ಪ್ರಕ್ರಿಯೆಗಳು ಒಂದರ ನಂತರ ಒಂದು ನಡೆದಾಗ ಹುಟ್ಟುವ ಜೀವಕೋಶದಲ್ಲಿ ವರ್ಣತಂತುಗಳ ಸಂಖ್ಯೆ ಮೊದಲಿನ ಜೀವಕೋಶದಲ್ಲಿ ಇದ್ದಷ್ಟೇ ಇರುತ್ತದೆ. ಉದಾಹರಣೆಗೆ ಮನುಷ್ಯನ ಒಂದು ಜೀವಕೋಶದಲ್ಲಿ ೨೩ ಜೊತೆ ವರ್ಣತಂತುಗಳು ಇರುತ್ತವೆ (ಒಟ್ಟು ೪೬). ಇವುಗಳಲ್ಲಿ ೨೩ ತಂದೆಯಿಂದ ಮತ್ತು ೨೩ ತಾಯಿಯಿಂದ ಬಳುವಳಿ ಪಡೆದದ್ದು.  ಮಿಯಾಸಿಸ್ ಪ್ರಕ್ರಿಯೆಯ ಮೂಲಕ ಹೆಣ್ಣು ಅಂಡಕೋಶವನ್ನೂ ಮತ್ತು ಗಂಡು ವೀರ್ಯಕೋಶವನ್ನೂ ಸೃಷ್ಟಿಸುತ್ತಾರೆ. ಈ ವಿಶೇಷ ಕೋಶಗಳಲ್ಲಿ ತಲಾ ೨೩ ವರ್ಣತಂತುಗಳು ಮಾತ್ರ ಇರುತ್ತವೆ. ಒಂದು ಅಂಡಕೋಶವು ಒಂದು ವೀರ್ಯಾಕೋಶದೊಂದಿಗೆ ಸೇರ್ಪಡೆಯಾದಾಗ ಗರ್ಭಾದಾನ ಪ್ರಕ್ರಿಯೆ ಉಂಟಾಗುತ್ತದೆ. ಆಗ ಹುಟ್ಟುವ ಜೈಗೋಟ್ ಎಂಬ ಜೀವಕೋಶದಲ್ಲಿ ೨೩ ಜೊತೆ ವರ್ಣತಂತುಗಳಿರುತ್ತವೆ. ಹೀಗೆ ಮಿಯಾಸಿಸ್ ಎಂಬ ಪ್ರಕ್ರಿಯೆ ಲೈಂಗಿಕ ಪುನರುತ್ಪತ್ತಿಯಲ್ಲಿ ಬಹಳ ಮುಖ್ಯವಾದ ಜೈವಿಕ ಪ್ರಕ್ರಿಯೆ.

ಮೈಟಾಸಿಸ್ ಮತ್ತು ಮಿಯಾಸಿಸ್
ಮೈಟಾಸಿಸ್ ಮತ್ತು ಮಿಯಾಸಿಸ್ ನಡುವಣ ವ್ಯತ್ಯಾಸವನ್ನು ಕೆಳಗೆ ಕಾಣಿಸಿದ ಕೋಷ್ಟಕವು ಸ್ಪಷ್ಟಪಡಿಸುತ್ತದೆ.

ಇದನ್ನೂ ನೋಡಿ
 ಪ್ರಜನನ : ಲಿಂಗಾಣುಗಳು
 ಮೈಟಾಸಿಸ್
 ಡಿ.ಎನ್.ಎ

ಉಲ್ಲೇಖಗಳು 

ಜೀವಶಾಸ್ತ್ರ
ಮೈಟಾಸಿಸ್

ಮೈಟಾಸಿಸ್ ಎಂಬುದು ಒಂದುಬಗೆಯ ಜೀವಕೋಶ ವಿಭಜನೆ. ಇದು ಜೀವಕೋಶದ ಕಾಲಚಕ್ರದ ಒಂದು ಅಂಗ. ಮೂಲಕೋಶದಲ್ಲಿನ ಪ್ರತಿಯೊಂದು ವರ್ಣತಂತುವಿನ ಯಥಾರೂಪವೊಂದು ಸೃಷ್ಟಿಯಾಗುತ್ತದೆ. ಎರಡು ಕೇಂದ್ರಗಳು (ನ್ಯೂಕ್ಲಿಯಸ್) ಸೃಷ್ಟಿಯಾಗಿ ವರ್ಣತಂತುಗಳ ಮೂಲ ಮತ್ತು ಪ್ರತಿ ವಿವಿಧ ಕೇಂದ್ರಗಳನ್ನು ಸೇರುತ್ತವೆ. ಸಾಧಾರಣವಾಗಿ ಮೈಟಾಸಿಸ್ ಪ್ರಕ್ರಿಯೆಯ ನಂತರ ಸೈಟೋಕೈನೆಸಿಸ್ ಎಂಬ ಪ್ರಕ್ರಿಯೆ ನಡೆಯುತ್ತದೆ; ಇಲ್ಲಿ ಜೀವಕೋಶದ ಸೈಟೋಪ್ಲಾಸಮ್ ಮತ್ತಿತರ ಅಂಗಾಂಗಗಳು ಹಾಗೂ ಹೊರಕವಚವೂ ಇಬ್ಭಾಗವಾಗಿ ಎರಡು ಮರಿಕೋಶಗಳ ಜನನವಾಗುತ್ತದೆ. ಕೆಳಗಿರುವ ಚಿತ್ರದಲ್ಲಿ ಮೂಲಕೋಶದ ವರ್ಣತಂತುಗಳು ಮೈಟಾಸಿಸ್ ಮೂಲಕ ಹೇಗೆ ವಿಭಜಿತವಾಗುತ್ತವೆ ಎಂಬುದನ್ನು ತೋರಿಸಲಾಗಿದೆ.

ಉದಾಹರಣೆ
ಈರುಳ್ಳಿಯಲ್ಲಿ ವಿವಿಧ ಜೀವಕೋಶಗಳು ಮೈಟಾಸಿಸ್ ವಿವಿಧ ಘಟ್ಟಗಳಲ್ಲಿ ಇರುವುದನ್ನು ಕೆಳಗಿನ ಚಿತ್ರ ತೋರಿಸುತ್ತದೆ.  ಇಲ್ಲಿ a ಬಗೆಯ ಜೀವಕೋಶಗಳು ವಿಭಜನೆಯಾಗುತ್ತಿಲ್ಲ. b ಬಗೆಯ ಕೋಶಗಳಲ್ಲಿ ಕೇಂದ್ರವು ವಿಭಜನೆಯ ಮೊದಲ ಹಂತದಲ್ಲಿದೆ. c ಎಂಬ ಕೋಶಗಳಲ್ಲಿ ಕೇಂದ್ರ ವಿಭಜನೆ ಸಂಪೂರ್ಣಗೊಂಡಿದೆ. e ಎಂಬುದು ಈಗ ತಾನೇ ವಿಭಜನೆಯ ಪ್ರಕ್ರಿಯೆ ಮುಗಿಸಿದ ಮರಿಕೋಶಗಳು.
 

ಜೀವಿಗಳಲ್ಲಿ ಎರಡು ಮುಖ್ಯ ಬಗೆಗಳನ್ನು ಗುರುತಿಸಬಹುದು.
ಪ್ರೋಕಾರಿಯೋಟ್ಸ್ ಅಥವಾ ನ್ಯೂಕ್ಲಿಯಸ್ ಇಲ್ಲದ ಏಕಾಣುಜೀವಿಗಳು - ಇಂಥ ಜೀವಿಗಳಲ್ಲಿ ಒಂದೇ ಜೀವಕೋಶವಿರುತ್ತದೆ; ಈ ಜೀವಕೋಶದಲ್ಲಿ ಹೊರಕವಚವುಳ್ಳ ಕೇಂದ್ರ (ನ್ಯೂಕ್ಲಿಯಸ್) ಆಗಲೀ ಅಂಗಾಂಗಗಳಾಗಲೀ ಇರುವುದಿಲ್ಲ. ಉದಾ - ಬ್ಯಾಕ್ಟೀರಿಯಾ ಇಂಥ ಜೀವಿಗಳು ಇಬ್ಭಾಗವಾಗುವ ಮೂಲಕ (ಬೈನರಿ ಫಿಷನ್) ಮೂಲಕ ಪುನರುತ್ಪತ್ತಿ ಹೊಂದುತ್ತವೆ.  
ಯೂಕಾರಿಯೋಟ್ಸ್ ಅಥವಾ ಪ್ರತ್ರಿ ಜೀವಕೋಶದಲ್ಲಿ ಕೇಂದ್ರ ಮತ್ತಿತರ ಅಂಗಾಂಗಗೆಲ್ಲಾ ಸರಿಯಾಗಿರುವ ಜೀವಿಗಳು - ಇಂಥ ಜೀವಿಗಳಲ್ಲಿ ಒಂದಕ್ಕಿಂತ ಹೆಚ್ಚು ಜೀವಕೋಶಗಳಿರುತ್ತವೆ ಮತ್ತು ಪ್ರತಿಯೊಂದು ಜೀವಕೋಶದಲ್ಲೂ ಒಂದು ನ್ಯೂಕ್ಲಿಯಸ್ ಅಥವಾ ಕೇಂದ್ರ ಹಾಗೂ ಸೈಟೋಪ್ಲಾಸಮ್ ಮತ್ತಿತರ ಅಂಗಾಂಗಗಳಿರುತ್ತವೆ. ಕೇಂದ್ರ, ಸೈಟೋಪ್ಲಾಸಮ್ ಮತ್ತು ಅಂಗಾಂಗಗಳು ಒಂದು ತೆಳ್ಳನೆಯ ರಕ್ಷಾಕವಚದ ಒಳಗೆ ಇರುತ್ತವೆ.  ಮೈಟಾಸಿಸ್ ಪ್ರಕ್ರಿಯೆ ಕಂಡುಬರುವುದು ಈ ಜೀವಿಗಳಲ್ಲಿ ಮಾತ್ರ.

ಕಂಡು ಹಿಡಿದವರು
ಆಟೋ ಬುಷ್ಲಿ ಎಂಬ ಜರ್ಮನ್ ಜೀವವಿಜ್ಞಾನಿ ಎಂಬುವನು ಮೈಟಾಸಿಸ್ ಪ್ರಕ್ರಿಯೆಯನ್ನು ಮೊದಲು ಗಮನಿಸಿದ ಎಂದು ನಂಬಲಾಗುತ್ತದೆ . ಮೈಟಾಸಿಸ್ ಎಂಬ ಹೆಸರನ್ನು ನೀಡಿದವನು ವಾಲ್ತರ್ ಫ್ಲೆಮಿಂಗ್ (೧೮೮೨).

ಮಹತ್ವ
ಒಂದು ಜೀವಕೋಶವು ಎರಡಾದಾಗ ಎರಡೂ ಮರಿಕೋಶಗಳು ಮೂಲ ಕೋಶದ ವರ್ಣತಂತುಗಳ ತದ್ರೂಪನ್ನು ಹೊಂದಿರುತ್ತವೆ. ಇದರಿಂದಲೇ ಮೂಲಕೋಶವನ್ನು ಎರಡೂ ಮರಿಕೋಶಗಳು ಸಂಪೂರ್ಣವಾಗಿ ಹೋಲುತ್ತವೆ. ಮೂಲಕೋಶದಲ್ಲಿ ಇದ್ದಷ್ಟೇ ಸಂಖ್ಯೆಯಲ್ಲಿ ಮರಿಕೋಶಗಳಲ್ಲೂ  ವರ್ಣತಂತುಗಳು ಇರುತ್ತವೆ. ಇದು ಮೈಟಾಸಿಸ್ ಮಹತ್ವ. ಮೈಟಾಸಿಸ್ ನಡೆಯುವುದು ಕೆಳಗಿನ ಸಂದರ್ಭಗಳಲ್ಲಿ:
 ಜೀವಿಯ ಬೆಳವಣಿಗೆ - ಪ್ರಜನನ ಕ್ರಿಯೆಯಲ್ಲಿ ಜೈಗೋಟ್ ಎಂಬ ಒಂದೇ ಕೋಶವಾಗಿದ್ದ ಒಂದು ಜೀವಿಯು ಮೈಟಾಸಿಸ್ ಮೂಲಕ ವಿಭಜನೆಯಾಗುತ್ತಾ ಬೆಳೆಯುತ್ತದೆ. ಮಗು ಬೆಳೆದು ದೊಡ್ಡ ಆಕಾರ ಪಡೆದುಕೊಳ್ಳುವುದು ಮೈಟಾಸಿಸ್ ಕಾರಣವೇ. 
 ಹೊಸ ಜೀವಕೋಶಗಳ ಸೇರ್ಪಡೆ - ದೇಹದಲ್ಲಿರುವ ಜೀವಕೋಶಗಳಲ್ಲಿ ಪ್ರತಿದಿನ ಹಲವು ಸಾಯುತ್ತವೆ ಉದಾ. ಚರ್ಮದ ಜೀವಕೋಶಗಳು. ಇವುಗಳ ಬದಲು ಹೊಸ ಜೀವಕೋಶಗಳು ಮೈಟಾಸಿಸ್ ಮೂಲಕ ಸೇರ್ಪಡೆಯಾಗುತ್ತವೆ. ಇವು ಹಿಂದಿದ್ದ ಜೀವಕೋಶಗಳ ತದ್ರೂಪುಗಳು.  ನಮ್ಮ ದೇಹದಲ್ಲಿರುವ ಕೆಂಪು ರಕ್ತಕಣಗಳು ಪ್ರತಿ ನಾಲ್ಕುತಿಂಗಳ ನಂತರ ಪುನರುತ್ಪತ್ತಿಯಾಗುತ್ತವೆ; ಇದಕ್ಕೂ ಮೈಟಾಸಿಸ್ ಪ್ರಕ್ರಿಯೆಯೇ ಮೂಲ. 
 ಹೊಸ ಅಂಗಾಂಗಗಳ ಪುನರ್ಸೃಷ್ಟಿ - ಕೆಲವು ಜೀವಿಗಳು ತಮ್ಮ ಅಂಗಾಂಗಗಳು ಕಳೆದು ಹೋದಾಗ ಮತ್ತೆ ಸೃಷ್ಟಿಸಿಕೊಳ್ಳಬಲ್ಲವು, ಉದಾ. ನಕ್ಷತ್ರಮೀನು ತನ್ನ ಕತ್ತರಿಸಿ ಹೋದ ಭುಜಗಳನ್ನು ಮತ್ತೆ ಬೆಳೆಸಿಕೊಳ್ಳಬಲ್ಲದು. ಇದು ಮೈಟಾಸಿಸ್ ಮೂಲಕ ಸಾಧ್ಯ.   
 ಅಲೈಂಗಿಕ ಪುನರುತ್ಪತ್ತಿ - ಹೈಡ್ರಾ ಎಂಬ ಜೀವಿ ತನ್ನ ತದ್ರೂಪವೇ ಆದ ಇನ್ನೊಂದು ಜೀವಿಯನ್ನು ಲೈಂಗಿಕ ಪ್ರಕ್ರಿಯೆ ಇಲ್ಲದೆ ಸೃಷ್ಟಿಸಬಲ್ಲದು. ಹೈಡ್ರಾದ ಹೊರಮೈಯಲ್ಲಿರುವ ಜೀವಕೋಶಗಳು ಮೈಟಾಸಿಸ್ ಮೂಲಕ ದ್ವಿಗುಣಗೊಳ್ಳಲು ಪ್ರಾರಂಭಿಸುತ್ತವೆ. ಆಗ ಒಂದು "ಮೊಗ್ಗು" ರೂಪಗೊಳ್ಳುತ್ತದೆ. ಈ ಮೊಗ್ಗು ಒಂದು ಸಂಪೂರ್ಣ ಹೈಡ್ರಾ ಜೀವಿಯಾಗಿ ಬೆಳೆದು ಮೂಲಜೀವಿಯಿಂದ ಪ್ರತ್ಯೇಕವಾಗುತ್ತದೆ. ಅನೇಕ ಸಸ್ಯಗಳಲ್ಲೂ ಈ ಬಗೆಯ ಅಲೈಂಗಿಕ ಪುನರುತ್ಪತ್ತಿ ಕಾಣಸಿಕ್ಕುತ್ತದೆ.

ಇದನ್ನೂ ನೋಡಿ
ಮಿಯಾಸಿಸ್
ಜೀವ ವಿಕಾಸವಾದ

ಉಲ್ಲೇಖಗಳು

ಜೀವಶಾಸ್ತ್ರ
ಭೂಉಷ್ಣ ಶಕ್ತಿ

ಭೂಮಿಯಲ್ಲಿ ಉಷ್ಣಾಂಶದ ರೂಪದಲ್ಲಿ ಅಡಗಿರುವ ಶಕ್ತಿಯೇ ಭೂಉಷ್ಣ ಶಕ್ತಿ(Geothermal Energy).ಭೂಮಿಯ ಒಳಗಿರೋ ವಸ್ತುಗಳ ವಿಕಿರಣಕ್ಷಯ(radioactive decay)ಯಿಂದ ಉಷ್ಣಶಕ್ತಿಯ ಉತ್ಪಾದನೆಯಾಗುತ್ತದೆ. ಭೂಮಿಯ ಒಳಪದರದಿಂದ ಹೊರಪದರಗಳತ್ತ ವಾಹಕತೆ/ಈಸುಕೆ(conduction)ಯ ಮೂಲಕ ನಿರಂತರವಾಗಿ ಉಷ್ಣಾಂಶದ ವರ್ಗಾವಣೆಯಾಗುತ್ತಿರುವುದರಿಂದ ಭೂಮಿಯ ಆಳಕ್ಕೆ ಇಳಿಯುತ್ತಿದ್ದಂತೆ ಉಷ್ಣಾಂಶವೂ ಹೆಚ್ಚುತ್ತಾ ಹೋಗುತ್ತದೆ.Geothermal Energy ಎನ್ನುವ ಪದವು ಗ್ರೀಕಿನ γη (ge)= ಭೂಮಿ, and θερμος (thermos)=ಶಾಖ ಎಂಬ ಪದಗಳಿಂದ ವ್ಯುತ್ಪತ್ತಿಯಾಗಿದೆ.

ಇತಿಹಾಸ
ಪೂರ್ವ ಶಿಲಾಯುಗದ ಕಾಲದಿಂದಲೇ ಬಿಸಿನೀರಿನ ಬುಗ್ಗೆಗಳ ನೀರನ್ನು ಸ್ನಾನಕ್ಕೆ ಬಳಸಲಾಗುತ್ತಿತ್ತೆಂಬ ಉಲ್ಲೇಖಗಳಿವೆ.ಚೀನಾದ ಲಿಸಾನ್ ಬೆಟ್ಟದಲ್ಲಿ ಕ್ವಿನ್ ರಾಜವಂಶಸ್ಥರು ಕ್ರಿ.ಪೂ ಮೂರನೇ ಶತಮಾನದಲ್ಲೇ ಕಟ್ಟಿದ್ದೆನ್ನಲಾದ  ಸ್ನಾನಕೊಳ ಇಲ್ಲಿಯವರೆಗೆ ಸಿಕ್ಕ ಅತೀ ಪುರಾತನ ಬಿಸಿನೀರಿನ ಸ್ನಾನಕೊಳ.ಕ್ರಿ.ಶ ಒಂದನೇ ಶತಮಾನದಲ್ಲಿ ಇಂಗ್ಲೆಂಡಿನ ಅಕ್ವೆ ಸೋಲಿಸ್  ಅನ್ನು ಆಕ್ರಮಿಸಿದ ರೋಮನ್ನರು ಅಲ್ಲಿದ್ದ ಬಿಸಿನೀರಿನ ಬುಗ್ಗೆಗಳನ್ನು ಸಾರ್ವಜನಿಕ ಸ್ನಾನದ ಕೊಳಗಳಿಗಾಗಿ ಉಪಯೋಗಿಸಿದರು.ಆ ಸ್ನಾನದಕೊಳಗಳ ಪ್ರವೇಶಕ್ಕೆ ವಿಧಿಸಲಾಗುತ್ತಿದ್ದ ಶುಲ್ಕ ಭೂಉಷ್ಣಶಕ್ತಿಯ ಮೊದಲ ವಾಣಿಜ್ಯ ಬಳಕೆ ಎಂದು ಹೇಳಲಾಗುತ್ತದೆ. ೧೪ನೇ ಶತಮಾನದಲ್ಲಿಯೇ ಫ್ರಾನ್ಸಿನ ಕಾಡೆಸ್ ಐಗಸ್ನಲ್ಲಿ ಉಷ್ಣ ಶಕ್ತಿಯನ್ನು ಬಳಸಿ ಇಡೀ ಜಿಲ್ಲೆಯನ್ನು ಬೆಚ್ಚಗಿಡುವಷ್ಟು ದೊಡ್ಡ ಮಟ್ಟದ ವ್ಯವಸ್ಥೆ ಕಾರ್ಯಾರಂಭ ಮಾಡಿತ್ತು.ಇದು ಇಷ್ಟು ದೊಡ್ಡ ಮಟ್ಟದಲ್ಲಿ ಭೂಉಷ್ಣ ಶಕ್ತಿಯನ್ನು ಬಳಸಿದ ಮೊದಲ ಉದಾಹರಣೆ.೧೮೨೭ರಲ್ಲಿ ಇಟಲಿಯ ಲಾರ್ಡೆರೆಲ್ಲೋವಿನಲ್ಲಿ ಜ್ವಾಲಾಮುಖಿಗಳಿಂದ ಬೋರಿಕ್ ಆಸಿಡ್ಡನ್ನು(boric acid) ತೆಗೆಯಲು ನಡೆದ ಪ್ರಯತ್ನ ಭೂಉಷ್ಣಾಂಶದ ಮೊದಲ ಕೈಗಾರಿಕಾ ಬಳಕೆಯೆಂದು ಹೇಳಬಹುದು.

ನೇರಬಳಕೆ
೨೦೧೫ರಲ್ಲಿ ಭೂಉಷ್ಣಾಂಶವನ್ನು ನೇರವಾಗಿ ಬಳಸಿದ ದೇಶಗಳ ವಿವರ, ಮಿಲಿಯನ್ ವ್ಯಾಟ್ಗಳಲ್ಲಿ(MW)

ವಿದ್ಯುತ್ ಶಕ್ತಿಯಾಗಿ ಬಳಕೆ
ಅಂತರರಾಷ್ಟ್ರೀಯ ಭೂಉಷ್ಣ ಸಂಘ International Geothermal Association (IGA) ನ ವರದಿಯ ಪ್ರಕಾರ ೨೪ ದೇಶಗಳು ೨೦೧೦ರಲ್ಲಿ  ಭೂಉಷ್ಣಶಕ್ತಿಯನ್ನು ಬಳಸಿ ೬೭,೨೪೬ ಗಿಗಾ ವ್ಯಾಟನಷ್ಟು ವಿದುತ್ತನ್ನು ತಯಾರಿಸಿದವು .ಇದು ೨೦೧೫ಕ್ಕಿಂತ ೨೦% ಹೆಚ್ಚಳ ಕಂಡಿದೆ.IGA ಪ್ರಕಾರ ಇದು ಇನ್ನೂ ೧೮೫೦೦ ರಷ್ಟು ಹೆಚ್ಚಳ ಕಾಣೋ ಸಾಧ್ಯತೆಯಿದೆ.
ಭೂಮಿಯ ಫಲಕಗಳು ಒಂದನ್ನೊಂದು ಸಂಧಿಸೋ ಸ್ಥಳಗಳಲ್ಲಿನ ಭೂಉಷ್ಣದ ತಾಪಮಾನ ಉಳಿದ ಸ್ಥಳಗಳಿಗಿಂತ ಹೆಚ್ಚಿರುವುದರಿಂದ ಭೂಉಷ್ಣದಿಂದ ವಿದ್ಯುತ್ ಶಕ್ತಿಯನ್ನು ತಯಾರಿಸೋ ಕೇಂದ್ರಗಳನ್ನು ಸಾಮಾನ್ಯವಾಗಿ  ಆ ಸ್ಥಳಗಳಲ್ಲಿ ನಿರ್ಮಿಸಲಾಗುತ್ತದೆ.

ವಿಧಗಳು
ದ್ರವ ಮೇಲ್ಮೆಯ ವ್ಯವಸ್ಥೆಗಳು(Liquid dominated systems)
ಉಷ್ಣ ಶಕ್ತಿ(Thermal energy)
ಸುಧಾರಿತ ಭೂಉಷ್ಣ ಶಕ್ತಿ(Enhanced Geothermal Energy)

ಉಲ್ಲೇಖಗಳು

ವಿಜ್ಞಾನ
ಭೌತಶಾಸ್ತ್ರ
 ಪರಿಸರ
ಕನ್ಯಾರಾಶಿ

ಕನ್ಯಾರಾಶಿ  ಆಕಾಶದಲ್ಲಿರುವ 88 ನಕ್ಷತ್ರಪುಂಜಗಳಲ್ಲಿ ಒಂದು (ವರ್ಗೊ). ವಿಷುವದಂಶ 11 ಗಂ. 35 ಮಿ-15ಗಂ. ಮೊ. ಘಂಟಾವೃತ್ತಾಂಶ 15o ಉ-22o ದ. ಪ್ರಧಾನ ನಕ್ಷತ್ರ ಚಿತ್ತಾ. ಸಪ್ತರ್ಷಿಮಂಡಲದ ವಕ್ರರೇಖೆಯನ್ನು ಸರಾಗವಾಗಿ ಪುರ್ವ-ದಕ್ಷಿಣ ದಿಕ್ಕಿಗೆ ವಿಸ್ತರಿಸಿದಾಗ ಮೊದಲು ಎದುರಾಗುವ ಉಜ್ಜ್ವಲ ಕೆಂಪು ನಕ್ಷತ್ರ ಸ್ವಾತೀ; ತರುವಾಯ ನೀಲಿ ಬಣ್ಣದ ಚಿತ್ತಾ; ಮುಂದೆ ನಾಲ್ಕು ನಕ್ಷತ್ರಗಳು ರಚಿಸುವ ಸ್ಪಷ್ಟ ಚತುಷ್ಕೋನಾಕೃತಿಯಲ್ಲಿ (ಹಸ್ತಾ) ಈ ರೇಖೆ ಅಂತ್ಯವಾಗುವುದು. ರಾಶಿಚಕ್ರ ಮತ್ತು ವಿಷುವದ್ವೃತ್ತ ಇವೆರಡರ ಮೇಲೆಯೂ ಕನ್ಯಾರಾಶಿ ಇದೆ. ಸೂರ್ಯ]ನ ವಾರ್ಷಿಕ ಭೂಪರಿಭ್ರಮಣೆಯಲ್ಲಿ ಕನ್ಯಾರಾಶಿ ಒಂದು ಗಡಿ ಬಿಂದಿ-ಇಲ್ಲಿ ಸೂರ್ಯ ವಿಷುವದ್ವೃತ್ತ ಉತ್ತರದಿಂದ ದಕ್ಷಿಣಕ್ಕೆ ಅಡ್ಡಹಾಯುತ್ತದೆ (ಸು. ಸೆಪ್ಟಂಬರ್ 23). ಮುಂದಿನ ದಿವಸಗಳಲ್ಲಿ (ಮಾರ್ಚ್ 21ರ ವರೆಗೆ ಸೂರ್ಯ ದಕ್ಷಿಣಾರ್ಧ ಗೋಳದಲ್ಲಿಯೇ ಇರುವುದರಿಂದ ಉತ್ತರಾರ್ಧಗೋಳದ ಜನರಿಗೆ (ಉದಾಹರಣೆಗೆ ಭಾರತ) ಹಗಲಿನ ಉದ್ದ ರಾತ್ರಿಗಿಂತ ಕಿರಿದು. ಅನೇಕ ರೇಡಿಯೋ ಮತ್ತು ಎಕ್ಸ್‌ ಕಿರಣಾಕರಗಳನ್ನು ಕನ್ಯಾರಾಶಿಯಲ್ಲಿ ಗುರುತಿಸಲಾಗಿದೆ.

ಬಾಹ್ಯ ಸಂಪರ್ಕಗಳು
 The Deep Photographic Guide to the Constellations: Virgo
 Star Tales – Virgo
 Virgo Constellation at Constellation Guide

ಖಗೋಳಶಾಸ್ತ್ರ
ನಕ್ಷತ್ರಕೂಟಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ